
Pretpostavimo da je istina žena — kako? Zar se ne sumnja s razlogom da su se svi 
filozofi ukol ik o su bili dogmatičari, slabo razumevali u žene? Da su grozna ozbiljnost i 
nespretna nametljivost s kojima su oni dosad obično prilazili istini bile nezgrapno i 
nepodobno sredstvo upravo za pridobijanje žene? Izvesno je da se istina nije dala osvojiti — 
pa svaka vrsta dogmatike stoji danas beznadno smrknuta i obeshrabrena. Ako uopšte još stoji! 
Ima, naime, podrugljivaca koji tvrde da je ona pala, da svaka dogmatika leži na tlu, još više — 
da je svaka dogmatika na umoru. Ozbiljno govoreći ima dobrih razloga za nadu da je 
svekol ik o dogmatisanje u filozofiji, ma kako se pravilo svečanim, konačnim i 
neprikosnovenim, bilo samo bezazlena detinjarija i početništvo; i možda je vrlo blizu vreme 
kad će se opet, ko zna po koji put, shvatiti šta je zapravo bilo dovoljno da se položi kamen- 
temeljac za tako uzvišene i bezuslovne filozofske građevine koje su dogmatičari dosad 
podizali — neka narodna praznoverica od pamtiveka (kao ona o duši koja u vidu praznoverice 
o subjektu i misaonom ja ni danas još nije prestala da stvara pometnju), možda neka igra reči, 
neka zabluda kojoj je kumovala gramatika, ili neko veoma smelo uopštavanje vrlo uskih, vrlo 
ličnih, vrlo ljudskih, odviše ljudskih činjenica. Možda je filozofija dogmatičara bila samo 
obećanje za naredne milenijume: kao što je u još ranije vreme bila astrologija za čije je usluge 
utrošeno rada, novca, oštroumnosti i strpljenja možda više nego ranije za bilo koju stvarnu 
nauku — njoj i njenim "nadzemaljskim" pretenzijama imamo zahvaliti za monumentalni stil 
građevinarstva u Aziji i Egiptu. Izgleda da sve velike stvari, da bi se s večnim zahtevima 
urezale u srce čovečanstvu, moraju najpre proći svetom kao čudovišne i grozne nakaze: jedna 
od njih bila je dogmatska filozofija, na primer vedanta-učenje u Aziji, platonizam u Evropi. 

Ne budimo nezahvalni prema njoj i pored toga što se mora priznati da je dosad najgora, 
najmučnija i najopasnija od svih zabluda bila zabluda dogmatičara: naime, Platonova 
izmišljotina o čistom duhu i o dobru po sebi. Ali sada kad je ona savladana, kad je Evropa 
odahnula od ove more i u najmanju ruku može da uživa u jednom zdravijem snu, sad smo mi, 
čiji je prvi zadatak budnost, naslednici sve one snage koja se razvila u borbi protiv ove 
zablude. Istina se, nesumnjivo, morala postaviti na glavu i ono perspektivističko, osnovni 
uslov svakog života, poreći da bi se o duhu i o dobru govorilo onako kako je to činio Platon; 
čak bi se smelo, poput lekara, upitati: "Otkud takva boljka na najlepšem izdanku antičkog 
sveta, na Platonu? Da ga nije pokvario opaki Sokrat? Da Sokrat ipak nije kvario omladinu? 

Da nije zaslužio svoju kukutu?" — Ali borba protiv Platona, ili da kažemo to razumljivije, i 
za "narod", borba protiv hiljadugodišnjeg hrišćansko-crkvenog pritiska — jer hrišćanstvo je 
platonizam za "narod" — urodila je u Evropi divnim naponom duha kakvog na zemlji još nije 
bilo: tako zategnutim lukom može se strela sad odapeti i na najudaljenije ciljeve. Istina, 
evropski čovek oseća taj napon kao nepodnošljivo stanje; već dvaput je u velikom stilu 
učinjen pokušaj da se luk popusti: jednom pomoću jezuitizma, drugi put pomoću demokratske 
prosvećenosti: ova je slobodom štampe i čitanjem novina mogla zaista postići da duh sebe 
više ne oseća tako olako kao "muku"! (Nemci su pronašli barut — svaka čast! Ali oni su to 
opet izravnali — pronašli su štampu.) A mi, pošto nismo ni jezuiti ni demokrati, čak nismo 



dovoljno ni Nemci, mi dobri Evropljani i slobodni, veoma slobodni duhovi — mije još i 
danas imamo, svu tu muku duha i svu napetost njegovog luka! A možda i strelu, zadatak, ko 
zna? Cilj... 

Sils-Marija, Gornji Engadin, 
u junu 1885. 


O PREDRASUDAMA FILOZOFA 


1 . 

Volja za istinom koja će nas navesti još na mnoge smele poduhvate, ona čuvena 
istinoljubivost o kojoj su svi filozofi dosad govorili s poštovanjem: kakva nam sve pitanja ova 
volja za istinom nije već postavljala! Kakva čudna, teška, zagonetna pitanja! To je već duga 
priča — pa ipak se čini kao da je tek počela. Pa kakvo čudo onda ako smo na kraju evo i 
nepoverljivi, gubimo strpljenje, nestrpljivo se osvrćemo? Da se i mi kod ove Sfinge malo 
poučimo kako se postavljaju pitanja? A ko je to zapravo što nam tu postavlja pitanja? Šta je to 
u nama što hoće "ka istini"? U stvari, podugo smo se zadržali pred pitanjem o uzroku ove 
volje, dok najzad nismo sasvim stali pred jednim još temeljnijim pitanjem. Upitali smo se o 
vrednosti ove volje. Pretpostavimo da hoćemo istinu: zašto ne radije neistinu? I neizvesnost? 
Čak i neznanje? Problem o vrednosti istine stupio je pred nas — ili smo to mi stupili pred taj 
problem? Ko je od nas ovde Edip? I Sfinga? To je susret, kako se čini, pitanja i upitnika. A 
treba li poverovati da će nam se na kraju učiniti da problem nije dosad još nikad ni postavljen 
— kao da smo ga mi prvi put videli, uočili, usudili se na to? Jer to je veoma smeo poduhvat, 
možda čak smelijeg i nema. 


2 . 

"Kako bi nešto moglo nastati iz svoje suprotnosti? Na primer, istina iz zablude? Ili volja 
za istinom iz volje za obmanom? Ili nesebičan čin iz koristoljubivosti? Ili čisto sunčano 
posmatranje mudraca iz pohlepnosti? Takvo nastajanje je nemogućno; ko o tome sanja, 
budala je, čak i nešto gore; stvari najviše vrednosti moraju imati drugo, sopstveno poreklo — 
iz ovog prolaznog, zavodljivog, varljivog malog sveta, iz ovog spleta ludila i požude, one se 
ne mogu izvesti! Staviše, u krilu bića, u neprolaznom, u skrivenom bogu, u , stvari po sebi' — 
tu mora ležati njihov koren, tu i nigde drugde!" Ovakav način suđenja čini tipičnu predrasudu 
po kojoj se uvek mogu prepoznati metafizičari svih vremena; ta vrsta ocenjivanja stoji iza 
svih njihovih logičkih postupaka; iz te njihove „vere" proističu njihova nastojanja oko 
"znanja", oko onog nečega čemu se na kraju svečano daje naziv "istina". Osnovna vera 
metafizičara je vera u suprotnosti vrednosti. A ni najopreznijima među njima nije palo na um 
da već ovde na pragu, gde je bilo najpotrebnije, posumljaju: čak i kad su se hvalili onim 
"deomnibus dubitandum"*. Srne se, naime, sumnjati najpre da li uopšte ima suprotnosti, a 
zatim da one narodske ocene i vrednosne suprotnosti na koje su metafizičari udarili svoj pečat 
nisu možda samo površne ocene, samo privremene perspektive, pored toga možda još samo iz 
jednog ugla, možda odozdo naviše, kao iz žablje perspektive, da se poslužimo izrazom 
uobičajenim kod slikara? Pri svakoj vrednosti koja se može pridati istinitom, pravom, 
nesebičnom: bilo bi mogućno da se prividu, volji za obmanom, koristoljubivosti i pohlepi 
pripiše za ceo život viša i osnovnija vrednost. Bilo bi čak mogućno i to da se ono što čini 
vrednost onih dobrih i cenjenih stvari sastoji baš u tome da je na neki način srodno, povezano, 



spleteno, možda čak suštinski jednako s onim lošim, prividno suprotnim stvarima. Možda! Ali 
ko bi se još baktao takvim opasnim Možda! Za to se mora sačekati da stigne nov rod filozofa, 
takav koji će imati neki drukčiji, suprotan ukus i drukčiju sklonost nego dosadašnji — filozofi 
tog opasnog Možda u svakom pogledu. I najozbiljnije govoreći: ja vidim da takvi novi filozofi 
dolaze. 

*U sve treba sumnjati. — (Sve napomene u ovoj knjizi su prevodiočeve i redaktorove.) 

3 . 

Pošto sam dovoljno dugo gledao filozofima između redova i pratio ih od reči do reči 
velim sebi: najveći deo svesnog mišljenja još se mora svrstati u instinktivnu delatnost, čak i 
kad je reč o filozofskom mišljenju; moram drukčije misliti o tome kao što drukčije mislimo u 
pogledu nasleđivanja i onog što je "urođeno". Kao što akt rođenja malo znači u ćelom procesu 
i razvoju nasleđivanja, isto tako je "svest", u bilo kom presudnom smislu, malo 
suprotstavljena instinktivnom — najveći deo svesnog mišljenja jednog filozofa, skriveno vode 
i na određeni kolosek sateruju njegovi instinkti. Isto tako, iza svekol ik e logike i njene prividne 
samostalnosti u kretanju stoje vrednosne ocene, jasnije rečeno, fiziološki zahtevi za održanje 
određenog načina života. Na primer, da određeno više vredi od neodređenog, daje privid 
manje vredan od "istine": takve ocene bi, pri svoj njihovoj regulativnoj važnosti za nas, mogle 
ipak da budu samo ocene na prvi pogled, neka vrsta niaiserie * koja može biti neophodna 
upravo za održanje bića kakva smo mi. Pod pretpostavkom, naime, da nije baš čovek "mera 
stvari"... 

*Gluposti. 


4 . 

Lažnost jednog suda nije za nas još nikakav prigovor protiv suda; u tome naš novi jezik 
zvuči možda najčudnije. Pitanje je kol ik o on doprinosi podsticanju i održanju života, održanju 
vrste, možda čak negovanju vrste; i mi smo u načelu skloni tvrdnji da su nam najpogrešniji 
sudovi (u kakve spadaju sintetički sudovi a priori) najpotrebniji, da bez prihvatanja logičkih 
fikcija, bez merenja stvarnosti prema čisto izmišljenom svetu bezuslovnog, samom sebi 
jednakom, bez stalnog krivotvorenja sveta uz pomoć broja, čovek ne bi mogao živeti — da bi 
odricanje od lažnih sudova bilo odricanje od života, poricanje života. Neistinu priznati kao 
uslov života, to odista znači opasno suprotstavljanje uobičajenom osećanju vrednosti; a 
filozofija koja se na to odvaži, stavlja se već samim tim s one strane dobra i zla. 

5 . 

Ono što čoveka izaziva da na sve filozofe gleda pola nepoverljivo pola podrugljivo nije 
to što već nebrojeno puta otkriva kol ik o su nevini — kako se često i lako zaleću , i greše, 
kratko rečeno, njihove detinjarije i detinjastost — nego to što ne postupaju dovoljno pošteno, 
što svi skupa dižu veliku i čednu buku čim se ma i izdaleka pokrene pitanje istinoljubivosti. 
Svi se postavljaju tako kao da su sopstvena mišljenja otkrili i do njih došli samorazvojem 
neke hladne, čiste, božanski nezainteresovane dijalektike (za razliku od mističara svake vrste 
koji su pošteniji od njih, i budalastiji — oni govore o "inspiraciji"): dok u stvari naknadno 
traženim razlozima brane neki unapred zauzet stav, neku pomisao, "nadahnuće", većinom 
neku intimnu želju, prečišćenu i prikazanu u apstraktnom ruhu; svi su oni advokati koji ne bi 
hteli da se tako zovu, i to većinom čak prevejani zagovornici svojih predrasuda koje nazivaju 



"istinama", i veoma daleko su od hrabrosti savesti koja bi to, baš to priznala, veoma daleko od 
dobrog ukusa hrabrosti koja to ne skriva, bilo da je reč o tome da se neprijatelj ili prijatelj 
upozori, bilo da se iz obesti i zbog nje same podsmehne. Kol ik o kruto toliko i smerno 
licemerje staroga Kanta s kojim nas on mami na dijalektičke zaobilazne puteljke što vode, 
tačnije zavode, ka njegovom "kategoričkom imperativu" — taj prizor može samo da izazove 
osmeh kod nas razmaženih koji ne nalazimo n ik akvo zadovoljstvo u lovu na sitna lukavstva 
starih moralista i propovednika morala. Ili čak onaj hokus-pokus u matematičkom obliku 
kojim je Spinoza svoju filozofiju — "ljubav prema svojoj mudrosti" zapravo, kad se reč tačno 
i valjano protumači — sapeo u oklop i maskirao je da bi time unapred obeshrabrio napadača 
koji bi se usudio da baci pogled na ovu neosvojivu devicu i Paladu Atenu — kol ik o sopstvene 
bojažljivosti i nesigurnosti odaje ova maskarada jednog usamljenog bolesnika! 

6 . 

Malo-pomalo postalo mi je jasno šta je svaka velika filozofija dosad bila: naime, 
ispovest njenog osnivača i neka vrsta nehotičnih i nezabeleženih uspomena, kao i to da su 
moralne (ili nemoralne) namere svake filozofije činile pravu živu klicu iz koje je svaki put 
izrasla ćela biljka. U stvari, radi objašnjenja kako je zapravo došlo i do najapstraktnijih 
metafizičkih stavova nekog filozofa, dobro je (i pametno) da najpre sebi postavimo pitanje: na 
koji moral njegova filozofija (odnosno on) smera? Prema tome, ja ne verujem da je "nagon za 
saznanjem" otac filozofije, nego da se tu, kao i drugde, neki drugi nagon poslužio saznanjem 
(i neznanjem!) samo kao oruđem. A ko na osnovne nagone čoveka pogleda sa stanovišta 
kol ik o su oni upravo ovde mogli da imaju udela kao duhovi koji nadahnjuju (ili demoni i 
vilenjaci), naći će da su svi oni jednom već pokretali filozofiju — i da je svaki od njih i te 
kako nastojao da upravo sebe prikaže kao poslednju svrhu postojanja i kao legitimnog 
gospodara svih ostalih nagona. Jer svaki nagon bi hteo da vlada, i kao takav on pokušava da 
filozofira. Istina, možda kod učenih, kod pravih ljudi od nauke, stvar u tom pogledu stoji 
drukčije — "bolje", ako se hoće — možda kod njih odista postoji nešto kao nagon za 
saznanjem, neki mali nezavisan mehanizam koji, dobro navijen, nezadrživo deluje u tom 
pravcu bez bitnog sudelovanja svih ostalih nagona naučnika. Stoga pravi "interes" naučnika 
leži obično na sasvim drugoj strani, možda u porodici, ili sticanju novca, ili u politici; a 
možda je čak i svejedno da li će njegova mala mašina biti postavljena na ovo ili ono mesto 
nauke i da li će se "nadobudni" mladi radnik razviti u dobrog filologa ili u stručnjaka za gljive 
ili hemičara — ni po čemu se ne vidi da će on postati ovo ili ono. Kod filozofa, naprotiv, 
nema ničeg bezličnog; i naročito njegov moral daje odlučno i odlučujuće svedočanstvo o tome 
ko je on, to jest u kakvom odnosu stoje jedan prema drugom najdublji nagoni njegove prirode. 

7 . 

Kako zlobni mogu da budu filozofi! Ne znam ništa otrovnije od šale koju je Epikur 
dozvolio sebi na račun Platona i platonovaca: nazvao ih je Dionvsiokolakes. Doslovno i u 
prvom redu to znači "Dionisove ulizice", dakle pribor i udvorice tiranina; ali uza sve to kao da 
hoće da se kaže "sve su to glumci, nema tu ničega pravog" (jer Dionysokolaks je bio 
popularan naziv za glumca). A ovo poslednje je zapravo zloba koju je Epikur uperio protiv 
Platona: njemu je bio mrzak suvereni manir kojim je Platon zajedno sa svojim učenicima 
umeo da se nametne javnosti — u šta se Epikur nije razumevao! On, stari učitelj sa Sama koji 
je usamljen sedeo u svom vrtiću u Atini i pisao tri stotine knjiga, ko zna? Možda iz besa i 
zavisti prema Platonu? Trebalo je da prođe punih sto godina da bi Grčka prokljuvila ko je bio 
taj baštenski bog Epikur. Da li je prokljuvila? 



8 . 


U svakoj filozofiji postoji jedna tačka gde "uverenje" filozofa stupa na scenu: ili, da 
kažemo to jezikom jedne stare misterije: 

adventavit asinus 
pulcher et fortissimus . 3 


* Stigao je magarac, lep i najizdržljiviji. 


9 . 

"U skladu s prirodom" hoćete da živite? O, vi plemeniti stoičari, kakvo zavaravanje 
recima! Zamislite jedno biće kao što je priroda, rasipničko bez mere, ravnodušno bez mere, 
bez namera i obzira, bez samilosti i pravičnosti, plodno i pusto i neizvesno u isti mah, 
zamislite samu indiferentno st kao moć — kako biste mogli živeti u skladu s tom 
indiferentnošću? Život — zar to nije upravo htenje da se bude drukčiji od ove prirode? Zar 
život nije procenjivanje, davanje prvenstva, htenje da se bude nepravedan, ograničen, različit? 
A recimo da vaš imperativ "živeti u skladu s prirodom" znači u osnovi isto što i "živeti u 
skladu sa životom" — zar biste mogli drukčije? Zašto stvarati načelo od nečega što vi već 
jeste i što morate biti? Stvar zapravo stoji sasvim drukčije: time što s ushićenjem tvrdi te da 
kanon svoga zakona čitate iz prirode, vi hoćete nešto suprotno, vi čudni glumdi i 
samoobmanjivači! Vaša gordost želi da propiše i prisajedini vaš moral, vaš ideal prirodi, čak i 
prirodi, vi zahtevate da ona bude — priroda "u skladu sa stoom" i hteli biste da sve što postoji 
podesite tako da postoji prema vašoj sopstvenoj slici — kao neko čudovišno večito 
preuznošenje i uopštavanje stoicizma! Sa svom svojom ljubavlju prema istini, vi tako dugo, 
tako uporno, kruto kao da ste hipnotisani, prisiljavate sebe da prirodu vidite pogrešno, naime 
stoički, dok najzad ne stignete dotle da je drukčije i ne možete videti, i neka bezdana oholost 
vam na kraju uliva luđačku nadu da se, zato što se vi razumete u tiranisanje — stoicizam je 
samotiranisanje — i priroda može tiranisati: ta zar stoičar nije deo prirode?... Ali to je stara 
večna povest: ono što se tada dogodilo sa stoičarima događa se još i danas čim jedna filozofija 
počne da veruje sama u sebe. Ona uvek stvara svet prema svojoj slici, ona drukčije ne može; 
filozofija je sam ovaj tiranski nagon, najduhovnija volja za moć, za "stvaranje sveta", za 
causa prima. * 

*Prvi uzrok. 


10 . 

Revnost i suptilnost, rekao bih čak lukavstvo, s kojima se danas svuda u Evropi prilazi 
problemu "stvarnog i prividnog sveta" daju čoveku povoda da razmisli i oslušne; i ko tu u 
pozadini čuje samo "volju za istinom" i ništa više, taj se sigurno ne može pohvaliti naročito 
oštrim sluhom. U pojedinačnim i retkim slučajevima možda zaista ima udela takva volja za 
istinom, neka izuzetna i pustolovna odvažnost, povređena sujeta metafizičara zbog 
izgubljenog položaja, koja na kraju šačicu "izvesnosti" još pretpostavlja dobrom tovaru lepih 
mogućnosti; možda ima čak i puritanskih fanatika savesti koji će radije dati i život za sigurno 
ništa nego za neizvesno nešto. Ali to je nihilizam i znak očajne, na smrt umorne duše, ma 
kol ik o se smelo prsila takva vrlina. Izgleda, međutim, da kod jačih, životnijih, života još 
žednih mislilaca, te stvari drukčije stoje: dok se opredeljuju protiv privida i reč 
"perspektivističko" izgovaraju već s ohološću, dok na verodostojnost sopstvenog tela gledaju 
gotovo s jednakim nepoverenjem kao i na verodostojnost spoljnog utiska koji kaže "Zemlja 



miruje", i tako na izgled dobro raspoloženi ispuštaju iz ruke najsigurniji posed (jer u šta se sad 
pouzdanije veruje nego u svoje telo?), ko zna da oni u stvari ne žele ponovo da osvoje nešto 
što se nekad posedovalo još sigurnije, nešto od starog imetka nekadašnje vere, možda 
"besmrtnu dušu", možda "starog boga", kratko rečeno: ideje s kojima se može živeti bolje, 
naime snažnije i vedrije, nego s "modernim idejama"? Nepoverenje prema tim modernim 
idejama je u tome što se ne veruje ni u šta što je sazdano juče ili danas; možda je tu umešano i 
malo zasićenosti i prezira koji više ne podnose bris-a-brac* pojmova najrazličitijeg porekla, 
kakav je na današnjem tržištu takozvani pozitivizam, neko gnušanje razmaženijeg ukusa pred 
vašarskim šarenilom i izanđalošću svih tih nazovi filozofa stvarnosti na kojima nema ničeg 
novog i pravog osim ovog šarenila. U tome, kako mi se čini, treba dati za pravo ovim 
skeptičkim antirealistima i mikroskopičarima saznanja: njihov instinkt koji ih tera iz modeme 
stvarnosti je neopovrgnut — šta nas se tiču njihovi skriveni putevi unazad! Kod njih nije bitno 
to što oni hoće "nazad", nego to što hoće da — odu. Malo više snage, poleta, hrabrosti, 
veštine: i oni bi hteli napolje — a ne nazad! 

* Starudiju. 


11 . 

Čini mi se da se sad svuda nastoji da se odvrati pogled sa pravog uticaja koji je Kant 
izvršio na nemačku filozofiju i da se naročito mudro zaobiđe vrednost koju je sam sebi 
pridavao. Kant se pre svega i najviše ponosio svojom tablicom kategorija; s tom tablicom u 
rukama je rekao: "Ovo je najteže što je ikada moglo biti preduzeto u korist metafizike." Treba 
samo razumeti ovo "moglo biti" ! On se ponosio time da je u čoveku otkrio jednu novu 
sposobnost, sposobnost sintetičkog suđenja a priori. Pretpostavimo da se on u tome čak i 
prevario, ipak su razvoj i nagli procvat nemačke filozofije uslovljeni tom gordošću i 
nadmetanjem svih mlađih da otkriju nešto možda još vrednije — i u svakom slučaju "nove 
sposobnosti"! Ali, stanite: vreme je da razmislimo. Kako su mogućni sintetički sudovi a 
priori, pitao se Kant — i šta je zapravo odgovorio? Pomoću jedne sposobnosti: samo, na 
žalost, ne sa tri reči, nego tako zametno, važno i s takvim obiljem nemačke dubokoumnosti i 
nakićenosti da se nije zapazila vesela niaiserie allemande* koja se u takvom odgovoru krije. 
Ljudi su bili izvan sebe zbog ove nove sposobnosti, a oduševljenje je dostiglo vrhunac kad je 
Kant uz to otkrio u čoveku još i moralnu sposobnost — jer Nemci su u to vreme bili još 
moralni i još ni najmanje "realno-politički" nastrojeni. Usledio je medeni mesec nemačke 
filozofije; svi mladi pitomci Tibingenske bogoslovije odmah su krišom pobegli odatle — u 
potragu za "sposobnostima". I šta se sve nije našlo — u ono nedužno, bogato, još mladalačko 
doba nemačkog duha kroz koji je još svirala i pevala romantika, ta zla vila, u ono doba kad se 
još nije umelo jasno razl ik ovati "naći" i "iznalaziti"! Pre svega sposobnost za "natčulno": 
Seling je to nazvao intelektualnim opažajem i time ugodio najintimnijim željama svojih 
duboko pobožnih Nemaca. Ćelom ovom neobuzdanom i zanesenjačkom pokretu, koji je bio 
mladalački ma kol ik o se smelo zaodevao sivim i staračkim pojmovima, ne može se naneti 
veća nepravda nego da se on shvati ozbiljno i još pretresa s moralnim negodovanjem; dobro, 
ostareli smo — snovi su se rasplinuli. Došlo je vreme da se protrlja čelo, trlja se ono još i 
danas. Sanjalo se: pre svih i najpre — stari Kant. "Pomoću jedne sposobnosti", on je rekao, ili 
bar zamišljao. Ali da lije to — odgovor? Objašnjenje? Ili da nije, naprotiv, samo ponavljanje 
pitanja? A kako opijum uspavljuje? "Pomoću jedne sposobnosti", naime virtus dormitiva — 
odgovara onaj Molijerov lekar, 


quia est in eo virtus dormitiva, 
cujus est natura sensus assoupire.** 



Međutim, takvi odgovori spadaju u komediju, i najzad je došlo vreme da se Kantovo 
pitanje "Kako su mogućni sintetički sudovi a priori?" zameni pitanjem "Zašto je verovanje u 
takve sudove neophodno?" — naime, da se radi održanja bića naše vrste mora verovati u 
istinitost takvih sudova, zbog čega bi oni, naravno, još uvek mogli da budu i lažni sudovi! Ili, 
jasnije govoreći, i grubo i temeljito: sintetičkn sudovi a priori ne bi uopšte trebalo da "budu 
mogućni": mi nemamo n ik akvo pravo na njih, u našim ustima su to sve sami lažni sudovi. 
Nužna je u svakom slučaju vera u njihovu istinitost, kao vera na prvi pogled i u ono što je 
očigledno koja spada u perspektivističku optiku života. Da bismo podsetili još i na ogromno 
dejstvo koje je imala "nemačka filozofija" — podrazumeva se, kako se nadam, njeno pravo na 
znake navoda — u celoj Evropi neka se ne posumnja da je u tome imala udela neka virtus 
dormitiva: plemenite dokoličare, čistunce, mističare, umetnike, tročetvrtinske hrišćane i 
političke mračnjake saih nacija obuzelo je ushićenje zato što su zahvaljujući nemačkoj 
filozofiji dobili jedan protivotrov još uvek nadmoćnom senzualizmu koji se prelio iz minulog 
veka u ovaj, kratko rečeno — "sensus assoupire"***... 

* Nemačka nedotupavnost. 

** Jer sadrži uspavljujuću snagu čija je priroda uspavljivanje čula. 

*** Čulo uspavanosti. 


12 . 

Što se tiče materijalističke atomistike, ona spada u najpotpunije opovrgnute stvari koje 
postoje; možda danas u Evropi među učenim ljudima nije niko više tol ik o neuk da joj pridaje 
još neki ozbiljan značaj sem za prigodnu kućnu upotrebu (naime, kao sredstvu za skraćeno 
izražavanje) — zahvaljujući najpre onom Poljaku Boškoviću* koji je, zajedno s Poljakom 
Kopernikom, bio dosad najveći i najuspešniji protivnik čulne izvesnosti. Naime, dok nas je 
Kopernik nagovorio da verujemo, protiv svih čula, da Zemlja ne miruje, Bošković nas je učio 
da se odreknemo vere u poslednje što je od Zemlje još "bilo postojano", vere u "tvar", 
"materiju", u ono što je još ostalo od Zemlje, u česticu-atom: bio je to najveći trijumf nad 
čulima koji je dosad na zemlji postignut. Mora se, međutim, ići još dalje i objaviti rat, 
bespoštedan rat do istrebljenja, i "atomističkoj potrebi" koja još vodi neki opasan produžen 
život u oblasti gde n ik o ne sluti, slično onoj čuvenijoj "metafizičkoj potrebi": mora se najpre 
dokraja raščistiti i s onom drugom i zlokobnijom atomistikom koju je najuspešnije i najduže 
propovedalo hrišćanstvo, atomistikom duše. Neka nam bude dopušteno da ovomrečju 
označimo onu veru koja vidi dušu kao nešto neuništivo, večno, nedeljivo, kao monadu, 
atomon: tu veru treba iz nauke izbaciti! Među nama rečeno, uopšte nema potrebe da se pri 
tom odbaci i sama "duša" i da se odreknemo jedne od najstarijih i poštovanja najdostojnijih 
hipoteza, kako se to dešava nezgrapnim naturalistima koji ne mogu ni da se dotaknu duše a da 
je odmah i ne izgube. Međutim, put ka novim obradama i poboljšanjima hipoteze o duši je 
otvoren: pojmovi kao "smrtna duša" i "duša kao mnoštvo subjekta", "duša kao društveni sklop 
nagona i afekata" imaće i dalje pravo građanstva u nauci. I dok novi psiholog priprema kraj 
tom prazno verju koje je sa gotovo tropskom bujnošću cikljalo oko predstave o duši, on je 
nesumnjivo sam sebe, tako reći, gurnuo u novu pustinju i novo nepoverenje — može biti da je 
starijim psiholozima bilo u tom pogledu lagodnije i veselije — ali on se upravo sa mi m tim 
našao prinuđen na izmišljanje — i, ko zna, možda na nalaženje. 

* Ničeova omaška. Reč je o Ruđeru Boškoviću. 


13 . 



Trebalo bi da fiziolozi dobro razmisle kad nagon za samoodržanjem navode kao 
osnovni nagon organskog bića. Svako živo biće želi pre svega da ispolji svoju snagu — sam 
život je volja za moć — a samoodržanje je samo jedna od posrednih i najčešćih posledica 
toga. Ukratko, ovde kao i svuda: opreznost pred izlišnim teleološkim načelima! — a jedno od 
njih je i nagon za samoodržanjem (za njega treba da zahvalimo Spinozinoj nedoslednosti). 
Tako naime zahteva metod čija suština mora biti štedljivost u upotrebi načela. 

14 . 

Ima sad valjda pet-šest glava koje počinju da uviđaju da je i fizika samo jedno 
tumačenje i podešavanje sveta (prema nama! s dopuštenjem rečeno), a ne objašnjenje sveta: 
ali ukol ik o se ona oslanja na veru u čula, ona važi kao nešto više i još zadugo mora važiti kao 
nešto više, naime kao objašnjenje. Na njenoj strani su oči i prsti, ona za sebe ima očiglednost i 
opipljivost: na jedno doba sa plebejskim ukusom, to deluje opčinjavajući, uverljivo, ubedljivo 
— ono se instinktivno drži kanona istine večno narodskog senzualizma. Sta je jasno, šta 
"objašnjeno"? Tek ono što se može videti i opipati — dotle treba proučavati svaki problem. 
Obrnuto: upravo u protivljenju čulnoj opažajnosti sastojala se čarolija platonskog načina 
mišljenja, koji je bio otmen način mišljenja — možda među ljudima čija su čula bila čak 
oštrija i sa većim zahtevima od čula naših savremenika, ali koji su umeli da likuju u tome što 
vladaju nad ovim čulima — i to pomoću blede hladne sive mreže pojmova koju su razapeli 
preko šarenog haosa čula, preko prostačkih čula kako je govorio Platon. Uživanje u ovom 
ovladavanju svetom i tumačenju sveta na Platonov način, drukčije je od onog koje nam nude 
današnji fizičari, kao i darvinisti i antiteleolozi među fiziološkim radnicima s njihovim 
načelom "najmanje mogućne snage" i najveće mogućne gluposti. "Gde čovek nema ništa više 
da vidi i da opipa, tamo on nema ništa više ni da traži" — to je svakako drukčiji imperativ od 
platonskog, ali on ipak može biti pravi imperativ za krepak marljiv rod mašinista i graditelja 
mostova budućnosti koji treba da obavljaju samo grube radove. 

15 . 

Da bi se čovek mirne savesti bavio fiziologijom mora imati na umu da čulni organi nisu 
pojave u smislu idealističke filozofije: jer kao takvi ne bi nikad mogli biti uzroci! Dakle, 
senzualizam bar kao regulativna hipoteza, da ne kažemo kao heuristički princip. Kako? Pa 
drugi čak kažu da je spoljni svet delo naših organa! Ali tada bi i naše telo kao deo tog 
spoljnog sveta bilo delo naših organa! Tada bi i sami naši organi bili delo naših organa! To je, 
kako mi se čini, jedna temeljita reductio ad absurdum: pod pretpostavkom da je pojam causa 
sui nešto temeljito apsurdno. Sledstveno, spoljni svet nije delo naših organa? 

16 . 

Još uvek ima naivnih samoposmatrača koji veruju da postoje "neposredne izvesnosti", 
na primer "ja mislim", ili, kakva je bila Šopenhauerova praznoverica, "ja hoću": kao da 
saznanje ovde hvata svoj predmet tako reći u čistom i ogoljenom vidu, kao "stvar po sebi", i 
da nema izopačavanja ni kod subjekta ni kod objekta. Ali da "neposredna izvesnost", kao i 
"apsolutno saznanje" i "stvar po sebi" uključuju u sebe jednu contradictio in adjecto ponoviću 
sto puta; treba se već jednom konačno osloboditi zavođenja rečima! Neka narod veruje da 
saznavanje znači poznavanje-do-kraja, ali filozof mora sebi reći: "Kada raščlanim proces koji 
je izražen u stavu ja mislim', dobijam niz smelih tvrdnji čije je obrazloženje teško, možda i 
nemogućno — na primer da sam to baš ja koji misli, da uopšte mora postojati neko nešto koje 
misli, da je mišljenje delatnost, i učinak nekog bića koje se zamišlja kao uzrok, da postoji 



neko 'ja', najzad da je već utvrđeno šta treba označiti kao mišljenje — da ja znam šta je 
mišljenje. Jer ako ja već u sebi ne bih bio načisto s tim, kako bih mogao odpučiti da ono što se 
dešava nije možda 'htenje' ili 'osećanje'? Ukratko rečeno, ono 'ja mislim' pretpostavlja da ja 
svoje trenutno stanje upoređujem s drugim stanjima koja kod sebe poznajem da bih utvrdio 
šta je ono: zbog ovog osvrtanja na 'znanje' s neke druge strane, to stanje nipošto nije za mene 
neposredna 'izvesnost'." Umesto one "neposredne izvesnosti" u koju narod može u datom 
slučaju da veruje, filozof se tako suočava s nizom pitanja metafizike, svojevrsnim 
intelektualnim pitanjima savesti koja glase: "Otkud mi pojam mišljenje? Zašto verujem u 
uzrok i posledicu? Šta mi daje pravo da govorim o nekom ja, čak o ja kao uzroku, i konačno 
još o nekom ja kao uzroku misli?" Ko se usudi da s pozivanjem na neku vrstu intuicije 
saznanja odmah odgovori na ona metafizička pitanja, kako to čini onaj koji kaže: "Ja mislim i 
znam da je bar to istinito, stvarno, izvesno" — toga će filozof danas dočekati s osmejkom i 
dva znaka pitanja. "Dragi gospodine", reći će mu možda filozof, "verovatno je da se vi ne 
varate: ali zašto je istina uopšte toliko važna?" 


17 . 

Što se tiče praznoverice logičara, nikad mi neće dosaditi da uvek iznova ističem jednu 
naoko sitnu činjenicu koju ovi praznovernici nerado priznaju — naime, da misao dolazi kad 
"ona" hoće, a ne kad "ja" hoću; tako daje krivotvorenje činjeničkog stanja kad se kaže: 
subjekt "ja" je uslov predikata "mislim". Misli se: ali daje ovo "se" baš ono staro poznato 
"ja", to je, blago rečeno, samo pretpostavka, tvrdnja, pre svega nikakva "neposredna 
izvesnost". Najzad, već je i s ovim "misli se" suviše učinjeno: već ovo "se" sadrži jedno 
tumačenje procesa i ne spada u sam proces. Ovde se zaključuje po gramatičkoj navici 
"mišljenje je činjenje, svako činjenje ima svog učinioca, sledstveno — ". Otprilike po istoj 
shemi je i starija atomistika uz "silu" koja dejstvuje tražila onu česticu materije u kojoj se ta 
sila nalazi, iz koje dejstvuje, atom; strože glave su se na kraju snašle i bez te "mrvice zemlje" i 
možda će se jednog dana čak i logičari navići na to da izlaze nakraj bez onog malog "se" (u 
koje se pretvorilo pošteno staro "ja"). 


18 . 

Odista nije najmanja draž neke teorije to što se ona može opovrgnuti: ona upravo time 
privlači pametnije glave. Izgleda da se već sto puta opovrgnuta teorija o "slobodnoj volji" još 
drži samo zahvaljujući ovoj draži — uvek se nađe neko ko se oseća dovoljno jak da je 
opovrgne. 


19 . 

Filozofi imaju običaj da govore o volji kao da je ona nešto najpoznatije na svetu; 
Šopenhauer nam je čak stavio do znanja da nam je jedino volja poznata, sasvim i potpuno 
poznata, poznata bez ostatka i dodatka. Ali meni se stalno čini da je Šopenhauer i u ovom 
slučaju učinio upravo ono što filozofi obično čine: da je on jednu narodsku predrasudu 
preuzeo i preuveličao. Čini mi se da je htenje pre svega nešto složeno, nešto što je jedinstvo 
samo kao reč — i upravo u toj jednoj reči sadržana je narodska predrasuda koja je 
zagospodarila nikad dovoljnom opreznošću filozofa. Budimo već jednom oprezniji, budimo 
"nefilozofični" — recimo: u svakom htenju je, prvo, mnoštvo osećanja, naime osećanje stanja 
od koga se udaljavamo, osećanje stanja kome težimo, osećanje samog ovog "od" i "ka"; 
drugo, još jedno prateće osećanje u mišićima koje se po nekoj vrsti navike budi čim mi 
"hoćemo", to jest i pre nego što pokrenemo "ruke i noge". Dakle, kao što osećanje, i to 



osećanje svake vrste, treba priznati kao sastavni deo volje, tako je, na drugom mestu, i s 
mišljenjem: u svakom voljnom aktu postoji misao koja zapoveda. Nema mesta verovanju da 
bi se ova misao mogla odvojiti od "htenja" i da bi tada još preostala volja! Treće, volja nije 
samo skup osećanja i mišljenja nego, pre svega, i afekat: i to onaj afekat zapovedanja. Ono što 
se zove "sloboda volje", u suštini je afekat nadmoćnosti u odnosu prema onome koji se mora 
pokoravati: "Ja sam slobodan, 'on' se mora pokoravati" — ova svest se krije u svakoj volji, a 
isto tako i ona napetost pažnje, onaj usredsređen pogled koji fiksira isključivo jedno, ona 
bezuslovna ocena "sada je potrebno ovo i ništa drugo", ona unutrašnja izvesnost o tome da 
poslušnost neće izostati, i šta još sve ne dolazi tu uz stanje onoga koji naređuje. Čovek koji 
hoće naređuje onom nečem u sebi što se pokorava, ili onom za šta on veruje da se pokorava. 

A sad neka se obrati pažnja na ono što je najčudnije kod volje, kod ove tako mnogostruke 
stvari za koju narod ima samo jednu reč: ukol ik o smo mi u datom slučaju u isti mah i oni koji 
naređuju i oni koji se pokoravaju, i kao oni koji se pokoravaju poznajemo osećanja prinude, 
navaljivanja, pritiska, otpora, kretanja, koja se obično javljaju odmah nakon voljnog akta; 
ukoliko, s druge strane, imamo naviku da prelazimo preko ovog dvojstva i da sami sebe 
obmanjujemo pomoću sintetičkog pojma "ja", htenju se priključuje još čitav niz pogrešnih 
zaključaka i, sledstveno, pogrešnih vrednosnih ocena same volje tako daje onaj koji hoće, 
čvrsto uveren da je htenje dovoljno za delovanje. Pošto se u najvećem broju slučajeva samo 
hoće, tamo gde bi se smelo očekivati i dejstvo zapovesti, dakle pokoravanje, odnosno 
delovanje, privid se pretvara u osećanje da je tu posredi nužnost učinka; ukratko, onaj koji 
hoće — veruje, sa priličnim stepenom sigurnosti, da su volja i delovanje na neki način jedno; 
on samoj volji pripisuje još i uspeh, provođenje volje, i pri tom uživa u pojačanju onog 
osećanja moći koje svaki uspeh donosi sobom. "Sloboda volje", to je reč za složeno stanje 
zadovoljstva onoga koji hoće, koji naređuje i ujedno se postavlja kao jedno sa izvršiocem, 
koji kao takav učestvuje u trijumfu nad otporima, aln u sebi prosuđuje da je baš njegova volja 
ono što zapravo savlađuje otpor. Onaj koji hoće pripaja tako kao zapovednik osećanja 
zadovoljstva izvršnih, uspešnih oruđa, uslužnih "pod- volja" ili pod-duša, jer naše telo je samo 
društveni sklop mnogih duša, svome osećanju zadovoljstva. L'effet c'est moi: * ovde se dešava 
ono što se dešava u svakoj dobro sazdanoj i srećnoj zajednici, naime da se vladajuća klasa 
identifikuje s uspesima zajednice. Pri svakom htenju, posredi je nesumnjivo zapovedanje i 
pokoravanje na temelju, kako rekosmo, jednog društvenog sklopa mnogih "duša". Zbog toga 
filozof treba da ima pravo da htenje po sebi shvati već sa stanovišta morala, naime morala u 
smislu učenja o odnosima vlasti pod kojima nastaje fenomen "života". 

* Učinak — to sam ja. 


20 . 

Da pojedini filozofski pojmovi nisu ništa proizvoljno, ništa samoniklo, nego da 
izrastaju u odnosu i srodstvu jedan s drugim, da oni, ma kako se, prividno, u istoriji mišljenja 
javljali iznenada i proizvoljno, ipak pripadaju nekakvom sistemu kao i svi članovi faune u 
nekom delu sveta, to se najzad ogleda i u sigurnosti s kojom najrazličitiji filozofi uvek 
popunjavaju izvesnu osnovnu shemu mogućnih filozofija. Pod nekom nevidljivom prinudom, 
oni uvek iznova prolaze još jednom istim kružnim putem. Ma kol ik o se sa svojom kritičkom 
ili sistematskom voljom osećali nezavisni jedan od drugoga, nešto u njima ih vodi, nešto ih 
goni određenim redom jednog za drugim, i to je upravo ona urođena sistematika i srodnost 
pojmova. Njihovo mišljenje je u stvari mnogo malje otkrivanje nego ponovno prepoznavanje, 
prisećanje, povratak, vraćanje kući u ono daleko prastaro sveukupno gazdinstvo duše u kome 
su oni pojmovi nekad ponikli; utol ik o je filozofiranje neka vrsta atavizma najvišeg ranga. 
Čudesna porodična sličnost svega indijskog, grčkog, nemačkog filozofiranja objašnjava se 



prilično jednostavno. Upravo tamo gde postoji srodnost jezika, uopšte se ne može izbeći da 
zahvaljujuća zajedničkoj filozofiji gramatike — mislim zahvaljujući nesvesnoj vladavini i 
vodstvu istih gramatičkih funkcija — od samog početka bude sve pripremljeno za jednovrstan 
razvitak i redosled filozofskih sistema, isto onako kao što za neke druge mogućnosti 
tumačenja sveta kao daje put zatvoren. Vrlo je verovatno da će filozofi uralsko-altajskog 
jezičkog područja (u kojem je pojam subjekta najmanje razvijen) gledati "na svet" drukčije i 
da će se naći na drukčijim stazama nego Indogermani ili muslimani: sputanost određenim 
gramatičkim funkcijama je u samoj osnovi sputanost fiziološkim vrednosnim sudovima i 
rasnim uslovima. — Tol ik o protiv Lokove površnosti u odnosu na poreklo ideja. 

Ono causa sui* je najdivnija protivrečnost koja je dosad izmišljena, neka vrsta logičkog 
silovanja i izopačenosti; ali je preterana gordost dovela čoveka do toga da se duboko i 
strahovito zaplete upravo u tu besmislicu. Težnja za "slobodom volje", u onom metafizičkom 
najvišem smislu kakav, na žalost, još uvek vlada u glavama poluobrazovanih, težnja da se za 
sopstvene postupke preuzme potpuna i poslednja odgovornost, a da se od toga rasterete bog, 
svet, preci, slučaj i društvo, nije u stvari nimalo slabija od one da čovek bude causa sui i da s 
jednom više nego minhauzenovskom drskošću uhvati sam sebe za kosu i tako izvuče iz 
močvare ništavila u postojanje. Pretpostavimo da neko do dna prozre bedno siromaštvo ovog 
čuvenog pojma "slobodna volja" i izbriše ga iz svoje glave, ja ga onda molim da sa svojom 
"prosvećenošću" pođe korak dalje i da iz glave izbriše i preokretanje one besmislice 
"slobodna volja": mislim "neslobodnu volju" koja se svodi na zloupotrebu uzroka i posledice. 
"Uzrok" i "posledicu" ne treba pogrešno postvarivati kako to čine prirodnjaci (i oni koji slično 
njima danas u filozofiji slede naturalizam) prema vladajućoj mehanicističkoj gluposti koja 
pušta uzrok da toliko pritiska i udara dok ne počne da "dejstvuje"; "uzrokom" i "posledicom" 
treba se služiti samo kao čistim pojmovima , to jest kao konvencionalnim fikcijama za 
označavanje, sporazumevanje, a ne za objašnjavanje. U pojmu "po sebi" nema ništa od 
"uzročnih veza", "nužnosti", "psihološke neslobode", tu "posledica" ne sledi "uzroku", tu ne 
vlada nikakav "zakon". Mi sami smo ti koji su izmislili uzroke, sledovanje, uzajamnost, 
relativnost, prinudu, broj, zakon, slobodu, razlog, svrhu; i kad mi taj svet znakova u mašti 
unesemo, upletemo u stvari kao ono "po sebi", onda još jednom postupamo kako smo uvek 
postupali, naime mitološki. "Neslobodna volja" je mitologija: u stvarnom životu ima samo 
jakih i slabih volja. Kad neki mislilac već u svakoj "uzročnoj vezi" i "psihološkoj nužnosti" 
namiriše nešto od prinude, nužde, obaveznog potčinjavanja, pritiska, neslobode, to je gotovo 
uvek simptom o onome što njemu samom nedostaje: izdajnički je tako osećati — ličnost se 
izdaje. I uopšte, ako sam dobro zapazio, "nesloboda volje" kao problem se shvata sa dve 
sasvim suprotne strane, ali uvek na duboko ličan način: jedni neće ni po koju cenu da se 
odreknu svoje "odgovornosti", vere u sebe, ličnog prava na sopstvenu zaslugu (tu spadaju 
sujetne rase); drugi, naprotiv, neće ni za šta da odgovaraju, ni za šta da budu krivi i gledaju, iz 
nekog unutrašnjeg samoprezira, kako bi mogli da se denu bilo kuda. Ovi poslednji su, kad 
pišu knjige, obično na strani zločinaca; neka vrsta socijalističkog sažaljenja je njihova 
najomiljenija maska. I stvarno se fatalizam ljudi slabe volje neobično ulepšava kad ume da se 
predstavi kao "la religion de la souffrance humaine":** to je njegov "dobar ukus". 

* Uzrok samog sebe, ono što u samom sebi nosi razlog svoga postojanja. 

** Religija ljudske patnje. 

Neka mi se kao starom filologu koji ne može da se oslobodi zlobe ne zameri što upirem 
prstom na rđave veštine tumačenja, ali ona "zakonitost prirode" o kojoj vi fizičari govorite s 
toliko gordosti — kao da ona postoji samo zahvaljujući vašem tumačenju i rđavoj "filologiji" 
— nije činjeničko stanje, nije "tekst", nego, naprotiv, samo jedno naivno-ljudsko doterivanje i 
iskrivljivaae smisla kojim spremno izlazite u susret demokratskim instinktima moderne duše! 
"Svuda jednakost pred zakonom — priroda u tome ne postupa ni drukčije ni bolje od nas": 
jedna uljudna zadnja misao u kojoj se još jednom u prerušenom vidu skriva neprijateljstvo 
gomile protiv svega povlašćenog i samosvojnog, kao i drugi i finiji ateizam. "Ni dieu, ni 
maitre"* — to biste i vi hteli, i zato "živeo prirodni zakon"! — zar ne? Ali, kako rekosmo, to 
je tumačenje, a ne tekst; a mogao bi se neko javiti ko bi, sa suprotnom namerom i veštinom 
tumačenja, bio u stanju da iz iste prirode i povodom istih pojava izvuče upravo tiransko- 
bezobzirno i neumitno sprovođenje zahteva za moći — tumač koji bi vam bezizuzetnost i 
bezuslovnost u svakoj "volji za moć" predočio tako da bi vam se gotovo svaka reč, pa čak i 
reč "tiranija", na kraju učinila neupotrebljiva, ili već kao bleđa i ublažavajuća metafora, kao 
suviše ljudska; i koji bi ipak završio time da o ovom svetu tvrdi isto što i vi tvrdite, naime da 
on ima jedan "nužan" i "proračunljiv" tok, ali ne zato što u njemu vladaju zakoni, nego zato 
što zakoni apsolutno nedostaju, pa svaka moć u svakom trenutku povlači svoje poslednje 
konsekvence. Pretpostavimo da je i ovo samo tumačenje — a vi ćete biti dovoljno revnosni da 
tome prigovorite — onda utoliko bolje. 

* Ni boga, ni gospodara. 

Celokupna psihologija se dosad držala moralnih predrasuda i strahovanja, dalje u 
dubinu se nije usuđivala. Da se ona shvati kao morfologija i učenje o razvoju volje za moći, 
kako je ja shvatam, na to još niko nije ni pomislio: ukoliko je, naime, dopušteno da se u 
onome što se dosad pisalo vidi simptom onoga što se dosad prećutkivalo. Snaga moralnih 
predrasuda je duboko prodrla u najduhovniji, u prividno najhladniji i najbezuslovniji svet — i, 
što se samo po sebi razume, nanoseći štetu, ometajući, zaslepljujući, iskrivljujući. Jedna prava 
fizio-psihologija ima da se bori sa nesvesnim otporima u srcu istraživača, ona ima "srce" 
protiv sebe: već učenje o uzajamnoj uslovljenosti "dobrih" i "rđavih" nagona zadaje, kao 
tananija nemoralnost, muke i glavobolje još snažnoj i srčanoj savesti, a još više učenje da se 
svi dobri nagoni mogu izvesti iz rđavih. Ali pretpostavimo da neko shvati čak i afekte mržnje, 
zavisti, gramžljivosti, vlastoljublja kao uslove života, kao nešto što u sveukupnom gazdinstvu 
življenja načelno i suštinski mora postojati, pa i dalje razvijati ako život treba da se digne na 
veću visinu — taj od takve usmerenosti svoga suda pati kao od neke morske bolesti. Pa ipak 
ni ta hipoteza još nije najmučnija i najčudnija u ovom ogromnom skoro još novom carstvu 
opasnih saznanja — i, u stvari, ima stotinu dobrih razloga da se od njega drži podalje svak ko 
to može! Na drugoj strani, ako se sa svojim brodom jednom ovako zaluta, onda smelo napred! 
Zube dobro stisnuti! Oči otvoriti! Ruku čvrsto na kormilo! — plovimo pravo preko morala 
dalje; odvažujući se na tu vožnju i preduzimajući je u tom pravcu, možda pri tom zgnječimo, 
zdrobimo naš sopstveni ostatak moralnosti — ali šta mi tu možemo! Još nikad se smelim 
putnicima i pustolovima nije otvorio dublji svet uvida: pa će i psiholog koji na taj način 
"prinosi žrtvu" — nije to sacrifizio del intelletto,* naprotiv! — smeti zato bar da zahteva da 
psihologija opet bude priznata za kraljicu nauka kojoj ostale nauke treba da služe i da je 
pripreme. Jer psihologija je sad ponovo put ka osnovnim problemima. 

* Žrtvovanje razuma. 


SLOBODNI DUH 

O sancta simplicitas!* U kakvom čudnom uprošćavanju i krivotvorenju živi čovek! On 
se ne može dovoljno načuditi kad mu se jednom ipak otvore oči za ovo čudo ! Kako smo sve 
oko sebe učinili svetlim i slobodnim, lakim i prostim! Kako smo samo znali da svojim čulima 
damo propusnicu za sve površno, svome mišljenju božansku žudnju za hrabrim skokovima i 
promašajima! Kako smo od samog početka umeli da sačuvamo svoje neznanje da bismo 
uživali u jedva shvatljivoj slobodi, nepodozrivosti, nesmotrenosti, krepkosti, vedrini života, da 
bismo u samom životu uživali! I tek na ovom, sada čvrstom i granitnom temelju neznanja 
mogla se dosad uzdizati nauka, volja za znanjem na temelju jedne mnogo jače volje, volje za 
neznanjem, za onim što je neizvesno, što je neistinito ! Ne kao njena suprotnost, nego kao 
njeno istančavanje ! Neka, naime, i jezik, ovde kao i drugde, nije u stanju da se oslobodi svoje 
nezgrapnosti i neka nastavi da priča o suprotnostima tamo gde postoje samo stepeni i različiti 
stupnjeviti prelazi; neka, isto tako, ustaljeno pritvorstvo morala koje nam je konačno prešlo u 
"krv i meso", čak i reči izokreće u ustima nama koji znamo: ovde i tamo, mi to razumemo i 
smejemo se tome kako upravo i najbolja nauka hoće najbolje da nas zadrži u ovom 
uprošćenom, skroz-naskroz veštačkom, pesmom ulepšanom i patvorenom svetu, kako ona 
nevoljno-voljno voli zabludu, jer ona, živa — voli život! 

* O sveta bezazlenosti ! 


25 . 

Posle ovog tako veselog uvoda ne bi trebalo prečuti ijednu ozbiljnu reč: ona se obraća 
najozbiljnijima. Budete oprezni, vi filozofi i prijatelji saznanja, i čuvajte se mučeništva! 
Stradanja "zbog istine"! Čak i sopstvene odbrane! Ono vašoj savesti potkopava svu nevinost i 
tananu neutralnost, čini vas jogunastim nasuprot svim prigovorima i izazovima, ono vas 
zaglupljuje, poživinčuje i ostrvljuje ako na kraju u borbi s opasnošću, klevetom, 
sumnjičenjem, progonstvom i još težim posledicama neprijateljstva budete morali istupiti i 
kao branioci istine na zemlji — kao da je "istina" tako bezazlena i trapava osoba da su joj 
potrebni branioci! I to upravo vi, vitezi najtužnijeg lika, draga gospodo besposličari i tkači 
duhovne paučine! Najzad, znate vi vrlo dobro da ništa ne srne zavisiti od toga da li ćete baš vi 
biti u pravu, kao i to da dosad još nijedan filozof nije bio u pravu, i da bi mnogo više 
istinoljubivosti moglo biti u svakom malom znaku pitanja koji stavljate iza vaših omiljenih 
reči i učenja (ponekad i iza vas samih) nego u svim svečanim pozama i preimućstvima pred 
tužiocima i sudovima! Radije se uklonite! Sakrijte se! I zadržite svoje maske i svoju 
uglađenost da vas ne pobrkaju! Ili da vas se malo plaše! I ne zaboravite mi vrt, vrt sa zlatnom 
ogradom! I okružite se ljudima koji su kao vrt — ili kao muzika na vodi, u večernjim 
časovima, kad dan već prelazi u sećanje: birajte dobru usamljenost, slobodnu svojevoljnu laku 
usamljenost koja vam takođe daje pravo da sami u bilo kom smislu ostanete još dobri! Kako 
svaki dug rat koji se ne može voditi otvorenom upotrebom sile čini čoveka otrovnim, 
lukavim, rđavim! Kako ga ličnim čini dugo strahovanje, dugo motrenje na neprijatelje, na 
mogućne neprijatelje! Ti izgnanici iz društva, ti dugo gonjeni i kinjeni — kao i prinudni 
usamljenici poput Spinoze ili Đordana Bruna — na kraju uvek postaju, makar i pod 
najduhovnijom maskaradom, možda da sami to i ne znaju, prepredeni osvetnici i trovači (neka 
se samo otkopaju temelji Spinozine etike i teologije!), da i ne govorimo o budalaštini 
moralnog negodovanja koje je kod filozofa sasvim pouzdan znak da ga je napustio filozofski 
humor. Mučeništvo filozofa, njegovo "žrtvovanje za istinu", isteruje na videlo ono što je u 



njemu bilo agitatorsko i glumačko; i ako je on dosad posmatran samo s artističkom 
radoznalošću, onda u odnosu na mnoge filozofe može svakako biti razumljiva opasna želja da 
se oni jednom vide i u njihovoj izopačenosti (izopačeni u "mučenike", u galamdžije s 
pozornice i govornice). Samo, kad se tako nešto želi mora se biti načisto s tim šta će pri tom 
moći da se vidi: — samo satirska igra, samo farsa na kraju predstave, samo trajan dokaz zato 
da je duga, prava tragedija završena pod pretpostavkom da je svaka filozofija u nastajanju bila 
jedna duga tragedija. 

Svaki odabraniji čovek instinktivno žudi za svojim domom i spokojstvom gde će naći 
spas od gomile, mnoštva, većine, gde će smeti da zaboravi pravilo "čovek" kao njegov 
izuzetak — izuzev onaj slučaj kad ga, kao željnog saznalja u širem i izuzetnom smislu, neki 
još jači instinkt goni baš na to pravilo. Ko u opštenju s ljudima ni u kojoj prilici ne zatreperi u 
svim bojama nevolje, ko ne pobledi i ne pozeleni od gađenja, dosade, saosećanja, crnih misli i 
usamljenosti, taj sigurno nije čovek istančanijeg ukusa; ali pretpostavimo da on sav taj teret i 
nezadovoljstvo ne uzima dobrovoljno na sebe, da ih stalno izbegava i ostaje, kako rekosmo, 
miran i gord u svojoj tvrđavi, onda je jedno sigurno: taj nije stvoren, nije predodređen za 
saznanje. Jer kao takav, on bi jednog dana morao sebi da kaže: "Do đavola s tim mojim 
dobrim ukusom! Ta pravilo je interesantnije od izuzetka, od mene, izuzetka!" — i uputio bi se 
dole, pre svega "unutra". Proučavanje prosečnog čoveka, dugo, ozbiljno, i za tu svrhu mnogo 
prerušavanja, samosavlađivanja, prisnosti, loše ophođenje — svako ophođenje je loše izuzev 
onog sa sebi ravnim — to je nužan sastavni deo života svakog filozofa, možda najneprijatniji, 
najmrskiji, razočaranjima najbogatiji deo. Ali ako on ima sreće, kako to srećniku saznanja i 
priliči, on će naići na ljude koji će skratiti i olakšati njegov zadatak — mislim na takozvane 
cinike, to jest takve koji životinju, prostotu, "pravilo" po sebi, jednostavno priznaju i pri tom 
još imaju onaj stepen duhovnosti i prohteva da moraju govorita o sebi i o sebi ravnima pred 
svedocima: ponekad se čak valjaju u knjigama kao na sopstvenom đubretu. Cinizam je jedini 
način na koji se obične duše dotiču onog što je čestito; i viši čovek mora pri svakom grubljem 
i istančanijem cinizmu otvoriti uši i svaki put poželeti sebi sreću ako se upravo pred njim 
oglasi lakrdijaš bez srama ili naučni satir. Ima čak slučajeva gde se gađenje meša sa 
očaravanjem: naime, tamo gde je, nekim hirom prirode, s takvim neuviđavnim jarcem i 
majmunom povezan genije, kao što je slučaj s opatom Galijanijem, najdubljim, 
najpronicljivijim, a možda i najprljavijim čovekom svoga stoleća — on je bio mnogo dublji 
od Volt era i, prema tome, u dobroj meri i ćutljiviji. Međutim, češće se dešava da je učena 
glava, kako je već nagovešteno, nasađena na majmunsko telo, tanan, izuzetan um povezan sa 
prostom dušom — što naročito među lekarima i fiziolozima morala nije redak slučaj. I gde 
god neko bez gorčine, čak bezazleno, govori o čoveku kao o jednom trbuhu sa dvojakim 
potrebama i jednoj glavi s jednom; gde god neko uvek vidi, traži i hoće da vidi samo glad, 
po Ini prohtev i taštinu, kao da su to pravi i jedini pokretači ljudskog delanja; ukratko, gde se o 
čoveku govori "ružno" — ali ne zlobno — tamo ljubitelj saznanja treba dobro i pažljivo da 
oslušne; uopšte, treba dobro da otvori uši tamo gde se govori bez negodovanja. Jer onaj ko 
negoduje i ko stalno sopstvenim zubima kida i rastrže sebe (ili, umesto toga, svet, ili boga, ili 
društvo) može, doduše moralno posmatrajući, stajati više od nasmejanog i samozadovoljnog 
satira, ali u svakom drugom pogledu on predstavlja običniji, ravnodušniji, manje poučan 
slučaj. A niko ne laže tako mnogo kao onaj ko negoduje. 

Teško je biti shvaćen: naročito ako se misli i živi gangasrotogati* među ljudima koji 
svi drukčije misle i žive, naime kurmagati,** ili, u najboljem slučaju, mandeikagati, onako 
"kako hoda žaba",*** a ja evo i sam činim sve da bih bio teško shvaćen — pa treba biti od 
sveg srca zahvalan već i za dobru volju ka izvesnoj tananosti u tumačenju. A što se tiče 
"dobrih prijatelja" koji su uvek suviše komotni i upravo kao prijatelji veruju da imaju pravo 
na komotnost: dobro je da im se od samog početka ostavi slobodan prostor i igralište 
nesporazuma — tako im se čovek može još i nasmejati — ili ih sasvim odstraniti, te dobre 
prijatelje, pa im se opet nasmejati! 

* "Kao što teče Gang" — oznaka za tempo izvođenja u muzici; odgovara našem presto. 

** "Kao što hoda kornjača", tj. lento. 

*** Tj. staccato. 

Ono što je najteže prevesti s jednog jezika na drugi jeste tempo njegovog stila koji svoj 
osnov ima u karakteru rase ili, više fiziološki rečeno, u prosečnom tempu njene "razmene 
materija". Ima pošteno rađenih prevoda koji su kao nenamerno vulgarizovanje originala 
gotovo falsifikati jedino stoga što nije mogao da bude preveden i njegov smeo i živahan 
tempo kojim se sve što je opasno u stvarima i rečima zaobilazi i preskače. Nemac je u svom 
jeziku gotovo nesposoban za presto: dakle, kako se s pravom može zaključiti, i za mnoge 
najljupkije i najsmelije nijanse slobodne, slobodarske misli. Kol ik o su mu, u utrobi i savesti, 
strani lakrdijaš i satir, tol ik o su mu Aristofan i Petronije neprevodljivi. Kod Nemaca je u 
preobilnoj raznovrsnosti razvijeno sve ono što je dostojanstveno, gusto-tečno, svečano 
nezgrapno, svi teški i dosadni rodovi stila — neka mi se oprosti činjenica da čak ni Geteova 
proza, sa svojom mešavinom krutosti i gizdavosti, ne čini nikakav izuzetak, kao ogledalo 
"starog dobrog vremena" kome ona pripada i kao izraz nemačkog ukusa u vreme kad je još 
postojao neki "nemački ukus": koji je bio rokoko-ukus, in moribus et artibus. * Lesing čini 
izuzetak zahvaljujući svojoj glumačkoj prirodi koja je mnogo razumevala i u mnogo čemu se 
razumevala: on, koji nije uzalud bio prevodilac Bejla i koji se rado približavao Didrou i 
Volteru i još radije se uvlačio među rimske komediografe: Lesing je i u tempu voleo 
slobodarstvo, bekstvo iz Nemačke. Ali kako bi mogao nemački jezik, pa bilo to čak i u prozi 
jednog Lesinga, dostići tempo Makijavelija, kod koga se u njegovom Principe oseća suv 
prečišćen vazduh Firence i koji ne može da se uzdrži da najozbiljniju stvar ne izloži u 
najneobuzdanijem allegrissimo: možda ne bez obesnog osećanja umetnika o tome u kakav se 
kontrast upušta — misao duga, teška, tvrda, opasna, i tempo galopa i najboljeg, najnestašnijeg 
raspoloženja. Ko bi se konačno usudio da na nemački prevede Petronija koji je, više od bilo 
kog muzičara dosad, bio majstor za presto, u dosetkama, mislima, rečima — šta smetaju, 
najzad, sve močvare bolesnog, zlog sveta, pa i "starog sveta", ako čovek kao on ima noge 
vetra, koji sve leči time što sve nateruje u trk! A što se tiče Aristofana, onog ozarujućeg, 
komplementarnog duha, zbog koga se ćelom grčkom svetu oprašta što je bio tu, pod 
pretpostavkom da se do samog dna shvatilo šta tu sve treba da se oprosti, da se ozari, ne bih 
znao ništa drugo što bi me više navelo na duboko razmišljanje o Platonovoj tajanstvenosti i 
njegovoj zagonetnoj prirodi od one srećno sačuvane pojedinosti: da pod uzglavljem njegove 
samrtne postelje nije nađena nikakva "biblija", ništa egipatsko, pitagorejsko, platonsko — 
nego Aristofan. Kako bi i Platon izdržao život — grčki život kome je rekao ne — bez 
Aristofana! 


* U običajima i umetnostima 

Malo je onih kojima je stalo da budu nezavisni: to je privilegija jakih. A ko to pokuša, 
makar i s najvećim pravom, ali da to ne mora , on time pokazuje da je verovatno ne samo jak 
nego i smeo do obesti. On stupa u jedan lavirint, on hiljadostruko umnožava opasnosti koje 
već sam život donosi sobom; među njima nije najmanja ona da niko ne vidi kako i kuda se 
gubi, usamljuje i kako ga neko minotaurovsko čudovište savesti rastrže na komade. Ako jedan 
od takvih propada, to se dešava tako daleko od razumevanja ljudi da oni to ne osećaju i ne 
saosećaju: — a on ne može više nazad! Ne može više nazad ni sažaljenju ljudi! 

Naši najdublji uvidi moraju — i treba! — da zvuče kao gluposti, pod određenim 
uslovima i kao zločini, kad na nedopušten način dođu do ušiju onih koji za to nisu 
pripremljeni i predodređeni. Egzoterično i ezoterično, kako se nekad među filozofima 
razlikovalo, kod Indusa kao kod Grka, Persijanaca i muslimana, ukratko svagde gde se 
verovalo u hijerarhiju a ne u jednakost i jednaka prava — ne odvajaju se jedno od drugog 
tol ik o time što egzoteričar napolju stoji i spolja, ne iznutra, gleda, ocenjuje, meri i sudi, kol ik o 
onim što je hitnije, što on na stvari gleda odozdo, a ezoteričar odozgo! Ima duševnih visina sa 
kojih gledana, čah i tragedija prestaje da deluje tragično; i ako se sav bol sveta uzme skupa, 
ko bi se usudio da odluči da li će pogled na njega nužno zavesti i prinuditi na sažaljenje i tako 
na udvajanje bola?... Ono što višoj vrsti ljudi služi za hranu i okrepljenje mora znatno 
drukčijoj i nižoj vrsti biti gotovo otrov. Možda bi vrline običnog čoveka značile kod nekog 
filozofa porok i slabost; moglo bi biti da neki čovek više vrste, u slučaju da se izopači i 
propadne, tek time dođe u posed svojstava zbog kojih bi u tom donjem svetu u koji je potonuo 
morao biti poštovan kao svetac. Ima knjiga koje za dušu i zdravlje imaju obrnutu vrednost u 
zavisnosti od toga da li se njima služi neka niža duša, manja životna snaga, ili viša i jača: u 
prvom slučaju one su opasne, nagrizajuće, razorne knjige, u drugom heroldski pozivi koji 
najhrabrije podstiču na njihovu hrabrost. Iz knjiga za ceo svet, uvek se širi neki vonj: njima je 
svojstven zadah sitnih ljudi. Tamo gde puk jede i pije, čak i tamo gde izražava svoje 
poštovanje, obično smrdi. Ako je neko željan čistog vazduha, neka ne ide u crkvu. 

U mladosti se poštuje i mrzi još bez onog smisla za nijanse koji čini najveću dobit u 
životu, pa se, naravno, mora teško otkajati ako se takvi ljudi i stvari presretnu jednim kratkim 
"da" ili "ne". Sve je upravljeno na to da se najgori od svih ukusa, ukus za bezuslovno, surovo 
ismeje i zloupotrebi dok čovek ne nauči da u svoja osećanja unese i malo veštine i da se radije 
odvaži da nešto još pokuša s tom veštinom, kako to čine pravi umetnici života. Srditost i 
strahopoštovanje, svojstveni mladosti, kao da neće da miruju dok ljude i stvari ne iskrive 
tol ik o da se mogu iživljavati na njima: — mladost je već po sebi sklona iskrivljavanju i 
obmanjivanju. Docnije, kad se mlada duša, izmučena silnim razočaranjima, na kraju 
sumnjičava okrene sama sebi, još uvek usijana i divlja, i u svojoj sumnjičavosti i griži savesti: 
kako li sad tek besni, kako se u nestrpljivosti kida, kako se sveti za svoje dugo 
samoobmanjivanje, kao daje to bilo samovoljno slepilo! Na ovom prelasku, čovek sam sebe 
kažnjava nepoverenjem prema sopstvenom osećanju; svoje oduševljenje guši sumnjom, već se 
i dobra savest oseća kao opasnost, tako reći kao samoprikrivanje i malaksalost istančanije 
čestitosti; i, pre svega, čovek se opredeljuje, i to načelno, protiv "mladosti". Deset godina 
kasnije, on shvata da je i to sve još — bila mladost! 

U najdužem periodu ljudske istorije — nazivamo ga praistorijsko vreme — vrednost ili 
nevrednost jednog postupka izvođena je iz njegovih posledica: pri tom je sam postupak 
uziman u obzir isto tako malo kao i njegovo poreklo, nego otprilike onako kao što u Kini još i 
danas pohvala ili sramota prelaze s deteta natrag na roditelje, tako je povratno dejstvo uspeha 
ili neuspeha navodilo ljude da o nekom postupku misle dobro ili rđavo. Nazovimo taj period 
predmoralni period čovečanstva: imperativ "upoznaj samog sebe!" nije tada još bio poznat. U 
poslednjih deset milenijuma, naprotiv, na nekol ik o velikih delova zemlje se korak po korak 
stiglo dotle da o vrednosti postupka ne odlučuju više posledice nego njegovo poreklo: jedan 
veliki događaj kao celina, znatno izoštravanje pogleda i merila, nesvestan naknadni uticaj 
vladavine aristokratskih vrednosti i vere u "poreklo" — znamenje jednog perioda koji se može 
u užem smislu označiti kao moralni period: time je učinjen prvi pokušaj samosaznanja. 
Umesto posledica, poreklo: kakvo preokretanje perspektive! I nesumnjivo preokretanje 
postignuto tek posle dugih borbi i kolebanja! Zaista, upravo time je zavladala jedna kobna 
nova praznoverica, jedna svojevrsna uskost tumačenja: poreklo postupka tumačeno je u 
najodređenijem smislu kao poreklo iz namere; postignuta je saglasnost u verovanju da 
vrednost jednog postupka leži u vrednosti njegove namere. Namera kao potpuno poreklo i 
predistorija jednog postupka: pod tom predrasudom se u ovom svetu gotovo do najnovijeg 
vremena moralno hvalilo, kudilo, sudilo, pa i filozofiralo. A da nismo danas stigli dotle da se 
još jednom moramo odlučiti za preokretanje i temeljito pomeranje vrednosti zahvaljujući još 
jednom samoosvešćivanju i produbljivanju čoveka? Da možda ne stojimo na pragu jednog 
perioda koji bi trebalo označiti negativno, ponajpre kao van-moralan: danas kad se bar među 
nama imoralistima javlja sumlja da odlučujuća vrednost jednog postupka leži upravo u onome 
što je u njemu ne-namerno i da sva njegova namernost, sve što se od njega može videti, znati, 
postati "svesno" pripada još njegovoj površini i koži — koja, kao svaka koža, nešto odaje, ali 
još više skriva? Ukratko, mi verujemo da je namera samo znak i simptom koji tek treba 
protumačiti, uz to znak koji može ukazivati na mnogo šta, pa, prema tome, sam za sebe ne 
znači gotovo ništa — da je moral, u dosadašnjem smislu, to jest moral namere, bio 
predrasuda, nešto prenagljeno, možda nešto privremeno, nešto kao astrologaja i alhemija, ali u 
svakom slučaju nešto što se mora prevazići. Prevazilaženje morala, u izvesnom smislu čak 
samoprevazilaženje morala, možda je to naziv za onaj dugotrajni nevidljivi rad koji je zadržan 
za najtananije i najčestitije, pa i najzlobnije savesti današnjice, kao žive probne kamene duše. 

Drugog izlaza nema: osećanja predanosti, žrtvovanja za bližnjega, sav moral 
samoodricanja moraju se bespoštedno staviti pod pitalje i izvesti pred sud: isto onako kao i 
estetika "nezainteresovanog posmatranja" s kojom uškopljavanje umetnosti prilično 
zavodnički pokušava danas da obezbedi sebi mirnu savest. Isuviše čarolija i šećera ima u 
onim osećanjima "za druge", "ne za sebe", da čovek tu ne bi morao da bude dvostruko 
nepoverljiv i da upita: "da nisu to možda , zavođenja?'" Što se ona dopadaju onome ko ih ima, 
i onome koji uživa njihove plodove, pa i onome ko je samo posmatrač — to još nije nikakav 
argument za njih, već, naprotiv, upozorenje. Budimo dakle oprezni! 

Na koje god stanovište filozofije čovek danas stao, sa svakog mesta posmatrano, 
pogrešnost sveta u kome verujemo da živimo je najizvesnije i najpouzdanije što naše oko 
može da vidi — ima mnogo razloga koji nas mogu navesti na pretpostavku o varljivom 



principu u "suštini stvari". Ali ko samo naše mišljenje, to jest "duh" čini odgovornim za 
pogrešnost sveta — častan izlaz kojim ide svaki svestan ili nesvestan advocatus dei20 — ko 
smatra da je ovaj svet, zajedno s prostorom, vremenom, oblikom, kretanjem pogrešno 
shvaćen, taj bi u najmanju ruku imao dobar povod da i prema svakom mišljenju gaji na kraju 
nepoverenje; ta zar nas ono nije dosad već bezbroj puta izigralo? I kakvo jamstvo imamo da 
ono neće i dalje činiti ono što je uvek činilo? Sasvim ozbiljno: nevinost mislilaca ima u sebi 
nečeg dirljivog i nečeg što uliva strahopoštovanje i što im dopušta da se i danas još pojave 
pred svešću s molbom da im pošteno odgovori, na primer, da li je ona "realna", i zašto se ona 
zapravo toliko tuđi od spoljnog sveta, kao i na još mnoga slična pitanja. Vera u "neposredne 
izvesnosti" je moralna naivnost koja nama filozofima čini čast: ali treba već jednom prestati s 
tim da budemo "samo moralni" ljudi! Nezavisno od morala, ona vera je glupost koja nam baš 
ne služi na čast! Može tamo u građanskom svetu ono uvek spremno nepoverenje važiti kao 
znak "lošeg karaktera" i spadati u slabu pamet; ovde među nama, izvan građanskog sveta i 
njegovih da i ne, šta bi nas sprečavalo da budemo nepametni i da kažemo: filozof najzad ima 
pravo na "loš karakter" kao biće koje su dosad na ovom svetu uvek pravili budalom — 
njegova je dužnost danas da bude nepoverljiv, da iz svakog ponora sumnje gleda sa 
najzlobnijom podozrivošću, Neka mi se oprosti šala s ovim mračnim licem i obrtom: jer sam i 
sam već davno naučio da o obmanjivanju i obmanutosti drukčije mislim i da ga drukčije 
cenim i držim u pripravnosti bar nekol ik o udaraca u rebra za slepi bes s kojim se vajni filozofi 
bore da ne budu obmanuti. Zašto ne? Nije to ništa drugo nego obična moralna predrasuda da 
istina više vredi od privida; to je čak najslabije dokazana pretpostavka od svih koje postoje. 
Treba sebi priznati bar ovol ik o: života ne bi uopšte ni bilo kad se ne bi oslanjao na 
perspektivističke ocene i prividnosti; i ako bi se htelo, sa čistunskim oduševljenjem i 
nezgrapnošću mnogih filozofa, da se "prividan svet" potpuno odstrani, pod pretpostavkom, 
naravno, da ste vi u stanju to da učinite — onda pri tome, u najmanju ruku, ne bi više ništa 
ostalo od vaše "istine" ! A šta nas to uopšte i goni na pretpostavku da postoji bitna suprotnost 
između "istinitog" i "lažnog"? Zar nije dovoljno da se pretpostave stepeni prividnosti i, tako 
reći, svetlije i tamnije senke i svi tonovi privida — različiti valeri, kako bi se to reklo jezikom 
slikara? Zašto svet koji nas se nešto tiče ne bi mogao biti fikcija? I ko tu pita: "Ali fikcija 
zahteva nekog začetnika?" — zar mu se ne bi moglo prosto odgovoriti: Zašto? Da ovo 
"zahteva" ne spada i samo u fikciju? Zar nije najzad prema subjektu, kao prema predikatu i 
objektu, dopušten i pomalo ironičan odnos? Zar se filozof ne bi smeo uzdići iznad verovanja u 
gramatiku? Svaka čast guvernantama: ali zar nije već vreme da se filozofija odrekne te vere 
guvernanti? 

O, Volteru! O, humanosti! O, gluposti! Nešto nije u redu s istinom, sa traženjem istine; 
i ako čovek pri tom postupa isuviše ljudski — "ii ne cherche le vrai que pourfaire le bien"* 
— kladim se da neće naći ništa ! 

* On traži istinu samo zato da bi činio dobro. 

Uzmimo da realno nije "dato" ništa osim našeg sveta požuda i strasti, da se ne možemo 
ni uspeti ni spustiti do neke druge realnosti nego upravo do realnosti naših nagona — jer 
mišljenje je samo odnošenje ovih nagona jednih prema drugima — zar nije dopušteno 
napraviti eksperiment i postaviti pitanje da li ova datost nije dovoljna da bi se na osnovu onog 
što joj odgovara razumeo i takozvani mehanicistički (ili "materijalni") svet? Ne mislim kao 



neka obmana, "privid", "predstava" (u Berklijevom i Šopenhauerovom smislu), nego kao 
realnost istog ranga koju ima sam naš afekat — kao primitivniji oblik sveta afekata u kome je 
sve još povezano u moćnom jedinstvu, i što se zatim u organskom procesu grana i uobličava 
(i, kao što je pravo, raznežava i slabi), kao neka vrsta nagonskog života u kome su sve 
organske funkcije, sa samoregulisanjem, asimilacijom, ishranom, izlučivanjem, razmenom 
materija — sintetički povezane i prepletene, kao neki praoblik života? Najzad, ne samo da je 
dopušteno da se to pokuša: sa stanovišta savesti metoda, to se neizostavno traži. Ne 
pretpostaviti više vrsta uzročnosti sve dok se do svoje krajlje granice (do besmisla, neka mi je 
dopušteno reći) ne dovede pokušaj da se iziđe nakraj s jednom jedinom: to je moral metoda 
koji se danas ne srne izbeći; to sledi "iz njegove definicije", kako bi rekli matematičari. Pitalje 
je najzad da li priznajemo volju kao stvarno delotvornu, da li verujemo u uzročnost volje: 
činimo li to — a u samoj stvari, vera u to je upravo naša vera u samu uzročnost — onda 
moramo pokušati da uzročnost volje hipotetički postavimo kao jedinu. Naravno, "volja" može 
delovati samo na "volju", a ne na "materiju" (ne na "nerve", na primer): ukratko, moramo se 
odvažiti na hipotezu da volja deluje na volju svagde gde se priznaje "delovanje" i da je možda 
svako mehaničko događanje, ukoliko u njemu deluje neka sila, upravo snaga volje, delovanje 
volje. Pretpostavimo najzad da smo uspeli da naš celokupan nagonski život objasnimo kao 
razvijanje i grananje jednog osnovnog oblika volje, naima volje za moć, kao što je moj stav; 
ako bi se sve organske funkcije mogle svesti na ovu volju za moć i u njoj se našlo i rešenje 
problema rađanja i hranjenja — a to jeste problem — onda bi se time steklo pravo da se svaka 
dejstvujuća sila jednoznačno odredi kao volja za moć. Svet gledan iznutra, svet određen i 
označen po svom "inteligibilnom karakteru" — bio bi upravo "volja za moć" i ništa drugo. 

"Kako? Zar to ne znači, popularno rečeno: bog je opovrgnut, ali đavo nije?" Naprotiv! 
Naprotiv, prijatelji moji! I, do đavola takođe, ko vas tera da popularno govorite! 

Kao što se najzad, u svoj jasnoći novijeg vremena, dogodilo s Francuskom revolucijom, 
onom jezivom i, izbliza gledano, izlišnom lakrdijom u koju su, međutim, plemeniti i zaneseni 
posmatrači čitave Evrope iz daljine tako dugo i strasno svojim tumačenjem unosili sopstveno 
negodovanje i sopstveno oduševljenje sve dok tumačenje nije progutalo tekst: tako bi 
plemenito potomstvo moglo još jednom pogrešno da shvati ćelu prošlost i da možda tek time 
učini snošljivom predstavu o njoj. Ili još pre: da se to nije već dogodilo? Da nismo mi sami 
bili — ovo "plemenito potomstvo"? I da nije upravo sad, ukol ik o ovo shvatimo — s tim 
gotovo? 

Niko neće tako lako prihvatiti jedno učenje kao istinito samo zato što ono čoveka 
usrećuje ili ga čini vrlim: izuzev možda umilne "idealiste" koji se zanose dobrim, istinitim, 
lepim i puštaju da u njihovom ribnjaku bez reda plivaju sve moguće šarene, bezazlene i 
budalaste želje. Sreća i vrlina nisu argumenti. A rado se zaboravlja, čak i među trezvenim 
duhovima, da su nesreća i zloća isto tako slabi protivargumenti. Nešto bi moglo da bude 
istinito, mada bi u najvišem stepenu bilo štetno i opasno, možda bi čak spadalo u temeljna 
svojstva života da bi se moralo propasti ako bi se on dokraja saznao — tako da bi se snaga 
jednog duha merila po tome koliko bi on "istine" zapravo mogao da podnese, jasnije: do kog 
stepena bi mu bilo potrebno da je razvodni, prikrije, zasladi, otupi, izokrene. Međutim, 



nikakvoj sumnji ne podleže to da za otkriće izvesnih delova istine imaju povoljnije izglede zli 
i nesrećni i da je veća verovatnoća da će oni imati uspeha; da ne govorimo o zlima koji su 
srećni — to je vrsta koju moralisti prećutkuju. Može biti da tvrdoća i lukavstvo predstavljaju 
povoljnije uslove za nastanak jakog nezavisnog duha i filozofa nego ona tiha, tanana, 
popustljiva blagost i veština da se sve uzima s lake strane, što se kod jednog naučnika ceni, i s 
pravom ceni. Uzmimo, što je napred pomenuto, da se pojam "filozof' ne sužava na filozofa 
koji piše knjige — ili čak svoju filozofiju stavlja u knjige ! U slici slobodoumnog filozofa, 
Stendal daje poslednju crtu koju zbog nemačkog ukusa želim da obavezno podvučem: — jer 
ona je suprotna nemačkom ukusu. "Pour etre bon philosophe", kaže ovaj poslednji vel ik i 
psiholog, "ilfaut etre sec, clair, sans illusion. Un banquier, qui a fait fortune, a une partie du 
caractere requis pourfaire des decouvertes en philosophie, c'est-a-dire pour voir clair dans 
ce qui est 

* Da bi čovek bio dobar filozof treba da bude suv, jasan, bez iluzija. Bankar koji se obogatio ima nešto od 
svojstava koja se traže za otkrića u filozofiji, to jest da vidi jasno ono što jeste. 

Sve što je duboko voli masku; najdubljim stvarima je čak svojstvena mržnja prema slici 
i poređenju. Zar ne bi tek suprotnost bila pravo prerušavanje za stid jednog boga? Jedno 
podozrivo pitanje: bilo bi čudno kad se neki mistik ne bi već odvažio na nešto slično. Ima 
zbivanja tako nežne vrste da je dobro da se ona zatrpaju grubošću i učine neprepoznatljivim; 
ima postupaka iz ljubavi ili prevelike velikodušnosti posle kojih ništa nije preporučljivije 
nego uzeti motku i premlatiti svedoka: time se pomućuje njegovo pamćenje. Mnogi se 
razumeju u smućivanje i zlostavljanje sopstvenog pamćenja da bi se osvetili tom jedinom 
svedoku — stid je pronalazač. Nisu najgore stvari one kojih se čovek najviše stidi: iza 
obrazine ne stoji samo lukavstvo — u lukavstvu ima tako mnogo dobrote. Mogu da zamislim 
da se čovek koji bi imao da sakrije nešto dragoceno i krhko kotrlja kroz život grub i okrugao 
kao zeleno staro teško okovano vinsko bure: tako hoće tananost njegovog stida. Čovek koji u 
stidu ima dubine nailazi i na svoju sudbinu i na blage odluke na putevima na koje retko ko 
uopšte dospeva, a za čije postojanje ne smeju znati ni njegovi najbliži i najpoverljiviji: 
njegova životna opasnost ostaje skrivena njihovim očima kao i njegova ponovo stečena 
životna sigurnost. Takav čovek koji se skriva, koji se instinktivno služi govorom da bi ćutao i 
nešto prećutao i koji je neumoran u izbegavanju opštenja, hoće i nastoji da u srcima i glavama 
njegovih prijatelja umesto njega kruži njegova maska; a ako pretpostavimo da on to neće, 
njemu će jednog dana postati jasno da uprkos tome postoji tamo njegova maska — i da je 
dobro što je tako. Svaki duboki duh ima potrebu za maskom: štaviše, oko svakog dubokog 
duha se stalno obrazuje neka maska zahvaljujući uvek pogrešnom, naime plitkom tumačenju 
svake reči, svakog koraka, svakog životnog znaka koji on daje. 

Čovek se sam mora podvrgnuti proveri da bi video da lije određen za nezavisnost i 
zapovedanje; i to u pravi čas. Takve provere ne treba izbegavati, mada su one možda 
najopasnija igra koja se može igrati, i to samo one koje se vrše pred nama samima kao 
svedocima i ni pred jednim drugim sudijom. Ne vezivati se za jednu ličnost, makar ona bila i 
najdraža — svaka ličnost je tamnica i takođe skrovište. Ne vezivati se ni za kakvu otadžbinu, 
makar bila najnapaćenija i najbespomoćnija — već je manje teško otrgnuti se od pobedonosne 
otadžbine. Ne vezivati sebi ruke n ik akvim sažaljenjem, makar bila reč o višim ljudima u čije 
nam je muke i bespomoćnost pružio uvid neki slučaj. Ne vezivati se ni za jednu nauku, makar 
nas privlačila najdragocenijim, na izgled upravo nama namenjenim otkrićima. Ne vezivati se 



za sopstveno odvajanje, ni za onu opojnu daljinu i tuđinu ptice koja sve dalje teži u visinu da 
bi što više pod sobom videla — opasnost onog koji leti. Ne vezivati se za sopstvene vrline i 
kao celina žrtvovati se bilo kojoj svojoj posebnosti, na primer svojoj "gostoljubivosti": kakva 
je opasnost nad opasnostima izuzetnih i bogatih duša koje se prema sebi odnose rasipnički, 
gotovo ravnodušno, i vrlinu širokogrudosti teraju do poroka. Covek mora umeti da čuva sam 
sebe: to je najstroža provera nezavisnosti. 

Na vidiku je nova vrsta filozofa: usuđujem se da ih krstim jednim ne bezopasnim 
imenom. Kako ih ja vidim, kol ik o se mogu videti — jer njihovoj vrsti je svojstveno da hoće 
da ostanu zagonetka u bilo čemu — ti filozofi budućnosti bi voleli da imaju pravo, a možda i 
da nemaju pravo na to da budu nazvani kušačima. Sam taj naziv je, na kraju krajeva, samo 
pokušaj i, ako hoćete, iskušenje. 

Jesu li to novi prijatelji "istine", ti filozofi koji dolaze? Vrlo verovatno: jer svi filozofi 
su dosad voleli svoje istine. Sigurno je, međutim, da to neće biti dogmatičari. Mora biti u 
suprotnosti s njihovim ponosom, i s ukusom, ako njihova istina treba da bude istina i za 
svakog drugog: što je dosad bila potajna želja i zadnja misao svih dogmatskih nastojalja. "Moj 
sud je moj sud: na to ne može tako lako imati pravo i neko drugi" — možda kaže takav filozof 
budućnosti. Covek se mora otresti rđavog ukusa da teži slaganju sa mnogima. "Dobro" više 
nije dobro ako ga sused uzme u usta. A kako bi uopšte i moglo da postoji neko "opšte dobro"! 
Izraz protivreči sam sebi: što može biti opšte, to uvek ima malu vrednost. Najzad, mora biti 
tako kako jeste i kako je uvek bilo: vel ik e stvari ostaju velikima, ponori dubokima, nežnost i 
jeza uglađenima i, kratko rečeno, sve što je retko — retkima. 

Treba li posle svega ovoga još i posebno da kažem da će slobodni, veoma slobodni 
duhovi postati i oni, ovi filozofi budućnosti — ma kol ik o izvesno bilo da neće postati samo 
prosto slobodni duhovi, nego nešto više, uzvišenije, veće i iz osnova drukčije, što n ik ako ne 
treba prevideti i brkati? Ali kad to govorim, ja gotovo isto tol ik o osećam prema njima 
samima, kao i prema nama koji smo njihovi glasnici i preteče, mi slobodni duhovi! — 
obavezu da od nas otklonim jednu staru glupu predrasudu i nesporazum koji je i suviše dugo, 
kao neka magla, činio nejasnim pojam "slobodan duh". U svim evropskim zemljama, pa i u 
Americi, ima danas nešto što zloupotrebljava taj naziv: jedna vrlo uska, zatvorena, u lance 
sapeta vrsta duhova koja hoće gotovo suprotno od onoga što se skriva u našim namerama i 
instinktima — da i ne govorimo o tome da oni u odnosu na one dolazeće nove filozofe moraju 
biti dobro zatvoreni prozori i zamandaljena vrata. Oni spadaju, kratko i jasno, među ljude koji 
se bave niveliranjem, te pogrešno nazvane "slobodne duhove" — kao rečiti i pismu vešti 
robovi demokratskog ukusa i njegovih "modern ih ideja": svi do jednog ljudi bez usamljenosti, 
bez sopstvene usamljenosti, nespretni valjani momci kojima ne treba osporavati ni hrabrost ni 
pohvalnu uljudnost, samo što su neslobodni i smešno površni, pre svega sa svojom osnovnom 
sklonošću da u oblicima dosadašnjeg starog društva vide verovatni uzrok sve ljudske bede i 
neuspeha, pri čemu se istina srećno postavlja na glavu! Ono što bi oni svim snagama želeli da 
postignu jeste opšta sreća stada na zelenoj livadi, sa sigurnošću, neugroženošću, ugodnošću, 
olakšanjem života za svakog; njihove najčešće pevane pesme i pouke glase "jednakost prava" 
i "saosećanje sa svima koji pate" — a samu patnju shvataju kao nešto što se mora ukloniti. Mi 



suprotni, koji smo otvorili sebi oko i savest za pitanje gde je i kako biljka "čovek" dosad 
najsnažnije rasla u visinu, smatramo da se to svaki put dešavalo u obrnutim uslovima, da je za 
to opasnost njegovog položaja morala najpre rasti do krajnosti, da se njegova moć 
pronalaženja i pretvaranja (njegov "duh") morala pod dugim pritiskom i prinudom razviti do 
istančanosti i odvažnosti, daje njegova volja za životom morala porasti do bezuslovne volje 
za moć — mi mislimo da surovost, nasilje, ropstvo, opasnost na ulici i u srcu, prikrivenost, 
stoicizam, veština u iskušavanju i đavolstvu svake vrste, da sve što je u čoveku rđavo, strašno, 
tiransko, zversko i zmijsko služi uzdizanju vrste "čovek" isto tako kao i ono što je tome 
suprotno. Ne kažemo čak ni dovoljno kad samo to kažemo, i u svakom slučaju se, sa svojim 
govorom i ćutanjem u ovim stvarima, nalazimo na drugom kraju svake moderne ideologije i 
želje stada: možda kao njihovi antipodi? Kakvo čudo što mi "slobodni duhovi" nismo baš 
najpoverljiviji duhovi, što ne želimo da u svakom pogledu odamo ono čega se jedan duh 
može osloboditi i kuda će potom možda biti gonjen? A što se tiče opasne formule "s one 
strane dobra i zla" kojom se mi bar čuvamo od zamenjivanja: mi jesmo nešto drugačije nego 
,,libres-pen-seurs", "liberi pensatori", "slobodni mislioci", ikako se već sve ne zovu ti časni 
zagovornici "modernih ideja". U mnogim zemljama duha bili smo kod kuće, ili bar u gostima; 
uvek smo uspevali da izbegnemo mračne prijatne zakutke u koje su nas, čini se, gonili ljubav i 
mržnja, mladost, poreklo, slučajan susret s ljudima i knjigama, ili čak iscrpljenost lutanjem; 
puni mržnje prema mamcima zavisnosti koji leže skriveni u počastima ili novcu, u zvanjima 
ili opijenosti čula; čak zahvalni nevolji i nepredvidljivoj boljci jer su nas one uvek oslobađale 
nekog pravila i "predrasude" u vezi s tim, zahvalni bogu, đavolu, ovci i crvu u nama, 
radoznali do poroka, istraživači do nemilosrdnosti, nezadrživih prstiju za neuhvatljivo, zuba i 
želudaca za najnesvarljivije, spremni za svaki zanat koji iziskuje oštroumnost i oštra čula, 
spremni na svaki pothvat zahvaljujući preobilnosti "slobodne volje", sa dušom spreda i dušom 
pozadi čije zadnje namere niko ne može lako otkriti, sa pročeljem i začeljem nedostupnim ni 
za koga, skriveni ogrtačima svetla, osvajači, mada ličimo na baštinike i rasipnike, sređivači i 
skupljači od jutra do mraka, čuvari svoga bogatstva i svojih prepunih ladica, štedljivi u učenju 
i zaboravljanju, snalažljivi u shemama, ponekad gordi na tablice kategorija, nekad cepidlake, 
nekad sove koje rade i u po bela dana, pa, ako je potrebno, čak i strašila — a danas to jeste 
potrebno: naime, ukol ik o smo od rođenja zakleti i ljubomorni prijatelji usamljenosti 
sopstvene, najdublje ponoćno-podnevne usamljenosti — takva smo mi vrsta ljudi, mi 
slobodni duhovi! A možda ste i vi nešto slično tome, vi što dolazite, vi novi filozofi? 


RELIGIJSKI NAČIN ŽIVOTA 

Čovečja duša i njene granice, dosad uopšte dostignut obim unutrašnjih iskustava 
čoveka, visine, dubine i širine ovih iskustava, ćela dosadašnja istorija duše i njene još 
neiscrpene mogućnosti: to je za rođenog psihologa i prijatelja "velikog lova" predodređeno 
lovište. Ali kol ik o puta mora on sam sebi u očajanju da kaže: "Pojedinac! Ah, samo 
pojedinac! A ova ogromna šuma i prašuma!" I stoga poželi koju stotinu pomoćnika u lovu i 
fine, dobro obučene pse tragače koje bi mogao poterati u istoriju ljudske duše da mu tamo 
sateruju njegovu divljač. Uzaman: on se bezbroj puta osvedočava, temeljito i gorko, kako je 
za sve stvari koje neposredno podstiču njegovu radoznalost teško naći pomoćnike i pse. 
Nevolja pri odašiljanju učenih ljudi u nova i opasna lovišta, gde su u svakom pogledu 
potrebni hrabrost, dovitljivost i lukavstvo, leži u tome što oni više nisu upotrebljivi upravo 



tamo gde počinje "veliki lov", ali i velika opasnost — baš tamo oni gube oštrinu vida i njuha. 
Da bi se, na primer, dokučilo i utvrdilo kakvu je istoriju dosad imao problem znanja i savesti 
u duši homines religiosi* za to bi čovek možda morao i sam da bude tol ik o dubok, tol ik o 
ranjen, toliko vel ik kao što je bila Paskalova intelektualna savest; uz to bi bilo potrebno još i 
ono široko razapeto nebo jasne i zagrižene duhovnosti koje bi odozgo omogućilo da se ovo 
mnoštvo opasnih i bolnih doživljaja pregleda, sredi i sabije u formule. Ali ko bi mi učinio tu 
uslugu! I ko bi imao vremena da čeka takve pomagače! Očigledno, oni se rađaju suviše retko, 
uvek je bilo malo verovatno da će se pojaviti! Na kraju, čovek mora sve sam činiti da bi sam 
nešto saznao: to znači da ima mnogo da se radi! Međutim, radoznalost kao što je moja ostaje 
nesumnjivo najprijatniji od svih poroka — oprostite, htedoh reći: ljubav prema istini ima 
svoju nagradu na nebu, ali već i na zemlji. 


* Religioznih ljudi. 

Vera kakvu je zahtevalo, i neretko postizalo, prvobitno hrišćanstvo, usred jednog 
skeptičnog i južnjački slobodoumnog sveta koji je iza sebe i u sebi imao vekovnu borbu 
filozofskih škola, uz to vaspitanje za toleranciju koje je dao imperium Romanum — ta vera 
nije ona prostodušna i zagrižena podanička vera s kojom su, recimo, Luter ili Kromvel, ili bilo 
koji drugi nordijski varvarin duha bili privrženi svom bogu i hrišćanstvu; pre će to biti ona 
Paskalova vera koja je na jeziv način slična trajnom samoubijanju uma — žilavog, 
dugovečnog, kao crv otpornog uma koji se ne može ubiti na jedan mah, jednim udarcem. 
Hrišćanska vera je od samog početka žrtvovanje: žrtvovanje svake slobode, svakog ponosa, 
svake samosvesti duha; u isto vreme, ona je porobljavanje i samoporuga, samosakaćenje. Ima 
svireposti i religijskog ushićenja fen ik som u toj veri koja se pripisuje labavoj, višestranoj i 
veoma razmaženoj savesti: njena pretpostavka je daje potčinjavanje duha neopisivo bolno, da 
se ćela prošlost i navika takvog duha brane od absurdissimuma, na šta se po njemu svodi 
"vera". Moderni ljudi sa svojom otupelošću prema svakoj hrišćanskoj nomenklaturi ne 
osećaju više ono grozno-superlativno koje je za antički ukus ležalo u paradoksalno sti formule 
"bog na krstu". Još nikad i nigde nije dosad bilo takve smelosti u preokretanju, nečeg tako 
strašnog, upitnog i sumnjivog kao što je ova formula: ona je obećavala preocenjivanje svih 
antičkih vrednosti. Istok je to, duboki istok, istočni rob je to što se na taj način svetio Rimu i 
njegovoj otmenoj i lakomislenoj tolerantnosti, rimskom "katolicizmu" vere — i uvek je to bila 
ne vera, nego sloboda od vere, ono polustoičko i nipodaštavajuće prenebregavanje ozbiljnosti 
vere, zbog čega su se robovi ljutili na svoje gospodare i bunili se protiv njih. "Prosvećenost" 
razjaruje: jer rob hoće nešto bezuslovno, on shvata samo tiransko, u moralu takođe, on voli 
kao što i mrzi, bez nijanse, do dna, do bola, do bolesti — njegova silna skrivena patnja buni se 
protiv otmenog ukusa koji kao da poriče patnju. Skepsa prema patnji, u stvari samo stav 
aristokratskog morala, nemalo je doprinela nastanku poslednjeg velikog robovskog ustanka 
koji je počeo sa Francuskom revolucijom. 

Gde god se na zemlji dosad pojavila religijska neuroza nalazimo je povezanu sa tri 
opasna propisa u pogledu dijete: samoća, post i polno uzdržavanje — s tim što se ovde ne bi 
baš sa sigurnošću moglo utvrditi šta je uzrok a šta posledica i da ii tu uopšte postoji uzročno- 
posledičan odnos. Na krajnju sumnju navodi to što u njihove najredovnije simptome, kod 
divljih kao i kod pripitomljenih naroda, spada i najnaglija, krajnja požudnost koja se, zatim, 
takođe iznenada, preokreće u pokajnički grč i poricanje sveta i volje: što bi se oboje možda 


moglo protumačiti kao maskirana epilepsija. Ali nigde se drugde ne bi trebalo više kloniti 
svakog tumačenja nego ovde: ni oko jedne pojave nije se dosad namnožilo toliko besmislica i 
sujeverja; izgleda da nijedna dosad nije više zanimala ljude, čak i filozofe — vreme bi bilo da 
se baš ovde malo ohladimo, poučimo opreznosti, još bolje: da odvratimo pogled, da odemo. 
Još i u pozadini filozofije iz najbliže prošlosti, Sopenhauerove, nalazi se, gotovo kao problem 
po sebi, ovaj jezivi upitnnk religijske krize i buđenja. Kako je mogućno poricanje volje? Kako 
je mogućan svetac? Izgleda da je to stvarno bilo pitanje zahvaljujući kome je Šopenhauer 
postao filozof i od koga je počeo. I tako je došlo do prave šopenhauerovske konsekvencije da 
njegov najdosledniji privrženik (možda i poslednji, ukoliko je reč o Nemačkoj), naime Rihard 
Vagner, sopstveno životno delo upravo tu završi i na kraju u liku Kundrija još izvede na scenu 
onaj strašni i večiti tip, xxxtype veću* *, u slici i prilici; i to baš u ono vreme kad su psihijatri 
gotovo svih evropskih zemalja imali povoda da ga proučavaju izbliza gde god je religijska 
neuroza — ili, kako ja to nazivam, "religijski način života" — epidemijski izbila i razlila se 
kao "Vojska spasa". Ali ako se upitamo šta je zapravo ljude svih vrsta i vremena, pa i filozofe, 
tako neodoljivo zanimalo u ćelom fenomenu sveca, onda je to, van svake sumnje, izgled čuda 
koji im je svojstven, naime neposrednog niza suprotnosti, duševnih stanja suprotno 
vrednovanih u moralnom pogledu: verovalo se da se tu pred našim očima, "rđav čovek" 
najednom pretvara u "sveca", u dobrog čoveka. Dosadašnja psihologija je na ovom mestu 

pretrpela brodolom: nije li se to desilo u prvom redu stoga što se ona potčinila moralu, što je 
sama verovala u moralno-vrednosne suprotnosti, a ove suprotnosti je umetnula, učitala, 
tumačenjem unela u tekst i činjenično stanje? Šta? "Čudo" — samo greška u tumačenju? 
Slabost filologije? 

* Stvarni tip. 

Reklo bi se da su latinske rase mnogo dublje vezane za svoj katolicizam nego mi 
nordijci za ćelo hrišćanstvo uopšte: i da, prema tome, neverovanje u katoličkim zemljama 
mora značiti nešto sasvim drugo nego u protestantskim — naime, jednu vrstu pobune protiv 
duha rase, dok je ono kod nas pre povratak duhu (ili neduhovnosti) rase. Mi nordijci potičemo 
nesumnjivo od varvarskih rasa; u pogledu naše obdarenosti za religiju takođe: za nju smo mi 
slabo obdareni. Izuzetak mogu činiti Kelti, koji su zbog toga i bili najbolja podloga za prijem 
hrišćanske infekcije na se veru: u Francuskoj je hrišćanski ideal procvao samo ukol ik o je to 
dopuštalo bledo sunce severa. Kako su po našem ukusu čudno pobožni čak i poslednji 
francuski skeptici ukol ik o u njihovom poreklu ima nešto keltske krvi! Kako nam katolički, 
kako nenemački miriše sociologija Ogista Konta sa svojom rimskom logikom instinkata! 
Kako jezuitski onaj ljubazni i pametni čičerone iz Por-Roajala, Sent-Bev, uprkos svemu 
njegovom neprijateljstvu prema jezuitima! Pa čak i Ernest Renan: kako nama nordijcima 
nepristupačno zvuči jezik jednog takvog Renana u kome svakog trenutka i najbeznačajnija 
religijska napetost izvodi iz ravnoteže njegovu u višem smislu požudnu i udobnom opuštanju 
sklonu dušu! Ponovimo samo za njim ove lepe rečenice — i kakvu će ljutnju i oholost one 
odmah pobuditi kao odgovor u našoj verovatno manje lepoj i tvrđoj, to jest nemačkijoj duši! 
— "disons dons hardiment que la religion est un produit de l'homme normal, que rhomme est 
le plus dans le vrai quand ii est le plus religieux et le plus assure d'une destinee infinie... C'est 
quand ii est bon qu'il veut que la vertu corresponde a un ordre eternel, c'est quand ii 
contemple les ehoses d'une maniere desinteressee qu'il trouve la mort revoltante et absurde. 
Comment ne pas supposer que c'est dans ces moments-la, que l'homme voit le mieux?... "* 
xxx Ove reči su mom uhu i mojim navikama tol ik o antipodne da sam, kad sam ih pročitao, 
pored njih zapisao svoj prvi bes "la niaiserie religieuse par excellence!"** — dok ih je moj 


posledlji bes čak i zavoleo, ove rečenice s njihovom istinom postavljenom na glavu! Kako je 
to lepo, tako otmeno, imati sopstvene antipode! 


*"Recimo ipak smelo da je religija proizvod normalnog čoveka, da je čovek najbliže istini kad je najreligiozniji i 
kad najviše veruje u beskonačnu sudbinu... Kad je dobar, on hoće da vrlnia odgovara večnom poretku, kad stvari 
posmatra na nezainteresovan način, smrt smatra gnusnom i apsurdnom. Kako da ne pretpostavimo da čovek 
upravo u tim trenucima najbolje vidi?..." 

** "Prevashodno religijska glupost". 

Ono što nas u religioznosti starih Grka zadivljuje jeste bujno obilje zahvalnosti koje iz 
nje zrači: — vrlo otmena je to vrsta ljudi koja se tako drži pred prirodom i životom! Kasnije, 
kad je u Grčkoj do prevage došla gomila, i u religiji je preovladao strah; pripremalo se 
hrišćanstvo. 

Strast za boga: ima seljačkih, prostodušnih i nametljivih priroda kao što je Luterova — 
ćelom protestantizmu nedostaje južnjačka delicatezza* *. Ima u toj strasti orijentalne ekstaze 

kao kod nekog nezasluženo pomilovanog ili uzdignutog roba, na primer kod Avgustina kome, 
na uvredljiv način, nedostaje svaka otmenost u ponašanju i željama. Ima u njoj ženske 
nežnosti i pohotljivosti koja sramno i neznalački teži jednom unio mysticaet physica** — kao 
kod madam de Gijon. U mnogim slučajevima, ona se na prilično čudan način javlja kao 
prerušavanje puberteta devojke ili mladića; ponekad čak kao histerija neke usedelice, pa i kao 
njeno poslednje častoljublje: — crkva je u takvom slučaju već više puta proglasila ženu za 
sveticu. 

* Tananost, prefinjenost. 

** Mističnom i fizičkom sjedinjavanju. 

Dosad su se najmoćniji ljudi uvek s poštovanjem priklanjali pred svecem kao 
zagonetkom samo savlađivanja i namernog krajnjeg lišavanja: zašto su se priklanjali? Oni su u 
njemu — i, tako reći, iza zagonetnosti njegove krhke i jadne pojave — naslućivali nadmoćnu 
snagu koja je htela da se proveri na takvom savlađivanju, snagu volje u kojoj su prepoznavali 
i poštovali sopstvenu snagu i radost vladanja: kad su poštovali sveca, poštovali su nešto u 
sebi. Uz to im je izgled sveca ulivao podozrenje: biće da se takvo čudovišno odricanje, takva 
čudovišna protivprirodnost nisu uzalud priželjkivali, tako su oni govorili sebi i pitali se. 
Možda postoji neki razlog za to, neka veoma velika opasnost o kojoj bi asket, zahvaljujući 
svojim tajnim sagovornicima i posetiocima, mogao da bude pobliže obavešten? Kratko 
rečeno, moćnici sveta upoznali su pred njim jedan nov strah, naslućivali su novu silu, jednog 
nepoznatog, još nepobeđenog neprijatelja — "volja za moć" je bila ono što ih je prinudilo da 
zastanu pred svecem. Oni su morali da ga pitaju. 

52 . 

U jevrejskom Starom zavetu, knjizi božanske pravde, ima ljudi, stvari i reči tako 
velikog stila da grčka i indijska književnost nemaju ništa što bi se s njim moglo uporediti. Sa 


strahom i strahopoštovanjem stojimo pred ovim veličanstvenim ostacima onoga što je čovek 
nekada bio, i tužne nam se misli pri tom rađaju o staroj Aziji i njenom isturenom poluostrvcu 
Evropi koja bi bezuslovno htela da nasuprot Aziji predstavlja "napredak čoveka". Odista: ko 
je i sam samo slabašna pitoma domaća životinja i zna samo za potrebe domaće životinje 
(poput naših današnjih obrazovanih ljudi, a uz njih hrišćana "prosvećenog" hrišćanstva), taj 
među onim ruševinama ne mora da se čudi, a još manje da se žalosti — odnos prema Starom 
zavetu je probni kamen u pogledu onog što je "veliko" i "malo" — možda će Novi zavet, 
knjiga o milosti, pre biti bliska njegovom srcu (iz nje se širi jak miris duše pravog, osećajnog, 
potuljenog bogomoljca i sitne duše). Ovaj Novi zavet, neku vrstu rokoko ukusa u svakom 
pogledu, spojiti sa Starim zavetom u jednu knjigu kao Bibliju, kao "knjigu po sebi": to je 
možda najveća drskost i "greh protiv duha" koji književna Evropa ima na savesti. 

Zašto danas ateizam? — "Otac" u bogu je temeljito opovrgnut; "sudija", "nagrađivač" 
isto tako. Tako je i s njegovom "slobodnom voljom": on ne čuje — a i kad bi čuo ne bi znao 
kako da pomogne. Najgore od svega, izgleda da je nesposoban da o sebi nešto određeno kaže: 
da li je on nejasan? To je ono što sam iz mnogih razgovora — pitajući, osluškujući — otkrio 
kao uzrok poraza evropskog teizma; doduše, čini mi se da je religijski instinkt u snažnom 
porastu — ali da on s dubokim nepoverenjem odbija upravo teističko pomirenje. 

A šta u stvari čini celokupna novija filozofija? Od Dekarta — i to više njemu za inat 
nego na osnovu njegovog metoda — svi filozofi napadaju stari pojam duše pod vidom kritike 
pojmova subjekta i predikata; to znači: napadaju na osnovnu pretpostavku hrišćanskog učenja. 
Kao saznajnoteorijska skepsa, novija filozofija je prikriveno ili otvoreno antihrišćanska, mada 
ne i antireligijska, da tako kažemo za finije uši. Nekad se, naime, verovalo u "dušu" kao što se 
verovalo u gramatiku i gramatički subjekt; govorilo se: "ja" je uslov, "mislim" je predikat i 
nešto uslovljeno — mišljenje je delatnost uz koju se mora zamisliti subjekt kao uzrok. Pa se 
onda sa zadivljujućom žilavošću i lukavstvom pokušavalo da se izvučeiz te mreže ne bi li, 
možda, istinito bilo obrnuto: "mislim" uslov, "ja" uslovljeno; "ja", dakle, tek sinteza koju 
proizvodi mišljenje. Kant je zapravo hteo da dokaže kako se subjekt ne može dokazati 
pomoću subjekta — kao ni objekt. Možda mu nije uvek bila strana misao o mogućnosti 
prividne egzistenccje subjekta, dakle "duše", ona misao koja je kao vedanta-filozofija već 
jednom vladala na zemlji, i to veoma moćno. 

Postoji velika lestvica religijske svireposti sa mnogo stupnjeva; među njima su 
najvažnija tri. Nekada su svome bogu žrtvovani ljudi, možda upravo oni koji su bili najviše 
voljeni — tu spadaju žrtve prvenaca u svim praistorijskim religijama, isto tako i žrtva cara 
Tiberija u pećini boga Mitre na ostrvu Kapri, onaj najjeziviji od svih rimskih anahronizama. 
Zatim su, u moralnoj epohi čovečanstva, svome bogu žrtvovani najjači instinkti koje je čovek 
imao, sopstvena "priroda"; ova praznična radost šija se u jezivom pogledu askete, tog 
zanesenjaka "protiv prirode". Najzad: šta je još ostalo da se žrtvuje? Nije li se najzad moralo 
žrtvovati sve što je utešno, sveto, isceliteljsko, sva nada, sva vera u skrivenu harmoniju, u 
buduće blaženstvo i pravdu? Nije li čovek morao žrtvovati i samog bogai, iz svireposti prema 
sebi samom, obožavati kamen, glupost, silu teže, sudbinu, ništa? Za ništa žrtvovati boga — ta 



paradoksna misterija krajnje svireposti sačuvana je za pokolenje koje upravo sad nastupa: svi 
mi već znamo nešto od toga. 

Ko se, kao ja, s nekom zagonetnom požudom dugo trudio oko toga da mišlju prodre u 
dubinu pesimizma i da ga izvuče iz poluhrišćanske, polunemačke teskobe i naivnosti s kojom 
se on nedavno predstavio ovom stoleću, naime u vidu Sopenhauerove filozofije, ko je zaista 
bio u prilici da jednim azijskim i nadazijskim okom zaviri i duboko prodre u ovaj prema svetu 
najnegativnije nastrojen od svih mogućih načina mišljenja — s one strane dobra i zla, a ne 
više, kao Buda i Šopenhauer, u stegama i zabludama morala — taj je možda baš time, a da to 
zapravo nije hteo, otvorio sebi oči za suprotni ideal: za ideal najsmelijeg, najživljeg i prema 
svetu najpozitivije nastrojenog čoveka, koji se ne samo snašao i naučio da se miri s onim što 
je bilo i što jeste nego to kako je bilo i jeste hoće opet da ima, odsad pa doveka, nezasitno 
vičući da capo * ne samo sebi nego ćelom komadu i predstavi, i ne samo jednoj predstavi nego 
u stvari onome kome je upravo ta predstava potrebna, i čini je potrebnom: jer je sam sebi uvek 
iznova potreban — i sebe čini potrebnim... Kako? A da to nije — circulus vitiosus deus ?** 

* Iz početka, iznova. 

** Začarani krug bog. 

Sa snagom njegovog duhovnog pogleda i uvida raste širina i tako reći prostor oko 
čoveka: njegov svet biva dublji, sve nove i nove zvezde, sve nove i nove zagonetke i sl ik e 
dolaze mu u vidno polje. Možda je sve ono na čemu je duhovno oko vežbalo svoju oštrinu i 
pronicljivost bilo samo povod za njegovo vežbalje, stvar igre, nešto za decu i dečje glave. 
Možda nam jednom najsvečaniji pojmovi oko kojih se najviše borilo i zbog kojih se najviše 
trpelo, pojmovi "bog" i "greh", neće izgledati važniji nego starcu dečja igračka ili dečji bol — 
a možda će "starcu" biti opet potrebna neka druga igračka i neki drugi bol, možda će on još 
uvek biti dovoljno dete, večito dete! 

Da li je zbilja zapaženo kol ik o je jednom istinski religioznom životu (i to kako 
njegovom omiljenom mikroskopskom radu samoispitivanja tako i onoj tihoj smirenosti koja 
se zove "molitva" i stalna je spremnost za "dolazak Boga") potrebna spoljna dokolica, ili 
poludokolica, mislim dokolica s mirnom savešću od pamtiveka, po krvi, dokolica kojoj nije 
sasvim strano aristokratsko osećanje da rad osramoćuje — naime, da on dušu i telo čini 
prostim? I da, prema tome, moderna, bučna marljivost koja troši vreme, ponosna, glupo 
ponosna na sebe, vaspitava i priprema za "bezverje" više nego sve ostalo? Među onima koji, 
na primer, danas u Nemačkoj žive po strani od religije nalazim ljude čije je "slobodoumlje" 
različite vrste i porekla, ali u prvom redu većinu takvih kojima je marljivost, s kolena na 
koleno, zatrla religijske instinkte, tako da oni više i ne znaju čemu religije služe, i s nekom 
vrstom nemog čuđenja, tako reći samo registruju njihovo prisustvo u svetu. Oni se osećaju 
već tol ik o zauzeti, ti čestiti ljudi, bilo svojim poslovima ili zadovoljstvima, a o "otadžbini", 
novinama i "porodičnim obavezama" da i ne govorimo: čini se da za religiju nemaju uopšte 
više vremena, pogotovo što više nisu sigurni da li je tu reč o nekom novom poslu ili o novom 
zadovoljstvu — jer nemoguće je, kažu oni sebi, da se u crkvu ide samo radi toga da bi se sebi 
pokvarilo dobro raspoloženje. Oni nisu neprijatelji religijskih običaja; zahteva li se u izvesnim 



slučajevima, recimo da država zahteva, učešće u takvim običajima, oni čine ono što se 
zahteva, kao što se i inače mnogo šta čini — sa strpljivom i tihom ozbiljnošću, bez mnogo 
radoznalosti i osećanja nelagodnosti: oni i žive suviše po strani i izdvojeno da bi sami našli za 
potrebno da se u takvim stvarima opredeljuju za ili protiv. U te ravnodušne spada danas 
većina nemačkih protestanata srednjeg staleža, naročito u živim velikim trgovinskim i 
saobraćajnim centrima; isti je slučaj s većinom vrednih naučnika i celokupnim osobljem na 
univerzitetu (izuzimajući teologe, čije postojanje i mogućnost na tom mestu postavljaju 
psihologu sve više i sve tananijih zagonetki). Pobožni ili prosto crkveni ljudi, retko 
razmišljaju o tome koliko je dobre volje, moglo bi se reći slobodne volje danas potrebno da bi 
jedan ne mački naučnik ozbiljno shvatio problem religije; po prirodi celog svog zanata (i, kako 
rekosmo, svoje zanatske revnosti na koju ga obavezuje njegova moderna savest), on je sklon 
izvesnoj nadmoćnoj, gotovo blagonaklonoj vedrini prema religiji, s kojom se ponekad meša i 
lako potcenjivanje upravljeno protiv "nečistote" duha, koju on pretpostavlja tamo gde god se 
neko još izjašnjava za crkvu. Tek uz pomoć istorije (dakle ne na osnovu svog ličnog iskustva), 
naučnik uspeva da u odnosu prema religijama zauzme stav ozbiljnosti pune strahopoštovanja i 
izvesnog bojažljivog uvažavanja; međutim, ako onsvoje osećanje prema njima podigne čak i 
do zahvalnosti, onse sa svojom ličnošću ni za korak nije približio onome što još postoji kao 
crkva ili pobožnost: možda obrnuto. Praktična ravnodušnost prema religijskim stvarima u 
kojoj se s rođenjem našao i u koju je vaspitanjem urastao, obično se kod njega sublimiše u 
obazrivost i čistunstvo koje zazire od dodira sa religioznim ljudima i stvarima; i možda mu 
upravo dubina njegove tolerancije i čovečnosti nalaže da se kloni onog bezizlaznog položaja 
koji tolerisanje donosi sobom. Svako doba ima svoju božansku vrstu naivnosti na čijem bi mu 
iznalaženju mogla pozavideti druga vremena: a koliko naivnosti, poštovanja vredne, dečje i 
bezmerno nespretne naivnosti ima u toj veri naučnika u sopstvenu nadmoćnost, u mirnoj 
savesti njegove tolerancije, u neslućeno plitkoumnoj sigurnosti s kojom se njegov instinkt 
odnosi prema religioznom čoveku kao manjevrednom i nižem tipu čoveka, koga je on sam 
nadmašio širinom, dubinom i visinom — on, mali uobraženi patuljak i nikogović, trudoljubivi 
i okretni umni i fizički radn ik na polju "ideja", "modernih ideja"! 

Ko je duboko zavirio u svet, taj dobro zna kol ik o mudrosti ima u tome što su ljudi 
površni. Instinkt samoodržanja ih uči da budu brzi, spretni i pritvorni. Ovde-onde se nailazi na 
strasno i preterano obožavanje "čistih oblika", kod filozofa kao i kod umetnika: neka niko ne 
sumnja u to da se onaj kome je takav kult površine potreban, jednom već opekao 
pokušavajući da zahvati ispod nje. Možda čak i u pogledu ove dece, opečenih prstiju, rođenih 
umetnika, koji zadovoljstvo života nalaze još samo u nameri da krivotvore njegovu sl ik u (kao 
u nekoj mučnoj osveti životu), postoji još i neki redosled: stepen u kome im je život dojadio 
mogao bi se očitati iz toga do koje mere oni žele da vide njegovu sl ik u iskrivljenu, 
osiromašenu, odvojenu od ovog sveta i obogotvorenu — homines religiosi bi se mogli 
uračunati među umetn ik e kao njihov najviši rang. Dubok podozriv strah od neizlečivog 
pesimizma, već nekoliko hiljada godina nas primorava da se čvrsto hvatamo za religijsko 
tumačenje postojanja: strah onog instinkta koji naslućuje da bismo do istine mogli doći suviše 
rano, pre nego što čovek postane dovoljno jak, dovoljno tvrd, dovoljno umetnik... Pobožnost, 
"život u bogu", viđen tim očima izgledao bi pri tom kao najfiniji i poslednji proizvod straha 
od istine, kao obožavanje i opijenost umetnika pred najdoslednijim od svih krivotvorenja, kao 
volja za preokretanjem istine, za neistinom po svaku cenu. Može biti da za ulepšavanje samog 
čoveka nije dosad bilo jačeg sredstva nego što je upravo pobožnost: posredstvom nje, čovek 
može postati toliko umetnik, površina, igra boja, dobrota, da više ne patimo kad ga gledamo. 

Čoveka voleti boga radi — to je dosad bilo najotmenije i najdalje osećanje koje su ljudi 
dosegnuli. Da je ljubav prema čoveku bez ikakve zadnje namere koja bi je posvećivala jedna 
glupost i jedno zverstvo više, da sklonost ovom čovekoljublju mora svoju meru, svoju 
tananost, svoje zrno soli i mrvicu ambre dobiti tek od jedne više sklonosti: — bez obzira na to 
koji je to čovek bio koji je to prvi osetio i "doživeo", kol ik o je njegov jezik mucao kad je 
pokušao da izrazi takvu nežnost, oi treba da nam za sva vremena ostane svet i poštovan kao 
čovek koji se dosad vinuo najviše i prevario se na najlepši način! 

Filozof, kako ga mi razumemo, mi slobodni duhovi — kao čovek najšire odgovornosti 
koji ima savest za sveukupni razvoj čoveka: taj filozof će se u svom odgajivačkom i 
vaspitnom radu poslužiti religijama isto onako kao što se služi odgovarajućim političkim i 
ekonomskim stanjem. Odabrani, odgojni, a to znači uvek kako razorni tako i stvaralački i 
oblikujući uticaj koji se može izvršiti pomoću religija, mnogostran je i raznolik, već prema 
vrsti ljudi koji se nalaze pod njihovim stegama i okriljem.Za snažne, nezavisne, za one koji su 
pripremljeni i predodređeni da naređuju, u kojima se otelovljuju um i umetnost jedne 
vladajuće rase, religija je jedno sredstvo više za savlađivanje otpora, za olakšavanje vladalja: 
kao veza koja spaja vladaoce i podanike i savest ovih poslednjih, ono što je u njima 
najskrivenije i najhitnije i što bi rado otkazalo poslušnost, otkriva i prenosi onim prvima; a 
ako pojedine prirode takvog otmenog porekla svojom visokom duhovnošću naginju 
povučenijem i misaonijem životu i usvajaju samo najistančaniju vrstu vladanja (preko 
izabranih učenika ili redovnika), religija može poslužiti i kao sredstvo za obezbeđenje mira 
nasuprot buci i neugodnostima grubljeg vladanja i za čuvanje čistote pred neizbežnom 
prljavštinom svakog bavljenja politikom. Tako su to shvatili na primer bramani: pomoću 
religijske organizacije, oni su sebi pribavili moć da narodu imenuju njegove kraljeve, dok su 
se sami držali po strani i osećali se kao ljudi viših i natkraljevskih zadataka. Uz to, religija i 
jednom delu podanika daje upute i priliku da se pripreme za buduće vladanje i zapovedanje; 
naime, onim klasama i staležima koji se polako uzdižu, čija je volja za vladanje sobom, 
zahvaljujući srećnim bračnim običajima, snazi i vedrini volje, u stalnom usponu — njima 
religija daje dovoljno izazova i podsticaja da pođu putem više duhovnosti, da provere 
osećanja velikog samoprevazilaženja, ćutanja i usamljenosti: asketizam i puritanizam su 
gotovo neizostavna sredstva za vaspitanje i oplemenjivanje kad jedna rasa hoće da se oslobodi 
okova svoga plebejskog porekla i da se trudom pripremi za buduću vladavinu. Najzad, 
običnim ljudima, koji čine većinu i koji postoje zato da služe i da budu od opšte koristi i samo 
utoliko smeju postojati, religija daje neprocenjivo zadovoljstvo sopstvenim položajem i 
vrstom, svestrano umirenje srca, oplemenjivanje poslušnosti, više sreće i saosećanja sa sebi 
ravnima, nešto ozarenja i ulepšanja, nešto malo opravdanja čitave svakidašnjice, sve one 
niskosti, sve poluživotinjske bede njihove duše. Religija kao značajna odrednica života baca 
sunčani sjaj na te večite patnike i čini im sopstvenu sl ik u snošljivom, deluje onako kako 
epikurovska filozofija obično deluje na patnike višega reda, okrepljujući, prečišćavajući, 
patnju tako reći iskorišćavajući, i najzad čak isceljujući i opravdavajući. Možda u hrišćanstvu 
i budizmu nije ništa toliko dostojno poštovanja kao njihova veština da i one najniže pouče da 
se preko pobožno sti vežu za jedan viši prividan red stvari i tako pomire sa stvarnim poretkom 
u kome vode vrlo težak život — a upravo je ta težina nužna! 

I najzad, da bi se takvim religijama stavile na račun i negativne stavke i na videlo iznela 
njihova potajna opasnost — uvek se skupo i strašno plaća ako religije nisu sredstvo odgajanja 
i vaspitavanja u ruci filozofa, nego same iz sebe i suvereno vladaju, ako one same hoće da 
budu konačni cilj, a ne sredstvo pored ostalih sredstava. Kod čoveka kao i kod svake druge 
životinjske vrste postoji obilje neuspelih, bolesnih, izopačenih, slabašnih jedinki, jedinki koje 
nužno pate; uspeli slučajevi su i u vrsti čovek uvek izuzetak i, s obzirom na to daje čovek 
životinja koja još ncje dokraja određena, čak redak izuzetak. I još gore: ukoliko je tip kome 
jedan čovek pripada viši u razvojnom pogledu, utoliko je manja verovatnoća da će taj čovek 
uspeti: slučajno, zakon besmisla u sveukupnom gazdinstvu čovečanstva, pokazuje se u svom 
razornom dejstvu najužasnije na višim ljudima čiji se životni ušlo vi mogu sagledati samo 
pomoću tananih složenih i tešk ih izračunavanja. A kako se dve pomenute najveće religije 
odnose prema ovom višku neuspelih slučajeva? One pokušavaju da održe, da u životu učvrste 
sve ono što se na bilo koji način može držati, one čak načelno staju uz njih kao religije za one 
koji iate, one daju za pravo svima onima koji od života pate kao od neke bolesti i htele bi da 
svako drugo osećanje života važi kao lažno i da bude nemogućno. Neka ovu pokroviteljsku i 
zaštitnu brigu, ukol ik o je bila i ostala namenjena, pored ostalih, i najvišem tipu čoveka, koji je 
dosad gotovo uvek najviše i patio, ceni koliko ko hoće: u konačnom obračunu dosadašnje, 
naime suverene religije su jedan od glavnih uzroka koji su vrstu "čovek" držali na nižem 
stupnju — one su održale i sačuvale suviše onoga što je trebalo da propadne. Imaju one 
neocenjivih zasluga; a ko je dovoljno bogat zahvalnošću da ne osiromaši pred svim onim što 
su, na primer, "duhovni ljudi" hrišćanstva dosad učinili za Evropu! Pa ipak, kad su one davale 
patnicima utehu, potlačenima i očajnima ohrabrenje, nesamostalnima oslonac i podršku, a 
iznutra razorene i podivljale iz Društva odmamile i u manastire i ubožišta smestile: šta su one 
još morale učiniti da bi mirne savesti tako temeljito radile na održanju svega bolesnog i 
paćeničkog, to jest stvarno i istinski na kvarenju evropske rase? Sve vrednosne ocene 
postaviti na glavu — to su morale! I jake slomiti, velike nade potkopati, sreću u lepoti 
osumljičiti, sve samosvesno, muško, osvajačko, vlastoljubivo, sve instinkte svojstvene 
najvišem i najuspelijem tipu "čovek" u nesigurnost, u grižu savesti, u samorazaranje 
prelomiti, čak svu ljubav prema zemaljskom i prema vladanju zemljom u mržnju prema 
zemlji i zemaljskom preokrenuti — to je crkva stavila sebi u zadatak, i morala je to stavljati 
sve dok se po njenoj oceni "otuđenje od sveta", "otuđenje od čula" i "viši čovek" nisu najzad 
stopili u jedno osećanje. Recimo da se podrugljivim i nepristrasnim okom jednog 
epikurovskog boga može sagledati čudno bolna i isto tolika gruba koliko i tanana komedija 
evropskog hrišćanstva verujem da ne bi bilo kraja čuđenju i smejanju: zar ne izgleda da je 
tokom osamnaest vekova Evropom vladala jedna volja, volja da se od čoveka napravi jedan 
uzvišen izrod? Ali ko bi sa suprotnim potrebama, ne više epikurovski već sa nekim božanskim 
čekićem u ruci pristupio ovom gotovo samovoljnom izrođavanju i propadanju čoveka, kakvo 
je hrišćanski Evropljanin (Paskal na primer), zar on ne bi morao sa gnevom, sa sažaljenjem, s 
užasavanjem uzviknuti: "O, vi tikvani, vi naduveni sažaljivi tikvani, šta ste to uradili! Je li to 
bio posao za vaše ruke! Kako ste mi najlepši kamen oštetili i nagrdili! Šta ste to sebi 
dozvolili?" Hteo sam reći: hrišćanstvo je dosad bilo najkobnija vrsta samouznošenja. Ljudi 
nedovoljno duboki i nedovoljno čvrsti da bi smeli kao umetnici obl ik ovati čoveka; ljudi 
nedovoljno jaki i dalekovidi da bi s uzvišenim samosavlađivaljem smeli dozvoliti da vlada 
osnovni zahon hiljadostrukog izrođavanja i propadanja; ljudi nedovoljno otmeni da bi videli 
duboku razliku po rangu i duboki ponor između čoveka i čoveka: takvi ljudi su, sa svojim 
"jednaki pred bogom", dosad upravljali sudbinom Evrope, dok konačno nije odgojena jedna 
sitničava, gotovo smešna vrsta, jedna životinja koja živi u stadu, nešto dobroćudno, bolešljivo 
i prosečno — današnji Evropljanin... 



IZREKE I MEĐUIGRE 


63. 

Ko je iz dna duše učitelj, sve stvari — čak i sebe samog — uzima ozbiljno jedino u 
odnosu na svoje učenike. 


64. 

"Saznanje radi njega samog" — to je poslednja zamka koju postavlja moral: njome se 
čovek još jednom potpuno zapliće u moral. 


65. 

Draž saznanja bila bi veznatna kad se na putu ka njemu ne bi moralo da savlada tol ik o 

stida. 


65a. 

Najnepošteniji smo prema svom bogu: on ne srne da greši. 

66 . 

Sklonost čoveka da sam sebe potcenjuje, da dopušta da bude pokraden, obmanut i 
iskorišćavan mogla bi biti stid boga među ljudima. 

67. 

Ljubav prema jednom je varvarstvo: jer ona ide na račun svih ostalih. To važi i za 
ljubav prema bogu. 


68 . 

"To sam ja učinio", kaže moje pamćenje. Ne može biti da sam to ja učinio — kaže moj 
ponos i ostaje neumoljiv. Na kraju — popušta pamćenje. 

69. 

Rđavo je posmatrao život onaj ko nije video i ruku koja s puno obzira — ubija. 

70. 

Ko ima karaktera, taj ima i svoj tipičan doživljaj koji se uvek vraća. 

71. 

Mudrac kao astronom. — Dok god zvezde osećaš kao nešto "iznad sebe", još ti 
nedostaje pogled onoga koji saznaje. 



72. 


Ne snaga, nego trajnost uzvišenog osećanja čini ljude uzvišenim. 

73. 

Ko svoj ideal postigne, on upravo time ide preko njega korak dalje. 

73a. 

Mnogi paun krije svoj rep od svačijih očiju — i to se naziva njegovom gordošću. 

74. 

Čovek obdaren duhom je nepodnošljiv ako uz to ne poseduje bar još dve stvari: 
zahvalnost i čistotu. 


75. 

Stepen i vrsta polnosti jednog čoveka sežu do najvišeg vrha njegovog duha. 

76. 

U uslovima mira, ratnički raspoložen čovek nasrće na samoga sebe. 

77. 

Svojim načelima čovek želi da svoje navike tiraniše ili opravda, da im iskaže 
poštovanje ili da ih naruži, ili da ih prikrije: — dva čoveka istih načela, verovatno njima hoće 
nešto iz osnova različito. 


78. 

Ko samog sebe prezire, ipak pri tom još uvek poštuje sebe kao prezirača. 

79. 

Duša koja zna da je voljena a sama ne voli otkriva svoj talog: — ono što je u njoj 
najniže izlazi na površinu. 


80. 

Stvar koja se objasni prestaje da nas se tiče. Staje mislio onaj bog koji je savetovao: 
"Poznaj sebe samog!" Možda je značilo: "Ne dopusti da te se nešto tiče! Budi objektivan!" — 
A Sokrat? — A "čovek od nauke"? 


81. 

Strašno je na moru umreti od žeđi. Zar morate i vi svoju istinu tako zasoliti da ona više 
ni žeđ ne gasi? 



82 . 


"Osećati sažaljenje prema svakom" — bilo bi to okrutno i tiranski za tebe, dragi moj 
susede! 


83 . 

Instinkt. — Kad kuća gori zaboravlja se i ručak. Da: ali će seon nadoknaditi na zgarištu. 

84 . 

Žena uči da mrzi u onoj meri u kojoj zaboravlja da očarava. 

85 . 

Isti afekti su kod muškarca i žene ipak različiti u tempu: stoga nema kraja 
nesporazumima između muškarca i žene. 


86 . 

Same žene imaju iza svake lične sujete još uvek svoj bezličan prezir — za "ženu". 

87 . 

Sputano srce, slobodan duh. — Ako se sopstveno srce čvrsto veže i drži u zaptu mogu 
se svome duhu dati mnoge slobode: jednom sam to već rekao. Ali meni se to ne veruje sem 
ako to ljudi već ne znaju... 


88 . 

Prema vrlo pametnim ljudima postaje se nepoverljiv čim se oni zbune. 

89 . 

Strašni doživljaji navode nas na misao da nije možda nešto strašno i onaj ko ih 
doživljava. 


90 . 

Teški, sumorni ljudi postaju lakši i ponekad površni upravo onim što druge čini teškim 
— mržnjom i ljubavlju. 


91 . 

Tako hladan, tako leden da na njemu prste možeš opeći! Svaka ruka se trgne ako ga 
dodirne! — I upravo ga zbog toga mnogi smatraju vatrenim. 

92 . 


Ko za svoj dobar glas nije već jednom — žrtvovao samog sebe? 



93 . 


U ljubaznosti prema čoveku nema nimalo mržnje, ali baš zbog toga isuviše prezira 
prema čoveku. 


94 . 

Zrelost muškarca: to zvači ponovo steći ozbiljnost koju je čovek imao kao dete, u igri. 

95 . 

Stideti se svoje nemoralnosti: to je stepenik na stepeništu na čijem se vrhu čovek stidi i 
svoje moralnosti. 


96 . 

Od života se treba rastati onako kao što se Odisej rastao od Nausikaje — više 
blagosiljajući nego zaljubljen u njega. 


97 . 

Kako? Veliki čovek? Ja uvek vidim samo čoveka koji glumi sopstveni ideal. 

98 . 

Ako izdresiramo svoju savest, ona nas u isti mah ljubi dok nas grize. 

99 . 

Govori razočaran čovek. — "Osluškivao sam očekujući odjek, a čuo sam samo hvalu." 

100 . 

Svi se mi sebi predstavljamo jednostavniji nego što jesmo: tako se odmaramo od ljudi 
koji nas okružuju. 


101 . 

Danas bi se čovek koji saznaje mogao lako osetiti kao bog koji postaje životinja. 

102 . 

Otkriće uzvraćene ljubavi trebalo bi zapravo da otrezni zaljubljenog u odnosu prema 
voljenom biću. "Kako? Zar je ono dovoljno skromno da čak i tebe ljubi? Ili dovoljno glupo? 
Ili — ili..." 


103 . 

Opasnost u sreći. — "Sad mije sve potaman, sada volim svaku sudbinu: ko je voljan da 
bude moja sudbina?" 



104 . 


Ne njihovo čovekoljublje, nego nemoć njihovog čovekoljublja sprečava današnje 
hrišćane da nas spale. 


105 . 

Slobodnom duhu, "pobožniku saznanja" — piafraus* je još manje po ukusu (po 
njegovoj "pobožnosti") nego impia fraus. ** Otud njegovo duboko neshvatanje crkve budući 
da pripada tipu "slobodan duh" — kao njegova nesloboda. 

* "Pobožna" prevara, prevara iz dobre namere. 

** "Bezbožna" prevara, prevara iz zle namere. 


106 . 

Posredstvom muzike, strasti uživaju same u sebi. 

107 . 

Kad je odluka jednom doneta, ne slušati više ni najbolji protivrazlog: znak snažnog 
karaktera. Dakle, prigodna volja za glupost. 


108 . 

Nema n ik akvih moralnih fenomena, postoji samo moralno tumačenje fenomena... 

109 . 

Zločinac često nije dorastao svom delu: on ga umanjuje i kleveta. 

110 . 

Branioci zločinca su retko u dovoljnoj meri vešti da lepu grozotu dela okrenu u korist 
njegovog počinioca. 


111 . 

Našu sujetu je najteže povrediti upravo onda kad je povređen naš ponos. 

112 . 

Ko se oseća predodređen za posmatranje a ne za verovanje, tome su svi vernici odveć 
bučni i nametljivi: on se brani od njih. 


113 . 

"Hoćeš da ga pridobiješ za sebe? Pa pokaži se pred njim zbunjen." 


114 . 



Preterano očekivanje od polne ljubavi, i stid pri tom očekivanju, upropašćuje ženama 
unapred svaku perspektivu. 


115 . 

Tamo gde ljubav ili mržnja nisu u igri, žena igra prosečno. 

116 . 

Velike epohe našeg života su one kad se usuđujemo da svoje zlo prekrstimo u ono što je 
najbolje u nama. 


117 . 

Volja da se jedan afekt savlada, na kraju je ipak samo volja vekog drugog afekta ili više 
drugih afekata. 


118 . 

Ima neke nevinosti u divljenju: nju ima onaj kome još nije palo na um da se jednom 
može i njemu neko diviti. 


119 . 

Odvratnost prema prljavštini može biti tako velika da nas sprečava da se čistimo — da 
se "opravdavamo". 


120 . 

Čulnost često pretekne rastenje ljubavi, pa koren ostane slab i lako se da iščupati. 

121 . 

Ima nečeg lepog u tome što je bog učio grčki kad je hteo da postane pisac — i što ga 
nije bolje naučio. 


122 . 

Radovati se pohvali, kod mnogih je samo uglađenost srca — i upravo suprotnost sujeti 

duha. 


123 . 

I konkubinat je korumpiran — brakom. 

124 . 

Ko i na lomači još likuje, taj trijumfuje ne nad bolom nego nad tim što ne oseća bol 
tamo gde gaje očekivao. Jedva parabola. 



125 . 


Ako o nekome moramo promeniti mišljenje, oštro mu zameramo zbog neprijatnosti 
koju nam time pričinjava. 


126 . 

Narod je zaobilazni put prirode da bi se došlo do šest-sedam velikih ljudi. — Da, i da bi 
se zatim oni zaobišli. 


127 . 

Nauka vređa stid svih pravih žena. One se pred njom osećaju kao da im neko hoće da 
zaviri pod kožu — ili još gore: pod suknju i nakit. 

128 . 

Ukoliko je apstraktnija istina koju hoćeš da saopštiš drugima, utol ik o više moraš 
sablazniti i čula. 


129 . 

Đavo ima najšire perspektive za boga, pa se stoga i drži tako daleko od njega: đavo, 
naime, kao najstariji prijatelj saznanja. 

130 . 

Ono što neko jeste počinje da se otkriva kad njegov talenat oslabi — kad prestane da 
pokazuje šta može. I talenat je ukras, a ukras je i zaklon. 

131 . 

Polovi su u zabludi jedan o drugom: zbog toga oni u osnovi poštuju i vole jedino sami 
sebe (ili sopstveni ideal, da se lepše izrazimo). Tako muškarac želi da je žena miroljubiva — 
ali zapravo je ona u suštini nemiroljubiva, kao mačka, ma koliko bila vešta da se uprepodobi. 

132 . 

Čovek se najoštrije kažnjava za svoje vrline. 

133 . 

Ko ne ume da nađe put ka svom idealu, taj živi lakoumnije i drskije nego čovek bez 

ideala. 


134 . 

Svaka verodostojnost, svaka mirna savest, svaka očiglednost istine dolazi tek preko 


čula. 



135. 


Farisejstvo nije izopačenost dobrog čoveka: dobar deo toga je, štaviše, uslov svake 
dobrote. 


136. 

Jedan traži babicu za svoje misli, a drugi nekoga kome može pomoći: tako nastaje 
dobar razgovor. 


137. 

U opštenju s naučnicima i umetnicima, čovek se lako prebaci u obrnutom pravcu: 
neretko se iza značajnog naučnika otkriva prosečan čovek, a iza prosečnog umetnika čak 
često — vrlo značajan čovek. 


138. 

Mi i na javi postupamo kao u snu: najpre izmislimo i pesmom okitimo čoveka s kojim 
opštimo — pa to odmah zaboravimo. 


139. 

U osveti i u ljubavi, žena je varvarskija od muškarca. 

140. 

Savet kao zagonetka. — "Ako hoćeš da se uveriš da se okovi neće pokidati — treba 
najpre da zagrizeš u njih." 


141. 

Trbuh je razlog što čovek nije spreman da se olako smatra bogom. 

142. 

Najčednija reč koju sam čuo: "Dans le veritable amour c'est l'ame, qui enveloppe le 
corps * 

* U pravoj ljubavi, duša obavija telo. 


143. 

Naša taština bi želela da upravo ono što najbolje činimo važi kao ono što nam je 
najteže. Prilog poreklu ponekog morala. 


144 . 



Kad žena ima sklonost ka učenosti, obično s njenom polnošću nešto nije u redu. Već 
sama neplodnost raspolaže izvesnom merom muškog ukusa; jer muškarac je, s dopuštenjem, 
"neplodna životinja". 


145. 

Ako se muškarac i žena uporede u celini moglo bi se reći: žena ne bi imala smisla za 
ukrašavanje kad ne bi imala instinkt druge uloge. 

146. 

Ko se bori s čudovištima, mora paziti da pri tom i sam ne postane čudovište. I ako dugo 
gledaš u bezdan, i bezdan gleda u tebe. 


147. 

Iz starih firentinskih novela, povrh toga — iz života: buona femmina e mala femmina 
voul bastone. * Sacchetti Nov. 86. 

* Dobra žena i rđava žena vole batine. 


148. 

Navesti bližnjeg na dobro mišljenje, pa potom i sam predano verovati u takvo mišljenje 
bližnjeg: ko je u toj veštini ravan ženama? 


149. 

Što jedno doba oseća kao zlo, obično je nesavremen odjek onoga što se nekad osećalo 
kao dobro — atavizam nekog starijeg ideala. 


150. 

Oko junaka sve se pretvara u tragediju, oko poluboga u satirsku igru; a oko boga sve 
postaje — kako? Možda "svet"? 


151. 

Nije dovoljno imati talenta; mora se imati i vaše odobrenje za to — zar ne, prijatelji 

moji? 


152. 

"Gde drvo saznanja stoji, tamo je uvek raj", tako govore najstarije i najmlađe zmije. 

153. 

Ono što se čini iz ljubavi, dešava se uvek s one strane dobra i zla. 


154 . 



Prigovaranje, duhovito izvrdavanje, veselo nepoverenje, podrugljivost — znaci su 
zdravlja: sve što je bezuslovno spada u patologiju. 

155 . 

Smisao za tragičko raste i opada sa čulnošću. 

156 . 

Ludilo kod pojedinaca je retko, ali kod grupa, partija, naroda, razdoblja — pravilo. 

157 . 

Pomisao na samoubistvo je jako sredstvo utehe: s njome se izdrži mnoga teška noć. 

158 . 

Našem najjačem nagonu, tiraninu u nama, potčinjava se ne samo naš um nego i naša 
savest. 


159 . 

Mora se uzvratiti i dobro i zlo: ali zašto baš onome ko nam je učinio dobro ili zlo? 

160 . 

Ne volimo više dovoljno svoje saznanje čim ga saopštimo drugima. 

161 . 

Pesnici besramno postupaju sa svojim doživljajima: oni ih iskorišćavaju. 

162 . 

"Naš bližnji nije naš sused, nego njegov sused" — tako misli svaki narod. 

163 . 

Ljubav obelodanjuje visoka i skrivena svojstva onoga koji voli — ono što je kod njega 
retko, izuzetno: utol ik o može lako da prikrije ono što je kod njega pravilo. 

164 . 

Isus je rekao svojim Jevrejima: "Zakon je bio za sluge — ljubite boga kao što ga ljubim 
ja, kao njegov sin! Šta se nas božjih sinova tiče moral!" 

165 . 

Povodom svake partije. — Pastiru je uvek potreban i ovan predvodnik, ili on sam mora 
ponekad da bude ovan. 



166 . 


Laže se, naravno, ustima; ali se gubicom koja se pri tom otvara, ipak kaže i istina. 

167 . 

Kod stamenih ljudi, prisnost je stvar stida — i nešto dragoceno. 

168 . 

Hrišćanstvo je Erosu dalo otrov da popije: — on, doduše, od toga nije umro, ali se 
izopačio u porok. 


169 . 

Silno pričanje o sebi može biti i sredstvo za prikrivanje. 

170 . 

Više nametljivosti ima u pohvali nego u pokudi. 

171 . 

Kod čoveka koji se posvetio saznanju, sažaljenje deluje gotovo smešno, kao nežne ruke 
na kiklopu. 


172 . 

Iz čovekoljublja ponekad zagrlimo bilo koga (jer sve ne možemo zagrliti): ali baš to ne 
smemo odati bilo kome... 


173 . 

Nekoga ne mrzimo dok god ga potcenjujemo, mrzimo ga tek onda kad ga smatramo 
sebi ravnim, ili ga cenimo više nego sebe. 


174 . 

Vi utilitaristi, i vi sve korisno volite samo kao kočije vaših sklonosti — i vama je 
zapravo kloparanje njihovih točkova nepodnošljivo? 

175 . 

Na kraju, čovek voli svoju žudnju, a ne ono za čim žudi. 

176 . 

Sujeta drugih nam je neukusna tek onda kad se sukobi s našom sujetom. 


177 . 



Možda još n ik o nije bio dovoljno istinoljubiv da kaže staje "istinoljubivost". 


178. 

U gluposti pametnih ljudi se ne veruje: kakva šteta za ljudska prava! 

179. 

Posledice naših postupaka hvataju nas za perčin, sasvim ravnodušne prema tome što 
smo se u međuvremenu "popravili". 


180. 

Ima neke čednosti u laži koja je znak čvrste vere u samu stvar. 

181. 

Nečovečno je blagosiljati tamo gde se nekome upućuju kletve. 

182. 

Prisnost nadmoćnog izaziva ogorčenje jer ne srne da se uzvrati. 

183. 

"Potreslo me je ne to što si mi slagao, nego što ti više ne verujem." 

184. 

Ima u dobroti neke nadmenosti koja se oseća kao zloća. 

185. 

"On mi se ne dopada." — Zašto? — "Nisam mu dorastao." — Da li je ikada neki čovek 
tako odgovorio? 


PRILOG PRIRODNOJ ISTORIJI MORALA 


186. 

Moralno osećanje je sada u Evropi isto tako uglađeno, pozno, mnogostrano, 
preosetljivo, prefinjeno, kao što je njemu odgovarajuća "nauka o moralu" još mlada, 
početnička, nezgrapna i neotesana — privlačna suprotnost koja je ponekad vidljiva i 
otelovljena u ličnosti samog moraliste. Već sam naziv "nauka o moralu" je u pogledu onoga 
što se njime označava, suviše nadmen i vređa dobar ukus, koji je obično sklon skromnijim 
rečima. Trebalo bi, sa svom strogošću, priznati šta je ovde, na dugu stazu gledano, još 
potrebno, šta je zasad jedino opravdano: naime, prikupljanje materijala, pojmovno 
obuhvatanje i sređivanje ogromne oblasti tananih vrednosnih osećanja i razlika koje žive, 



rastu, rađaju i propadaju — i, možda, pokušaji da se tvorevine ove žive kristalizacije koje se 
ponavljaju i češće javljaju učine očiglednim, kao priprema za jednu tipologiju morala. I 
odista: dosad nije bilo te skromnosti. Svi filozofi su složno, sa krutom ozbiljnošću koja deluje 
smešno, zahtevali od sebe nešto mnogo više, pretencioznije, svečanije, čim su počeli da se 
bave moralom kao naukom: oni su hteli zasnivanje morala — i svaki filozof je dosad verovao 
da je zasnovao moral; međutim, sam moral je važio kao "dat". Kako je daleko bio od njihove 
nezgrapne oholosti onaj prividno beznačajan i u prašini i truleži ostavljen zadatak opisivanja, 
mada bi za njega i najtananije ruke i čula jedva bili dovoljno tanani! Upravo zato što su 
filozofi morala poznavali moralne činjenice tek grubo, u proizvoljnom izvodu ili kao slučajna 
skraćenja, recimo kao moralnost njihove okoline, njihovog staleža, njihove crkve, njihovog 
duha vremena, njihove klime i podneblja — upravo zato što su u pogledu naroda, vremena, 
prošlosti bili rđavo obavešteni i čak nedovoljno znatiželjni, oni prave probleme morala nisu 
zapravo ni sagledali jer se svi oni pojavljuju tek pri upoređivanju mnogih morala. U svoj 
dosadašnjoj "nauci o moralu" nedostajao je, ma koliko to čudno zvučalo, problem samoga 
morala: nedostajalo je pitanje da li tu ima nečeg problematičnog. Ono što su filozofi nazivali 
"zasnivanjem morala" i što su sebi postavljali kao zadatak bio je, u pravom svetlu gledano, 
samo jedan učen oblik dobre vere u vladajući moral, novo sredstvo njegovog izraza, to jest 
samo činjenično stanje u okvirima određene moralnosti, pa čak, u samoj osnovi, vrsta 
poricanja da se taj moral sine shvatiti kao problem — i, u svakom slučaju, suprotnost 
ispitivanju, razlaganju, dovođenju u sumnju, vivisekciji baš te vere. Treba, na primer, čuti s 
kakvom gotovo poštovanja dostojnom nevinošću već i Šopenhauer postavlja sopstveni 
zadatak i izvući zaključak o naučnosti jedne "nauke" čiji poslednji predstavnici još govore kao 
deca i bake: "Princip", kaže on (Grundprobleme der Moral, str. 136), "načelo o čijem su 
sadržaju svi etičari u osnovi jedinstveni: neminem laede, immo omnes, quantum potes, juva* 
— to je zapravo stav koji svi učitelji morala nastoje da obrazlože... istinski fundament etike 
koji se već milenijume traži kao kamen mudrosti." Teškoća da se navedeni stav obrazloži 
može zaista biti velika — kao što je poznato, to ni Šopenhauerima nije polazilo za rukom; a 
ko je jednom duboko osetio kol ik o je ovaj stav neukusno lažan i sentimentalan, u jednom 
svetu čija je suština volja za moć — taj će povodom njega moći da se seti da je 
Šopenhauer, mada pesimist, zapravo svirao u flautu... Svakodnevno, posle ručka: pročitajte o 
tome kod njegovih biografa. I, uzgred, pitanje: pesimist, čovek koji poriče boga i svet i koji 
pred moralom zastaje — koji moralu kaže da, i svira u flautu, moralu laede-neminem: kako? 
Je li to zaista pesimist? 

* Nikome ne čini štetu, čak pomaži, koliko možeš, svima. 

187. 

Bez obzira na vrednost takvih tvrdnji kao što je "u nama postoji kategorički imperativ", 
uvek se možemo još pitati: šta kaže takva tvrdnja o onome koji je izriče? Ima morala koji 
svog tvorca treba da opravdaju pred drugima; drugi morali treba da ga umire i da mu 
omoguće da bude zadovoljan sobom; nekim drugim, on hoće sam sebe da raspne na krst i 
unizi; nekim opet hoće da se sveti, drugim da se skrije, nekim da se veliča i uznese u visinu i 
daljinu; ovaj moral služi svome osnivaču da zaboravi, onaj opet da se zaboravi on ili nešto o 
njemu; mnogi moralisti bi rado vladali i iživljavali stvaralačke ćudi nad čovečanstvom; neki 
drugi, možda baš i Kant, svojim moralom daje na znanje: "Kod mene treba poštovati to što 
umem da slušam — ni kod vas ne bi trebalo da bude drukčije nego kod mene!" Ukratko, i 
morali su samo simbolički jezik afekata. 


188 . 



Svaki moral je, nasuprot onom laisser aller, * deo tiranije nad "prirodom", pa i nad 
"umom": ali to još nije prigovor protiv njega, jer bi se sa stanovišta bilo kog morala opet 
moralo odlučiti da je svaka vrsta tiranije i bezumlja nedopuštena. Suštinsko i neocenjivo je 
kod svakog morala to da je on jedna duga prinuda: da bi se razumeli stoicizam ili Por-Roajal 
ili puritanstvo treba se setiti one prinude pod kojom je svaki jezik dospeo do snage i slobode 
— metričke prinude, tiranije rime i ritma. Kol ik o su samo muke zadali sebi pesnici i govornici 
u svakom narodu! — ne izuzimajući ni današnje prozne pisce u čijem je uhu ukorenjena 
neumoljiva savest — "zbog jedne gluposti", kako kažu utilitaristički šupljoglavci koji 
uobražavaju da su zbog toga pametni, "zbog poniznosti pred zakonima samovolje", kako kažu 
anarhisti koji zamišljaju da su time "slobodni", čak slobodoumni. Ali čudno činjenično stanje 
je to da se sve što od slobode, uglađenosti, smelosti, igre i samouverene sigurnosti na zemlji 
postoji i što je postojalo, pa bilo to u samom mišljenju, ili u vladanju, u govoru ili 
nagovaranju, u umetnosti kao i u moralu, razvilo tek pomoću "tiranije takvih zakona 
samovolje"; i, najozbiljnije, vrlo je verovatno daje upravo to "priroda" i "prirodno" — a ne 
ono laisser aller! Svaki umetnik zna koliko je daleko od osećanja spontanog toka njegovo 
"najprirodnije" stanje, slobodno sređivanje, slaganje, raspolaganje, oblikovanje u trenucima 
"nadahnuća" — i kako on upravo tu strogo i učtivo sledi najsloženije zakone koji se baš 
svojom krutošću i određenošću opiru svakom formulisanju pomoću pojmova (i najčvršći 
pojam, upoređen s tim, ima nešto rasplinuto, mnogostruko, mnogoznačno). Bitno je, "na nebu 
i na zemlji", kako se čini, da to još jednom kažemo, da se dugo i u jednom pravcu sluša: pri 
tom uvek proistekne i proisticalo je nešto zbog čega vredi živeti na zemlji, na primer vrlina, 
umetnost, muzika, igra, um, duhovnost — uvek nešto ozarujuće, prefinjeno, ludo i božansko. 
Dugotrajna nesloboda duha, podozriv pritisak pri saopštavanju misli, stege koje je mislilac 
nametnuo sebi da bi mislio u okvirima crkvenih i dvorskih smernica ili aristotelovskih 
premisa, dugotrajna duhovna težnja da se sve što se zbiva tumači po hrišćanskoj shemi i da se 
hrišćanskiBog u svakom slučaju ponovo otkrije i opravda — sve ono nasilno, samovoljno, 
okrutno, jezivo, bezumno pokazalo se kao sredstvo kojim je evropskom duhu odgajana 
njegova snaga, njegova bezobzirna radoznalost i tanana pokretljivost: uz priznanje da je pri 
tom moralo takođe da bude pridavljeno, ugušeno i upropašćeno nenaknadivo mnogo snage i 
duha (jer ovde kao i svuda, "priroda" se pokazuje onakva kakva jeste, u svoj svojoj 
rasipničkoj i ravnodušnoj veličanstvenosti koja je odbojna, ali i otmena). Što su evropski 
mislioci nekol ik o hiljada godina mislili samo na to da nešto dokažu — a danas nam je, 
obrnuto, svaki mislilac koji "hoće nešto da dokaže" sumnjiv — što su uvek već unapred 
smatrali kao dato ono što je trebalo da proistekne kao rezultat njihovog najstrožeg 
razmišljanja, otprilike kao nekad u azijskoj astrologiji, ili kao još i danas pri bezazlenom 
hrišćansko-moralnom tumačenju intimnih ličnih doživljaja "u slavu boga" i ",za spas duše": ta 
tiranija, ta samovolja, ta stroga i grandiozna glupost odgojila je duh; ropstvo je, kako izgleda, 
i u grubljem i u istančanijem smislu, neizostavno sredstvo i duhovnog vaspitavanja i 
disciplinovanja. Na svaki moral se može gledati sa tog stanovišta: "priroda" je u njemu ono 
što uči da se mrzi laisser aller, prevelika sloboda, i usađuje potreba za ograničenim 
horizontima, za najbližim zadacima — potreba koja vodi sužavanju perspektive i time, u 
izvesnom smislu, gluposti kao uslovu života i rasta. "Treba da slušaš, bilo koga, i trajno: inače 
ćeš propasti i izgubiti samopoštovanje" — čini mi se da je to moralni imperativ prirode koji 
svakako niti je "kategorički", kako je to stari Kant od njega zahtevao (otuda ono "inače"), niti 
se obraća pojedincu (šta se prirode tiče pojedinac!), nego, razume se, narodima, rasama, 
stolećima, staležima, a pre svega celoj životinji "čovek", čoveku. 

* Pustiti da stvari idu svojim tokom. 

Rase marljive na radu, veoma teško podnose praznu dokolicu: bio je to pravi podvig 
engleskog instinkta kad je nedelju učinio svetom i prazno-dosadnom u tolikoj meri da Englez 
tada i neprimetno počne da čezne sa svojim običnim radnim danom. Nedelja mu dođe kao 
neka vrsta mudro izmišljenog, mudro ubačenog posta, kakav se često može naći i u antičkom 
svetu (mada, što je kod južnih naroda razumljivo, ne baš u pogledu rada). Mora da bude posta 
različitih vrsta; i svuda gde vladaju moćni nagoni i navike, zakonodavci se moraju pobrinuti 
za to da se uvedu prestupni dani u kojima se takav nagon baci u lance i ponovo nauči da 
gladuje. Sa jednog višeg stanovišta gledano, ćela pokolenja i razdoblja, ako su prožeta bilo 
kojom vrstom moralnog fanatizma, pojavljuju se kao takvi periodi prinude i posta u kojima se 
nagon uči da se sagiba i potčinjava, ali isto tako i da se čisti i izoštrava; i neke filozofske 
škole (na primer stoa usred helenističke kulture i njenog zračenja zasićenog i prezasićenog 
afrodizijskim miomirisima) dopuštaju takvo tumačenje. Time je dat ijedan mig za objašnjenje 
onog paradoksa da se upravo u hrišćanskom razdoblju Evrope i uopšte tek pod pritiskom 
hrišćanskih vrednosnih sudova, po Ini nagon sublimisao u ljubav (amour-passion). 

190 . 

Ima nešto u Platonovom moralu što zapravo ne pripada Platonu, nego se samo našlo u 
njegovoj filozofiji, moglo bi se reći uprkos Platonu: naime, sokratizam za koji je on začelo bio 
suviše otmen. "Niko ne želi da sam sebi nanosi štetu, zato se sve ono što je rđavo dešava 
nedobro voljno. Jer rđav čovek pričinjava sam sebi štetu: on to ne bi činio kad bi znao da je 
rđavo — rđavo. Prema tome, rđav čovek je rđav samo iz zablude; oduzme li mu se ta njegova 
zabluda, on će se nužno učiniti — dobrim." Ovaj način zaključivanja miriše na svetinu koja u 
rđavom postupanju primećuje samo loše posledice, pa onda i sudi: "glupo je postupati rđavo", 
jer ona bez daljega uzima "dobro" kao identično sa "korisnim i prijatnim". Kod svakog 
utilitarizma u moralu može se unapred računati na ovaj isti izvor i poći dalje za njim: retko će 
se zalutati. Platon je sve učinio da bi u stav svoga učitelja uneo tumačenjem nešto istančano i 
otmeno, pre svega sebe samog — on, najsmeliji od svih tumača koji je celog Sokrata uzeo sa 
ulice kao neku popularnu temu ili narodnu pesmu da bi je varirao u beskraj i do 
nemogućnosti: naime, u sve svoje sopstvene maske i raznol ik osti. Govoreći u šali, a uz to još 
homerski: a šta je platonski Sokrat ako ne: 

n$>ij<i&£ IlMmv ojilSev te JIAutcov [lECjan] te KtgaLpH.* 

(prosthe Platon opithen te Platon messe te Chimaira.) 

* Spreda Platon, straga Platon, u sredini himera. 

Stari teološki problem o "verovanju" i "znanju" — ili jasnije, o instiktu i umu — to jest 
pitanje da li instinkt u pogledu vrednovanja stvari zaslužuje više autoriteta nego umnost, koja 
hoće da se vrednuje i postupa prema razlozima, prema jednom "zašto?", prema svrsishodno sti 
i korisnosti; još uvek je to onaj stari moralni problem koji se prvi put pojavio u licu Sokrata i 
već davno pre hrišćanstva podelio duhove. Sam Sokrat je, istina, s ukusom svoga dara — 
ukusom suverenog dijalektičara — najpre stao na stranu uma; i stvarno, šta je on celog svog 
života drugo radio nego podsmehu izvrgavao nespretnu nesposobnost svojih plemenitih 
Atinjana koji su kao svi plemeniti ljudi bili ljudi od instinkta i nikad nisu bili kadri da polože 
račun o razlozima svoga delanja? Ali, na kraju krajeva, u sebi i potajno, podsmevao se on i 
samom sebi: kod sebe, pred svojom dubljom savešću i na osnovu tananijeg samoispitivanja, 



nalazio je istu teškoću i nesposobnost. A zašto da se, bodrio je on sebe, zbog toga odričem 
instinkata! I njima i umu mora se pomoći da dođu do svoga prava — mora se slediti 
instinktima, a um nagovoriti da im pri tom pomogne valjanim razlozima. To je bila prava 
dvoličnost onog velikog tajanstvenog ironičara; on je svoju savest doveo dotle da se zadovolji 
nekom vrstom samonadmudrivanja: u suštini, on je u moralnom sudu sagledao ono 
iracionalno. Platon, u takvim stvarima bezazleniji i bez prepredenosti plebejca, hteo je, 
upotrebljavajući svu snagu — najveću snagu koju je jedan filozof dosad upotrebio ! — da 
dokaže sebi kako um i instinkt sami po sebi teže istom cilju, ka "dobru", ka "bogu"; i posle 
Platona su svi teolozi i filozofi na istom putu — to jest u stvarima morala je dosad pobeđivao 
instinkt, ili kako hrišćani to nazivaju "vera", ili kako ja to nazivam "stado". Tu bismo morali 
izuzeti Dekarta, oca racionalizma (i, sledstveno, praoca revolucije) koji je jedino umu 
priznavao autoritet: ali umje samo sredstvo, pa je Dekart bio površan. 

Ko je pratio istoriju neke posebne nauke, taj u njenom razvitku nalazi nit vodilju za 
razumevanje najstarijih i najprostijih tokova svega "znanja i saznavanja": tamo su se kao i 
ovde, najpre razvile preuranjene hipoteze, izmišljotine, dobra glupa volja za "veru", 
nedostatak poverenja i strpljenja — naša čula uče kasno i nikad potpuno ne nauče da budu 
tanani, pouzdani, predostrožni organi saznanja. Našem oku je ugodnije da na neki dati 
nadražaj, ponovo proizvede neku već češće stvaranu sliku nego da uhvati i zadrži ono što se u 
jednom utisku razlikuje od poznatog i što je novo: ovo poslednje iziskuje više snage, više 
"moralnosti". Uhu je mučno i teško da čuje nešto novo; nepoznatu muziku čujemo loše. Pri 
slušanju nekog drugog jezika, i nehotice pokušavamo da glasove koje čujemo povežemo u 
reči koje nam zvuče kao bliže i poznate: tako je, na primer, Nemac nekada, čuvši reč 
arcubalista napravio Armbrust (luk i strela). I naša čula dočekuju novo neprijateljski i 
odbijajući; i uopšte, već kod "najprostijih" procesa čulnosti vladaju afekti kao što su strah, 
ljubav, mržnja, uključujući i pasivne afekte lenosti. Kao što današnji čitalac ne čita s jedne 
stranice sve pojedinačne reči (ili čak slogove) — naprotiv, on od dvadeset reči čita otprilike 
nasumice izabranih pet i "pogađa" njihov naslućeni smisao — tako i neko drvo vidimo 
nedovoljno jasno i nepotpuno s obzirom na lišće, grane, boju, oblik; kudikamo nam je lakše 
da o drvetu u mašti stvorimo približnu sl ik u. Čak i usred najneobičnijih doživljaja, mi 
postupamo na isti način: mi izmišljamo najveći deo doživljaja i ko nas može prinuditi da bilo 
koji događaj ne posmatramo kao "pronalazači". Sve to znači da smo iz osnova, odvajkada — 
naviknuti na laganje. Ili, da to izrazimo uljudnije i licemernije, ukratko prijatnije: čovek je 
umetnik mnogo više nego što zna. U nekom živahnom razgovoru, često vidim pred sobom 
lice čoveka s kojim govorim, već prema misli koju saopštava, ili za koju pretpostavljam da 
sam je ja kod njega izazvao, tako jasno i tačno određeno da taj stepen jasnosti daleko nadmaša 
moć moga opažanja: — mora dakle biti da sam ja iz svoje mašte dodao tananost igre mišića i 
izraza očiju. Verovatno je da je taj čovek imao sasvim drukčiji izraz lica ili baš nikakav. 

Quidquid luče fuitjenebris agit: * ali i obratno. Ono što u snu doživimo, pod 
pretpostavkom da to češće doživljavamo, postaje na kraju deo ukupnog gazdinstva naše duše, 
kao i bilo šta drugo što smo "stvarno" doživeli: mi smo posredstvom toga bogatiji ili 
siromašniji, imamo neku potrebu više ili mawe, pa najzad i usred bela dana, čak i u 
najvedrijim trenucima našeg budnog duha, povodimo se donekle za navikama naših snova. 
Recimo, neko je u svojim snovima često leteo i na kraju, čim počne da sanja, postaje svestan 
snage i veštine letenja kao svoga preimućstva i sopstvene zavidne sreće: taj čovek koji veruje 



da svaku vrstu luka i okreta može ostvariti i najlakpšm impulsom, kome je svojstveno 
osećanje izvesne božanske lakoće, ono "nagore" bez napetosti i prinude, ono "nadole" bez 
snishodljivosti i unižavanja — bez teškoće! — kako da čovek takvih iskustava i navika 
stečenih u snu ne vidi na kraju i u budnom stanju reč "sreća" drukčije obojenu i određenu ! 
Kako da on za srećom ne čezne — drukčije? "Uzlet", kako ga pesnici opisuju, mora mu u 
poređenju s onim njegovim "letenjem" izgledati kao nešto suviše zemaljsko, vezano s 
mišićnim naporom, nasilno, suviše "teško". 

* Ono što se za dana desilo, ni noću ne da mira. 

Različitost ljudi pokazuje se ne samo u različitosti njihovih tablica dobara, dakle u tome 
što oni različita dobra smatraju za poželjna i što se jedan s drugim ne slažu u oceni šta je 
manje, a šta više vrednosti, o hijerarhiji opštepriznatih dobara: — ona se još više pokazuje u 
tome šta za njih važi kao stvarno imanje i posedovanje nekog dobra. U pogledu žene, na 
primer, već raspolaganje telom i seksualno uživanje važi skromnijem kao dovoljan i 
zadovoljavajući znak imanja, posedovanja; neko drugi, sa svojom sumnjičavijom i 
izbirljivijom žeđu za posedom, vidi "znak pitanja", samo prividnost takvog posedovanja i 
traži tananije dokaze, pre svega zato da bi bio uveren da mu se žena ne samo daje nego i da 
zbog njega napušta ono što ima ili što bi rado imala — tek tako mu ona važi kao "posed". A 
za nekog trećeg, opet, ni ovde još nije kraj nepoverenju i pohlepnosti; on se pita da li žena kad 
zbog njega sve ostavlja ne čini to možda za njega onakvog kakvim ga ona zamišlja: on želi da 
ga ona najpre temeljito, do dna upozna da bi ga uopšte mogla voleti, on se ne plaši da bude 
odgonetnut. On oseća da je voljena žena potpuno u njegovom posedu tek onda kad o njemu 
više ni u kom pogledu nije u zabludi, kad ga zbog njegovog đavolstva i skrivene 
nezasitljivosti voli isto tol ik o koliko i zbog njegove dobrote, strpljenja i duhovnosti. Onaj bi 
hteo da poseduje ceo narod: i za tu svrhu su mu dobrodošle sve više veštine koje su poznavali 
Kaljostro i Katilina. Neki drugi, sa istančanijom žudnjom za posedom kaže sebi: "čovek se ne 
srne varati tamo gde hoće da poseduje" — on je razdražen i nestrpljiv pri pomisli da njegov 
prerušeni lik vlada srcem naroda; "dakle, moram pružiti mogućnost da me upoznaju i moram, 
pre svega, sam sebe poznavati!" Među onim ljudima koji su spremni na pomoć i 
dobročinstvo, gotovo redovno se sreće ono nespretno lukavstvo koje onoga kome treba 
pomoći najpre doteruje tako kao da on, na primer, pomoć "zaslužuje", da pomoć od njih 
upravo traži i da će im se za svaku pomoć pokazati duboko zahvalan, privržen, poslušan — 
takvim uobraženjima oni raspolažu onima kojima je pomoć potrebna kao svojinom, pošto su 
na dobročinstvo i pomoć spremni iz želje za svojinom uopšte. Ako se pri pomaganju s njima 
sretnemo ili ih preteknemo, oni su surevnjivi. Roditelji i nehotice prave od deteta nešto slično 
sebi — oni to nazivaju "vaspitanjem" — nijedna mati u dnu svoje duše ne sumnja u to daje u 
detetu rodila sebi svojinu, kao što se nijedan otac ne odriče prava da dete potčinjava svojim 
pojmovima i vrednosnim merilima. Nekada je očevima izgledalo opravdano čak i to da po 
svom nahođenju raspolažu životom i smrću novorođenčeta (kao kod starih Nemaca). A poput 
oca, i danas još učitelj, stalež, svešten ik i knez vide u svakom novom čoveku povoljnu priliku 
za novi posed. Iz čega sledi... 

Jevreji — narod "rođen za ropstvo", kako kažu Tacit i ceo antički svet, "izabrani narod 
među narodima", kako oni sami kažu i veruju — Jevreji su izvršili ono čudo od preokretanja 
vrednosti zahvaljujući kojem je život na zemlji dobio za nekol ik o milenijuma novu i opasnu 



draž: njihovi proroci su ujedno stopili "bogato", "bezbožno", "zlo", "nasilno", "čulno", i prvi 
put reci "svet" dali značenje sramne čulnosti. U ovom preokretanju vrednosti (uz koje ide da 
se reč za "siromašan" upotrebljava kao sinonim za "sveti" i "prijatelj") leži značaj jevrejskog 
naroda: s njim počinje robovski ustanak u moralu. 

Ima bezbroj tamnih tela pored sunca koja treba odgonetnuti — to su ona koja nikad 
nećemo videti. To je, među nama rečeno, metafora; a psiholog morala čita celokupno 
zvezdano pismo samo kao jezik metafora i simbola kojim se mnogo šta može prećutati. 

Iz osnova se pogrešno razumeju grabljive životinje i grabljivi ljudi (na primer Cezare 
Borcija), pogrešno se razume "priroda" dok god se u osnovi ovih najzdravijih i svih tropskih 
zveri i rastinja traži neka "bolesnost", ili čak neki njima urođen "pakao" — kako su to dosad 
činili gotovo svi moralisti. Izgleda da kod moralista vlada mržnja prema prašumi i tropima? I 
da se "tropski čovek" mora po svaku cenu diskreditovati, bilo kao bolest i izopačenost čoveka, 
bilo kao sopstveni pakao i samomučenje. A zašto? U interesu "umerenih zona"? U interesu 
umerenih ljudi? "Moralnih ljudi"? Osrednjih? Ovo uz poglavlje "Moral kao bojažljivost". 

Svi ovi morali koji se obraćaju pojedinom licu radi njegove, kako se kaže, "sreće" — 
šta su oni drugo do predloži za ponašanje u odnosu na stepen opasnosti u kojoj pojedinac živi 
sam sa sobom; recepti protiv njegovih strasti, njegovih dobrih i rđavih sklonosti ukol ik o one 
imaju volju za moć i ukol ik o pokazuju težnju da izigravaju gospodara; male i vel ik e mudrosti 
i dovitljivosti sa zadahom ustajalosti starih domaćih lekova i bapskih mudrosti; svi skupa po 
obliku kitnjasti i besmisleni — jer se obraćaju "svima", jer uopštavaju tamo gde se ne srne 
uopštavati — svi govoreći bezuslovno, smatrajući se bezuslovnim, svi ne samo zrnom soli 
začinjeni nego podnošljivi, i ponekad čak zavodnički, tek onda kad su presoljeni i kad počnu 
opasno mirisati, pre svega "na drugi svet": sve to, po intelektualnim merilima, malo vredi i ni 
izdaleka nije "nauka", pogotovo ne "mudrost", nego da kažemo to još jedanput, i još triput, 
lukavost, lukavost, lukavost, pomešana s glupošću, glupošću, glupošću, bila to ona 
ravnodušnost i hladnoća spomenika nasuprot vatrenoj ludosti afekata, koji su preporučivali i 
primenjivali stoici, ili ono Spinozino ne-smejati-se-više i ne-plakati-više, njegovo tako naivno 
zalaganje za razaranje afekata analizom i vivisekcijom; ili ono svođenje afekata na 
neškodljivu srednju meru na kojoj se oni mogu zadovoljiti, aristotelizam morala; čak moral 
kao zadovoljavanje afekata u namernoj razvodnjenosti i oduhovljenosti simboličkom 
umetnosti, recimo muzikom ili ljubavlju prema bogu i prema ljudima boga radi — jer u 
religiji strasti ponovo imaju pravo građanstva, pod pretpostavkom da...; najzad i samo ono 
predusretljivo i obesno prepuštanje afektima koje su zagovarali Hafiz i Gete, ono smelo 
ispuštanje uzda, ona duhovno-telesna licentia moruni* u izuzetnom slučaju starih ugursuza i 
pijandura kod kojih "više nema mnogo opasnosti". I ovo uz poglavlje "Moral kao 
bojažljivost". 

* Sloboda u ponašanju. 

Ukoliko je u svim vremenima otkad čovek postoji bilo i ljudskih čopora (horde, opštine, 
klanovi, narodi, države, crkve) i uvek vrlo mnogo onih koji slušaju u poređenju s malim 
brojem onih koji zapovedaju — s obzirom, dakle, da je dosad među ljudima najbolje i najduže 
upražnjavana i gajena poslušnost, s razlogom se može pretpostaviti da je sada uglavnom 
svakom urođena potreba za tim, kao neka vrsta formalne savesti koja naređuje: "ti treba 
bezuslovno da činiš to i to, bezuslovno da ne činiš to i to", ukratko "ti treba da..." Ta potreba 
traži da bude zadovoljena i da svoj okvir ispuni odgovarajućim sadržajem; ona pri tom — 
prema svojoj jačini, nestrpljivosti i napetosti — poseže bez mnogo izbirljivosti, kao neki grub 
prohtev, i prihvata što god joj došapne neki od zapovednika: roditelji, učitelji, zakoni, staleške 
predrasude, javno mnenje. Čudna ograničenost ljudskog razvoja, njegovo oklevanje, sporost, 
često vraćanje nazad i vrćenje ukrug zasniva se na tome da se instinkt poslušnosti kod stada 
nasleđuje najbolje i na račun veštine zapovedanja. Ako se ovaj instinkt zamisli razvijen do 
svojih krajnjih mogućnosti videće se da na kraju nedostaju upravo zapovednici i nezavisni; ili 
da i jedne i druge iznutra muči nemirna savest, pa imaju potrebu da najpre obmanu sami sebe 
kako bi mogli da zapovedaju: naime, kao da i oni samo slušaju. Ovakvo stanje postoji danas 
stvarno u Evropi: ja ga nazivam moralno licemerje onih koji zapovedaju. Oni ne umeju da se 
zaštite od svoje nečiste savesti drukčije nego da se ponašaju kao izvršioci starijih ili viših 
zapovesti (predaka, ustava, prava, zakona ili samog boga), ili iz načina mišljenja stada 
pozajmljuju maksime stada, kao na primer "prvi sluga svoga naroda", ili kao "oruđe opšteg 
dobra". Na drugoj strani, čovek stada u današnjoj Evropi pravi se kao daje on jedino 
dopuštena vrsta čoveka i veliča svoje osobine koje ga čine pitomim, podnošljivim i stadu 
korisnim kao istinski ljudske vrline: naime, smisao za zajednicu, blagonaklonost, obzirnost, 
marljivost, umerenost, skromnost, trpeljivost, sažaljenje. A za slučajeve kad se veruje da se 
bez vođa i ovnova-predvodnika ne može, danas se čini pokušaj za pokušajem da se 
okupljanjem pametnih ljudi stada nadoknade zapovednici: tu je poreklo, na primer, svih 
predstavničkih ustava. Kakvu blagodet, kakav spas od sve nepodnošljivijeg pritiska 
predstavlja, uprkos svemu tome, pojava jednog bezuslovnog zapovednika za ove Evropljane 
koji su životinja u stadu, za šta je poslednje veliko svedočanstvo dala upečatljiva pojava 
Napoleona: istorija Napoleonovog dejstva se gotovo podudara s istorijom više sreće koju je 
ćelo ovo stoleće postiglo u svojim najvrednijim ljudima i trenucima. 

Čovek iz jednog doba raspadanja koje meša i pretura rase, čovek koji kao takav nosi u 
sebi nasleđe višestrukog porekla, to jest suprotne i često ne ni samo suprotne nagone i 
vrednosna merila koji se međusobno bore i retko smiruju — takav čovek poznih kultura i 
prelomljenih svetlosti biće u prošeku slabiji čovek: njegova najdublja težnja usmerena je na to 
da se rat, što on jeste, jednom već okonča; sreća mu se privida, u skladu s jednim umirujućim 
(na primer epikurovskim ili hrišćanskim) lekom i načinom mišljenja, u prvom redu kao sreća 
počinka, neuznemiravanja, sitosti, konačnog jedinstva, kao "sabat nad sabatima", da se 
izrazimo rečima svetog retora Avgustina, koji je i sam bio takav čovek. Međutim, ako 
suprotnost i rat deluju u takvoj prirodi kao životna draž i podsticaj više — i ako su, s druge 
strane, uz njene moćne i nepomirljive nagone nasleđeni i razvijeni i pravo majstorstvo i 
tananost u vođenju rata sa sobom, to jest samo savlađivanje i samonadmudrivanje, onda 
nastaju oni čudesni neshvatljivi i nezamišljivi, oni za pobede i zavođenje predodređeni 
zagonetni ljudi čiji su najlepši izraz Alkibijad i Cezar (kojima bih rado pridružio onog prvog 
Evropljanina po mome ukusu, Hoenštaufovca Fridriha Drugog), a među umetnicima možda 
Leonardo da Vinči. Oni se pojavljuju upravo u onim vremenima kad onaj slabiji tip, sa 
svojom željom za mirom, stupa u prvi plan: oba tipa su međusobno povezana i rađaju ih isti 
uzroci. 

Dok god je korisnost koja vlada u moralnim vrednosnim sudovima samo korisnost 
stada, dok god je pogled okrenut jedino održanju zajednice, pa se nemoralno traži tačno i 
isključivo u onome što izgleda opasno za opstanak zajednice, dotle još ne može biti "morala 
ljubavi prema bližnjem". Recimo da već i tu postoji izvesna mala uvežbanost obzirnosti, 
samilosti, pravičnosti, blagosti, uzajamnosti u pružanju pomoći, recimo da već i na tom 
stupnju društva deluju svi oni nagoni koji se kasnije obeležavaju časnim nazivom kao "vrline" 
i na kraju se s pojmom "moralnost" stapaju ujedno: u to vreme, oni uopšte još ne spadaju u 
carstvo moralnih vrednosnih ocena — oni su još vanmoralni. Jedan čin iz sažaljenja, na 
primer, ne znači u najbolje vreme starog Rima ni dobro ni zlo, ni moralno ni nemoralno; a ako 
je čak i hvaljen, s tom pohvalom je još ponajviše u skladu jedna vrsta nevoljnog potcenjivanja 
čim se on uporedi sa bilo kojim činom na korist celine — res publicae. Najzad, "ljubav prema 
bližnjem" je uvek nešto sporedno, delom konvencionalno i proizvoljno-prividno u odnosu na 
strah od bližnjeg. Kad je sklop društva jednom ustaljen i kad izgleda osiguran od spoljnih 
opasnosti, ovaj strah od bližnjeg otvara nove perspektive moralnog uvažavanja. Neki jaki i 
opasni nagoni, kao preduzimljivost, bezumna smelost, osvetoljubivost, prevejanost, 
grabljivost, vlastoljublje, koji dosad ne samo što nisu bili cenjeni u smislu opšte korisnosti — 
pod drukčijim imenima, što je i razumljivo, nego što su ova navedena — nego su se morali 
naveliko negovati i razvijati (jer su u uslovima ugroženosti celine bili stalno potrebni u borbi 
protiv neprijatelja celine), sad su se osetili kao dvaput opasniji, sada kad za njih nema 
odvodnih kanala, i korak po korak se napuštaju kao nemoralni, žigosani i oklevetani. Sada do 
moralnih časti dolaze suprotni nagoni i sklonosti; instinkt stada izvlači, korak po korak, svoj 
zaključak. Da li se mnogo ili malo opasnosti za zajednicu, za jednakost, krije u jednom 
mišljenju, u nekom stanju ili afektu, u volji ili u nekom talentu, to je sad moralna perspektiva: 
strah je i ovde opet majka morala. Zbog najviših i najjačih nagona, ako oni, strasno izbijajući, 
pojedinca vode znatno iznad prošeka i nizak nivo savesti stada nose dalje i više, propada 
samoosećanje zajednice, njena vera u sebe, njena kičma se tako reći slama: prema tome, ovi 
će se nagoni najviše žigosati i ocrnjivati. Visoka nezavisna duhovnost, volja za 
samostalnošću, jak um, već se osećaju kao opasnost; sve što pojedinca izdiže iznad stada i što 
bližnjem uliva strah naziva se odsad zlo; pravična, skromna nastrojenost duha, spremna na 
podređivanje i izravnavanje, umerenost prohteva, dolaze do moralnog priznanja i časti. 
Najzad, u vrlo miroljubivim stanjima je sve manje prilika i nužde da se sopstveno osećanje 
vaspitava za strogost i čvrstinu; a sada svaka strogost, čak i u pravičnosti, počinje da smeta 
savesti; visoka i pomalo kruta otmenost i samoodgovornost, gotovo da vređaju i bude 
nepoverenje, "jagnje", još više "ovca", stiču poštovanje. Postoji jedna tačka bolesnog 
razmekšavanja i raznežavanja u istoriji društva kad se ono zauzima čak i za svoje prestupnike, 
za zločince, i to ozbiljno i iskreno. Kažnjavati: to mu izgleda nekako nepravedno — izvesno 
je da su mu predstave "kazna" i "dužnost kažnjavanja" bolne, da mu ulivaju strah. "Zar nije 
dovoljno da se zločinac učini bezopasnim? Čemu još kažnjavati? Sama kazna je strašna!" — 
ovim pitanjem, moral stada, moral strašljivosti izvlači svoj poslednji zaključak. Ako bi se 
opasnost uopšte, osnov strahovanja, mogla odstraniti, samim tim bi se odstranio i ovaj moral: 
on više ne bi bio potreban, sam sebe ne bi više smatrao potrebnim! Ko proučava savest 
današnjeg Evropljanina, taj će iz hiljadu moralnih zaključaka i skrovišta morati uvek da 
izvede isti imperativ, imperativ strašljivosti stada: "Mi hoćemo da jednom, bilo kad, ne bude 
više ničega što zastrašuje!" Jednom, bilo kad! — volja i put donde znače danas svuda u 
Evropi "napredak". 

Recimo odmah još jednom ono što smo već sto puta rekli: jer takve istine — naše istine 
— danas se ne slušaju rado. Mi već dovoljno znamo kako uvredljivo zvuči kad neko čoveka 
uopšte otvoreno i bez metafore računa u životinje; međutim, nama se gotovo kao krivica 
pripisuje to što upravo u odnosu na ljude "modernih ideja" stalno upotrebljavamo izraze 
"stado", "instinkti stada" i slično. Šta to vredi! Mi ne možemo drukčije: jer upravo u tome i 
jeste naš novi uvid. Mi smo našli da je Evropa u svim glavnim moralnim sudovima postala 
jednodušna, računajući uz nju i zemlje u kojima njen uticaj preovlađuje: u Evropi se očevidno 
zna ono što je Sokrat smatrao da ne zna i što je ona stara čuvena zmija nekad obećala da će 
čoveka naučiti — danas se zna šta je dobro, a šta zlo. I sad mora oštro i neprijatno da zvuči 
kad stalno iznova tvrdimo ovo: ono što ovde veruje da zna, što ovde svojim hvaljenjem i 
kuđenjem samo sebe veliča, samo sebi odobrava — to je instinkt čoveka-životinje stada; kao 
takav, on je prodro, došao do prevage i nadmoći nad drugim instinktima, i sve više dolazi, u 
srazmeri sa sve jačim fiziološkim približavanjem i sve većom sličnošću čiji je on simptom. 
Moral je danas u Evropi momi životinje stada — dakle, kako mi stvari razume mo, samo jedna 
vrsta ljudskog morala pored koje, pre koje i posle koje su mogućni ili bi trebalo da su 
mogućni i mnogi drugi, pre svega viši morali. Međutim, protiv takve "mogućnosti", protiv 
takvog "trebalo bi", ovaj moral se brani svim silama; on uporno i neumoljivo ponavlja "ja sam 
sam moral, i ništa osim mene nije moral!" — uz pomoć jedne religije koja je povlađivala i 
laskala najuzvišenijim željama životinje stada stigli smo dotle da čak i u političkim i 
društvenim ustanovama otkrivamo sve vidljiviji izraz ovog morala: demokratski pokret 
nasleđuje hrišćanski. Ali da je njegov tempo za nestrpljivije, za bolesn ik e i paćenike 
pomenutog instinkta još suviše spor i kao pospan, za to govori sve besomučnija dreka i sve 
otvorenije keženje pasa-anarhista koji sada bazaju ulicama evropske kulture: prividno u 
suprotnosti s miroljubivo-marljivim demokratima i ideolozima revolucije, još više sa tupavim 
nadrifilozofima i sanjarima o bratstvu koji se nazivaju socijalistima i hoće "slobodno 
društvo", a u stvari da se sliju u jedno sa svima njima u dubokom i instinktivnom 
neprijateljstvu prema svakom drugom obliku društva osim oblika autonomnog stada (sve do 
odbacivanja pojmova "gospodar" i "sluga" — ni dieu ni maitre glasi jedna socijalistička 
formula); jedno u žilavom otporu svakom izuzetnom zahtevu, svakom posebnom pravu i 
preimućstvu (što zapravo znači svakom pravu: jer onde gde su svi jednaki nikom nije 
potrebno više "prava"); jedno u nepoverenju prema pravdi kažnjavanja (kao da je ona nasilje 
nad slabijim, nepravda prema nužnoj posledici svakog ranijeg društva); ali isto tako jedno u 
religiji samilosti, u saosećanju sa svim što oseća, živi i pati (naniže do životinje, naviše do 
"boga": preterivanje u "sapatnji s bogom" spada u demokratsko razdoblje); jedno sa svima u 
dreci i nestrpljivosti sapatnje, u samrtnoj mržnji prema patlji uopšte, u gotovo ženskoj 
nesposobnosti da se pri tom ostane u stavu posmatrača, da se drugi pusti da pati; jedno u 
nedobrovoljnoj smrknutosti i razmekšalosti pod čijom vlasti Evropa izgleda ugrožena od 
jednog novog budizma; jedno u veri u moral zajedničke sapatnje kao da je on moral po sebi, 
kao vrhunac, dostignuti vrhunac čoveka, jedina nada budućnosti, sredstvo utehe savremenika, 
veliko iskupljenje svake krivice iz davnine — svi skupa jedno u veri u zajednicu kao 
spasiteljicu, to jest u stado po "sebi"... 

Mi koji smo druge vere — mi za koje demokratski pokret nije samo vid raspadanja 
političke organizacije nego i vid raspadanja, umanjivanja čoveka, njegovo svođenje na 
osrednjost i snižavanje njegove vrednosti: kuda se mi moramo sa svojim nadama okrenuti? 
Novim filozofima — drugog izbora nema; duhovima dovoljno jakim i originalnim da bi dali 
podsticaj za suprotna vrednovanja i za preocenjivanje "večnih vrednosti", za njihovo 
preokretanje; pretečama, ljudima budućnosti koji u sadašnjosti kuju stege i vezuju uze koje će 



volju milenija primorati na nove puteve. Objasniti čoveku da je budućnost čoveka njegova 
volja, da ta budućnost zavisi od ljudske volje i pripremiti velika pregnuća i sveobuhvatne 
pokušaje u odgoju i disciplino vanju i time učiniti kraj onoj stravičnoj vladavini besmisla i 
slučaja koja se dosad nazivala "istorijom" — besmisao "najvećeg broja" je samo njegov 
poslednji oblik — za to će jednom u budućnosti biti potrebna nova vrsta filozofa i 
zapovednika pred čijom će slikom izgledati bledo i zakržljalo sve što je na zemlji postojalo od 
pritajenih, strašnih i dobronamernih duhova. Slika takvih vođa lebdi pred našim očima — 
smem li to glasno reći, vi slobodni duhovi? Okolnosti koje bi se za njihov nastanak morale 
delom stvoriti, delom iskoristiti; verovatni putevi i provere pomoću kojih se duša uzdiže do 
takve visine i snage da se oseti prinuđenom na ove zadatke; preocenjivanje vrednosti pod 
čijim bi se novim pritiskom i čekićem savest očeličila, srce se u kremen pretvorilo da bi 
moglo podneti takvu odgovornost; na drugoj strani, neophodnost takvih vođa, zastrašujuća 
opasnost da bi oni mogli izostati ili ne uspeti i izroditi se — to su naše prave brige i izvori 
nespokojstva, znate li to, vi slobodni duhovi? To su teške daleke misli i oluje koje se kovitlaju 
po nebu našeg života. Malo je tako dubokih bolova kao onaj kad se vidi, shvati, oseti kako je 
jedan izvanredan čovek skrenuo sa svoga puta i izopačio se: ali ko ima retko oko za svu 
opasnost da se sam "čovek" izopači, ko je, poput nas, sagledao čudovišnu slučajnost koja je 
dosad u pogledu čovekove budućnosti igrala svoju igru — igru u koju nije bila umešana ni 
ruka ni "prst božji"! — ko je sagledao kob koja skrivena leži u plitkoumnoj bezazlenosti i 
slepoj poverljivosti "modernih ideja", još više u ćelom hrišćansko-evropskom moralu, taj pati 
od jednog nespokojstva s kojim se nijedno drugo ne može uporediti; on već na prvi pogled 
shvata šta bi sve još, pri povoljnom sticaju i pojačanju snaga i zadataka, trebalo iz čoveka 
stvoriti odgojem, on zna punom svešću svoje savesti kako je čovek još neiscrpen za najveće 
mogućnosti, i kako je vrsta čovek već često stajala pred tajanstvenim odlukama i novim 
putevima: još bolje on zna, na osnovu svog najbolnijeg sećanja, o kakve se bedne stvari dosad 
biće najvišeg ranga u povoju obično razbijalo, slamalo, tonulo, postajalo jadno. Potpuno 
izrođavanje čoveka, sve do onoga u čemu socijalistički tikvani i šupljoglavci vide svoga 
"čoveka budućnosti" — kao svoj ideal! — to izrođavanje i srozavanje čoveka do potpune 
životinje stada (ili, kako oni kažu, do čoveka "slobodnog društva"), to pretvaranje čoveka u 
zakržljalu životinju jednakih prava i prohteva mogućno je, to nema sumnje ! Ko tu mogućnost 
jednom dokraja promisli, taj zna za jedno gađenje više od ostalih ljudi — a možda vidi i jedan 
nov zadatak!... 


MI UČENI LjUDI 

Bez obzira na opasnost da se moralisanje i ovde pokaže kao ono što je uvek bilo — 
naime, kao smelo montrer ses plaies*, kako kaže Balzak - usudio bih se da se suprotstavim 
nedoličnom i štetnom pomeranju ranga koje danas preti da se, sasvim neprimetno i kao s 
najmirnijom savešću, nametne u odnosu između nauke i filozofije. Mislim da čovek polazeći 
od svog iskustva — iskustvo, kako mi se čini, znači uvek loše iskustvo? — mora imati pravo 
da o takvom višem pitanju ranga kaže svoju reč: da ne bismo govorili kao slepci o boji ili kao 
žene i umetnici protiv nauke ("ah, ta nevaljala nauka! uzdišu njihovi instinkt i stid, ta uvek 
nešto prokljuvi!"). Proglašavanje nezavisnosti naučnika, njegova emancipacija od filozofije, 
to je jedna od suptilnijih posledica demokratskog vršljanja i haranja: samoveličanje i 
samouznošenje učenog čoveka, danas je svuda u punom cvatu i u svom najboljem proleću — 



čime još nije rečeno da u ovom slučaju samohvala prijatno miriše. "Nećemo n ik akve 
gospodare!" — to i ovde objavljuje plebejski instinkt; i pošto se nauka s najsrećnijim 
uspehom odbranila od teologije, čija je "služavka" bila isuviše dugo, sad se ona sa svom 
obešću i neumnošću ustremila na to da kroji filozofiji zakone i sa svoje strane da jednom igra 
"gospodara". Šta kažem! — filozofa. Moje pamćenje — pamćenje jednog naučnika, ako 
dopustite! — obiluje naivnostima nadmenosti koje sam o filozofiji i filozofima čuo od mladih 
prirodnjaka i starih lekara (da i ne govorim o najobrazovanijim i najuobraženijim od svih 
učenih ljudi, filolozima i profesorima, koji su i jedno i drugo po prirodi svoga poziva). Čas je 
specijalist i dokoličar bio taj koji je instinktivno zauzeo odbrambeni stav prema svim 
sintetičkim zadacima i sposobnostima uopšte; čas je marljivi radn ik namirisao otium* ** i 
otmeno obilje u duševnom gazdinstvu filozofa i pri tom se osećao oštećen i omalovažen. Čas 
je to bilo ono slepilo za boje utilitariste koji u filozofiji ne vidi ništa drugo do niz opovrgnutih 
sistema i rasipanje snaga koje nikome "ne koristi". Čas se ukazao strah od prikrivene mistike i 
ispravljanja granica saznanja; čas opet omalovažavanje pojedinih filozofa koje je i nehotice 
prerastalo u omalovažavanje filozofije. Najčešće sam, najzad, kod mladih učenih ljudi iza 
nadmenog potcenjivanja filozofije nalazio nepovoljan naknadni uticaj baš nekog filozofa 
kome je, doduše, u celini otkazana poslušnost a da se ilak nisu odbacile njegove 
nipodaštavajuće vrednosne ocene o drugim filozofima — a krajnji rezultat je bio opšte 
neraspoloženje prema svakoj filozofiji. (Čini mi se, na primer, da je takav uticaj Šopenhauera 
na najnoviju Nemačku: nerazumnim gnevom protiv Hegela postigao je to da je ćelu poslednju 
generaciju Nemaca istrgao iz sklopa nemačke kulture, a ona je, kad se sve uzme u obzir, bila 
vrhunac i proročanska veština istorijskog smisla; ali sam Šopenhauer je upravo na ovom 
mestu bio do genijalnosti siromašan, neprijemčiv, ne-nemački.) Uopšte, uzevši u celini, 
možda je pre svega ljudsko, odviše ljudsko, ukratko siromaštvo samih novijih filozofa bilo 
ono što je ugledu filozofije nanelo najviše štete i instinktu gomile otvorilo vrata. Neka se ipak 
prizna do kog stepena nedostaje našem modernom svetu ćela vrsta filozofa poput Heraklita, 
Platona, Empedokla, i kako su se već zvali svi ti kraljevski i veličanstveni usamljenici duha; i 
sa koliko se prava jedan valjan čovek od nauke sme osećati da je bolje vrste i porekla pred 
licem takvih predstavnika filozofije koji su zahvaljujući modi danas kako na vrhu tako i na 
dnu — u Nemačkoj, na primer, oba lava iz Berlina; anarhist Ojgen Diring i amalgamist 
Eduard fon Hartman. Opasno nepoverenje u duši jednog mladog ambicioznog učenog čoveka 
može naročito da probudi pogled na one filozofe svaštare koji se nazivaju "filozofima 
stvarnosti" ili "pozitivistima": u najboljem slučaju, oni su i sami učeni ljudi i stručnjaci, to je 
očigledno! — sve su to brodolomnici i povratnici pod skut nauke koji su bilo kad u prošlosti 
zahtevali od sebe više, bez prava na to "više" i na odgovornosti koje ono nameće — i koji 
sada časno, srdito i osvetoljubivo, rečju i delom, predstavljaju neverovanje u naročiti zadatak i 
vladarski karakter filozofije. A najzad: kako bi i moglo biti drugačije! Nauka danas cveta, 
mirna savest joj se čita na licu, dok ono do čega se sva novija filozofija postepeno srozala, 
ovaj današlji ostatak filozofije pobuđuje nepoverenje i neraspoloženje, ako ne i podsmeh i 
sažaljenje. Filozofija svedena na "teoriju saznanja", u stvari samo bojažljiva teorija o 
epohama i učenje o uzdržljivosti: filozofija koja se ne usuđuje ni prag da prekorači i s mukom 
uskraćuje sebi pravo na ulazak — to je filozofija u poslednjim trzajima, to je kraj, agonija, 
nešto što izaziva sažaljenje. Kako bijedna takva filozofija mogla da — vlada! 

* Pokazivanje svojih rana. 

** Dokolicu, besposličenje. 

Opasnosti za razvoj filozofa su danas odista tako mnogostruke da se može posumnjati u 
to kako taj plod uopšte još može sazreti. Obim i zdanje nauke dostigli su ogromne razmere, a 



s njima je porasla i verovatnoća da će filozof već kao učenik posustati, ili da će se negde 
zadržati i "specijalizovati", tako da više neće ni doći na svoju visinu, odnosno u položaj sa 
koga može videti šta se zbiva iznad njega, oko njega i ispod njega. Ili će tamo stići suviše 
kasno, onda kad njegovo najbolje vreme prođe i kad ga njegova najbolja snaga već napusti; ili 
će stići osakaćen, ogrubeo, izvitoperen, tako da ljegov pogled, njegov ukupni vrednosni sud 
neće više mnogo značiti. Može se desiti da ga upravo prefinjenost njegove intelektualne 
savesti negde uz put zadrži i uspori; on se plaši zavođelja na diletantizam, da ne postane 
stonoga, insekt s hiljadu pipaka, on vrlo dobro zna da onaj ko izgubi samopoštovanje ne može 
više zapovedati ni kao saznavalac, ne može više da vodi: morao bi inače postati velik glumac, 
filozofski Kaljo stro i prikazivač duhova, ukratko — zavodnik. Najzad, to je pitanje ukusa: ako 
nije čak i pitanje savesti. Pored toga, da bi se teškoća filozofa još jednom udvostručila, on 
zahteva od sebe sud, jedno da ili ne , i to ne o naukama, nego o životu i vrednosti života — on 
nerado uči da veruje u to da na taj sud ima pravo, ili da je na njega čak obavezan, pa svoj put 
do toga prava i verovanja mora tražiti samo preko najobuhvatnijih — možda najneprijatnijih, 
najrazornijih — doživljaja, i često oklevajući, sumnjajući, ostajući bez reči. U stvari, gomila 
nije dugo ni poznavala filozofa i zamenjivala ga je bilo s naučnikom i idealnim učenim 
čovekom, bilo sa verski svečanim zanesenjakom, opijenim bogom, koji se lišio čula i okrenuo 
leđa svetu; i ako još i danas čujemo da nekoga hvale kako živi "mudro" ili "kao filozof', to 
gotovo i ne znači drugo do "mudro i po strani". Mudrost: gomili to izgleda kao neka vrsta 
bekstva, sredstvo i veština spretnog izvlačenja iz neke loše igre; međutim, pravi filozof — 
tako se čini nama, zar ne dragi moji prijatelji? — živi "ne-filozofski" i "ne-mudro", pre svega 
nepromišljeno, i oseća teret i obavezu za stotinu pokušaja i iskušenja života: on stalno sebe 
izlaže riziku, on igra tu lošu igru... 

U odnosu prema geniju, to znači prema biću koje ili stvara ili rađa, obe reči uzete u 
njihovom najširem značenju — učen čovek, prosečan trudbenik na polju nauke, ima nešto od 
stare device: jer ni on se, kao ni ona, ne razume u dve najvrednije delatnosti čoveka. U stvari, 
i naučniku i staroj devici priznaje se, tako reći kao obeštećenje, da zaslužuju poštovanje — 
ono se u ovim slučajevima posebno naglašava — a uz obavezu ovog priznanja ide i malo 
zlovolje. Ako pogledamo izbliže: šta je naučnik? Pre svega, jedna neplemenita vrsta čoveka, 
sa vrlinama jedne neplemenite, to jest nevladarske, neautoritativne i nedovoljno samostalne 
vrste čoveka: on je radan, strpljivo se potčinjava redu i poretku, u moćima i potrebama je 
uravnotežen i umeren, ima instinkt za sebi ravne i za ono što je njima potrebno, na primer ono 
malo nezavisnosti i zelene livade bez čega nema spokojna rada, ono pravo na poštovanje i 
priznanje (koje pre svega i povrh svega pretpostavlja upoznavanje, mogućnost za 
upoznavanje), ono zračenje dobrog imena, stalno potvrđivanje sopstvene vrednosti i 
korisnosti bez čega se uvek iznova mora savlađivati duboko nepoverenje, temelj u srcu svih 
zavisnih ljudi i životinja koje žive u stadu. Učen čovek ima, što je i razumljivo, i bolesti i 
ružne navike neplemenite vrste: pun je sitne zavisti i ima risovo oko za niskosti onih čije su 
mu visine nedostuše. On je spreman na prisnost, ali samo kao onaj ko hoće da se opusti, ali ne 
i da pusti srcu na volju; i upravo pred čovekom velikog zamaha, on je utol ik o hladniji i 
zatvoreniji — njegovo oko je tada kao glatko hladno-odbojno jezero na čijoj površini više ne 
poigravaju nikakva razdraganost, nikakvo saosećanje. Najgore i najopasnije za šta je učen 
čovek sposoban dolazi mu od instinkta prosečnosti njegove vrste: od onog jezuitizma 
prosečnosti koji po instinktu radi na uništenju neobičnog čoveka i koji gleda kako bi slomio ili 
— još radije ! — olabavio svaki zategnut luk. I to kako bi ga olabavio obazrivo, nežnom 
rukom, naravno — olabaviti sa prisnim sažaljenjem: to je prava umetnost jezuitizma koji je 
uvek umeo da se predstavi i učvrsti kao religija sažaljenja. 

Ma kol ik o bili naklonjeni i zahvalni objektivnom duhu — kome se već nekad nije na 
vrh glave popelo sve subjektivno i njegovo prokleto uznošenje sopstva! — na kraju se čovek 
ipak mora naučiti opreznosti i prema svojoj zahvalnosti i stati nakraj preterivanju s kojim se u 
najnovije vreme slavi ukidanje sopstva i obezličavanje duha, tako reći kao cilj po sebi, kao 
spasenje i prosvetljenje: kako se to obično dešava naročito u pesimističkoj školi, koja takođe 
ima jakih razloga da sa svoje strane oda najviše počasti "nezainteresovanom saznavanju". 
Objektivan čovek, koji više ne proklinje i ne psuje kao pesimist, idealni naučnik u kome 
naučni instinkt posle bezbrojnih promašaja i poluuspeha ipak jednom dođe do maha i 
procvata, svakako je jedno od najdragocenijih oruđa: ali on je upućen na ruku nekog 
moćnijeg. On je samo oruđe, recimo: on je ogledalo — on nije "samosvrha". Objektivan 
čovek je odista ogledalo: pre svega, nešto što treba da bude saznato, naviknuto na 
potčinjavanje, bez drugog zadovoljstva sem onoga koje daje saznavanje, "odslikavanje" — on 
čeka dok nešto ne dođe i tada se nežno podastire da bi se i bledi tragovi i promicanje 
avetinjskih duhova zadržali na njegovoj površini i koži. Ono što je još od "ličnosti" ostalo u 
njemu izgleda mu slučajno, često proizvoljno, još češće mu smeta: toliko je on sam sebi 
postao samo prolaz i odblesak stranih likova i događaja. Razmišlja o "sebi" s naporom, 
neretko pogrešno; lako u sebi vidi nešto drugo, vara se u pogledu sopstvenih potreba, i tu je 
nemaran i nimalo suptilan. Možda ga muči zdravlje ili sitničavost i zaparloženost žene i 
prijatelja, ili nemanje drugova i društva — da, on se usiljava da razmišlja o svojoj muci: 
uzalud! Misao mu već luta dalje, nekom opštijem slučaju, i sutra zna isto tako malo kao što je 
i juče malo znao kako da mu se pomogne. Izgubio je ozbiljan odnos prema sebi samom, ni 
vremena nema za sebe: on je vedar ne zato što ga ništa ne muči, nego zato što nema dovoljno 
osetljivosti za svoju nevolju i što ne ume da iziđe nakraj s njome. Uobičajena predusretljivost 
prema svakoj stvari i doživljaju, razdragana i usrdna gostoljubivost s kojom prima sve sa čim 
se sretne, njemu svojstvena bezuslovna dobronamernost, opasno neobaziranje na da i ne: ah, 
ima dosta slučajeva kad zbog ovih svojih vrlina mora da ispašta! — i kao čovek uopšte, on 
isuviše lako postaje caput mortuum * ovih vrlina. Očekuju li se od njega ljubav i mržnja, 
mislim ljubav i mržnja onako kako ih razumeju bog, žena i životinja — on će činiti što može i 
daće što može. Ali ne treba se čuditi ako to nije mnogo — ako se upravo tu pokaže patvoren, 
slabašan, sumnjiv i truo. Njegova ljubav je usiljena, mržnja izveštačena i više un tour de 
force** jedna mala taština i preterivanje. U stvari, on je pravi samo kad srne da bude 
objektivan: jedino u svom vedrom osećalju celine, on je još "priroda" i "prirodan". Njegova 
odslikavajuća i uvek uglačana duša ne ume više ni da potvrđuje ni da odriče; on ne zapoveda, 
niti razara. "Je ne meprise presque rien"*** — kaže on s Lajbnicom: ne treba prečuti ni 
potcenjivati ono presque! On nije ni čovek-uzor; on n ik om ne daje primer, niti ikoga sledi; on 
se uopšte drži na prevelikom odstojanju da bi imao razloga da se opredeljuje između dobra i 
zla. Ako je tako dugo brkan sa filozofom, sa cezarskim odgajivačem i moćnikom kulture, time 
mu se ukazuje prevelika čast i previđa se ono što je najhitnije na njemu; on je oruđe, donekle 
rob, mada nesumnjivo najviša vrsta roba, ali po sebi ništa — presque rien! Objektivan čovek 
je oruđe, skupocen instrument za merenje koji se lako može oštetiti i zamutiti i remek-delo od 
ogledala koje treba čuvati i ceniti; ali on nije cilj, nije polazište ni uzlazište, nije 
komplementaran čovek u kome sve ostalo što postoji nalazi opravdanje, nije kraj, još manje 
početak, rađanje i prvi uzrok, nije nešto krepko, moćno, na-sebe-postavljeno što hoće da bude 
gospodar: on je, naprotiv, samo jedan lomljiv, izduvan, osetljiv i pokretljiv kalup koji najpre 
mora sačekati bilo kakav sadržaj i građu da bi se prema njemu "oblikovao" — uglavnom, to je 
čovek bez vrednosti i sadržaja, "bezličan" čovek. Sledstveno, on nije ništa ni za žene, in 


parenthesi. 





* Mrtvo telo, mrtva masa. 

** Veština. 

*** Ja ne prezirem gotovo ništa. 
**** Uzgred rečeno. 

Ako danas neki filozof stavlja do znanja da nije skeptik — ja se nadam da se to shvatilo 
iz upravo navedenog opisa objektivnog duha — to niko ne sluša rado; na njega se potom 
gleda s izvesnim podozrenjem, rado bi mu se postavila mnoga, mnoga pitanja... među 
bojažljivim slušaocima, kakvih danas ima mnogo, on za dalje važi čak i kao opasan. Njima je 
pri duši kao da pri njegovom odbacivanju skepse dopire izdaleka neki zao i preteći šum, kao 
da se negde ispituje nova vrsta eksploziva, neki dinamit duha, možda novootkriven ruski 
nihilin, pesimizam bonae voluntatis* koji ne samo što kaže ne, što hoće ne, nego — o da 
strahote! — i čini ne. Protiv ove vrste "dobre volje" — volje za stvarno, delatno poricanje 
života — danas, koliko se zna, nema boljeg umirujućeg i uspavljujućeg sredstva od skepse, od 
tihog, blagog, opojnog maka skepse; protiv "duha" i njegovog podzemnog hučanja, današnji 
lekari preporučuju čak i Hamleta. "Zar nam svima nisu već pune uši zlih šumova? kaže 
skeptik kao prijatelj mira i gotovo kao neka vrsta policije bezbednosti: ovo podzemno ne je 
strašno! Tišina već jednom, vi pesimističke krtice!" Jer skeptik, taj nežni stvor, lako se 
preplaši; njegova savest je naviknuta da se trgne i da oseti nešto kao ubod na svako ne, čak i 
na odlučno, strogo da. Da! i ne! — to mu je protiv morala; obrnuto, on voli da plemenitom 
uzdržanošću zabavi i razveseli svoju vrlinu, kao da govori s Montenjem: "Sta ja znam?" Ili sa 
Sokratom: "Znam da ništa ne znam". Ili: "Ovde se ne uzdam u sebe, ovde mi vrata nisu 
otvorena". Ili: "Pa i da su otvorena, zašto da odmah uđem!" Ili: "Kakva je korist od svih 
preuranjenih hipoteza? Ne praviti nikakve hipoteze moglo bi lako da spada u dobar ukus. Zar 
baš morate odmah ispravljati ono što je krivo? Svaku rupu zapupšti nekom kučinom? Zar 
nema vremena za to? Zar vreme nema vremena? O, vi nevaljalci, zar vi uopšte niste kadri da 
počekate? I neizvesno ima svoje draži, i Sfinga je Kirka, i Kirka je bila filozofkinja". Tako se 
teši skeptik; i odista, njemu je potrebna izvesna uteha, Skepsa je, naime, najduhovniji izraz 
izvesnog mnogostranog fiziološkog svojstva koje se u običnom jeziku naziva slabost nerava 
ili bolešljivost; ona se javlja svaki put kad se na odlučan i iznenadan način ukrste rase ili 
staleži koji su dugo bili odvojeni. U novom rodu koji je s krvlju nasledio tako reći različita 
merila i vrednosti, sve je nemir, smetnja, sumnja, pokušaj; najbolje snage deluju sputavajući, 
same vrline ometaju jedna drugu u rastenju i jačanju, telu i duši nedostaju ravnoteža, težište, 
uspravna stabilnost. Ali ono što se u takvim mešancima najdublje izopačava i oboleva jeste 
volja: oni čak i ne znaju više za ono nezavisno u odluci, za smelo osećanje radosti u htenju — 
oni u "slobodu volje" sumnjaju još i u svojim snovima. Stoga je naša današnja Evropa, 
pozornica jednog besmisleno iznenadnog pokušaja radikalnog mešanja staleža, pa sledstveno i 
rasa, skeptična u svim visinama i dubinama, nekad s onom pokretljivom skepsom koja 
nestrpljivo i požudno skače s jedne grane na drugu, nekad tmurna kao oblak opterećen 
neizvesnošću — i svoje volje često sita i presita! Paraliza volje: gde se sve danas ne nalazi taj 
bogalj! I, često, još kako ukrašen! Kako zavodnički nakićen! Postoje veoma lepe raskošne i 
lažne haljine za ovu bolest; i da je na primer većina onoga što se danas iznosi na pazar kao 
"objektivnost", "naučnost", "l'art pour l'art", "čisto saznanje nezavisno od volje" samo 
ukrašena skepsa i paraliza volje — za tu dijagnozu evropske bolesti hoću da se založim. 

Bolest volje je neravnomerno raširena po Evropi: ona je najjača i najsloženija tamo gde je 
kultura najduže odomaćena, a gubi se u onoj meri u kojoj "varvarin" pod landaravom odećom 
zapadnog obrazovanja još održava — ili ponovo osvaja — svoja prava. U današnjoj 
Francuskoj je, prema tome, kako se može isto tako lako zaključiti kao i opipati, volja najteže 



obolela; a Francuska, koja je uvek raspolagala vrhunskom veštinom da i zlokobne promene 
svoga duha preokrene u dražesno i zavodljivo, upravo danas kao škola i izlog svih draži 
skepse pokazuje svoju kulturnu nadmoć u Evropi. Snaga htenja, i to dugotrajnog i upornog 
htenja, u Nemačkoj je već nešto jača, a na nemačkom severu opet jača nego u nemačkom 
srednjem pojasu; znatno jača u Engleskoj, Španiji i na Korzici; u prvoj je to povezano sa 
flegmatičnošću, u Španiji i na Korzici s tvrdim glavama — da i ne govorimo o Italiji koja je 
isuviše mlada da bi već znala šta hoće i koja tek mora dokazati da li može hteti — a najjača i 
zapanjujuća je u onom ogromnom međuprostoru gde Evropa kao da se sliva nazad u Aziju, u 
Rusiji. Tu je snaga htenja već davno prikupljena i nagomilana, tu volja preteći čeka — 
neizvesno da li volja poricanja ili potvrđivanja — da bude oslobođena, da pozajmimo 
omiljeni izraz današnjih fizičara. Ne moraju samo indijski ratovi i zapleti u Aziji biti potrebni 
da bi se Evropa oslobodila svoje najveće opasnosti nego i unutrašnji prevrati, razbijanje 
carstva u sitne delove i, pre svega, uvođenje parlamentarnog idiotizma, dodajući svemu tome 
obavezu svakog pojedinca da uz doručak čita svoje novine. Ovo ne kažem zato što to želim: 
meni bi suprotno pre bilo po volji — mislim, takav porast ruskog ugrožavanja da bi se Evropa 
morala odlučiti da odgovori ugrožavanjem u jednakoj meri; naime, da stekne volju 
posredstvom jedne nove vladajuće kaste u Evropi, jednu dugotrajnu, strašnu sopstvenu volju 
koja bi mogla postavljati ciljeve za milenijume, da bi se najzad privela kraju dugo održavana 
komedija s njenim državnicima, kao i njenim nezajažljivim dinastičkim i demokratskim 
prohtevima. Vreme sitne politike je prošlo: već sledeće stoleće donosi borbu za vladavinu 
zemljinom kuglom — donosi neminovnost vel ik e politike. 

* Dobre volje. 

Kol ik o nova ratnička era, u koju smo mi Evropljani očigledno stupili, može biti 
povoljna za razvoj druge i jače vrste skepse, o tome bih se zasad izjasnio samo pomoću jedne 
parabole koju će prijatelji nemačke istorije već razumeti. Onaj nepokolebljiv entuzijast za lepe 
stasite grenadire koji je kao kralj Pruske udahnuo život vojničkom i skeptičkom geniju — a 
time, u stvari, onom novom tipu Nemca koji upravo sad pobedonosno stupa na scenu — 
problematični pusti otac Fridriha Velikog imao je i sam u jednom pogledu predosećanje i 
srećnu ruku genija: on je znao šta je tada nedostajalo Nemačkoj i koji je nedostatak sto puta 
više zadavao brige i bio sto puta kritičniji nego što, recimo, bio nedostatak obrazovanja i 
društvenog oblika; njegovo nezadovoljstvo mladim Fridrihom izviralo je iz straha jednog 
dubokog instinkta. Nedostajali su muškarci, a on je s dubokom ogorčenošću podozrevao da 
njegov sopstveni sin nije dovoljno muško. U tome se prevario: ali ko se ne bi na njegovom 
mestu prevario? On je svoga sina video kako je podlegao ateizmu, duhu visprenih Francuza 
sklonih lakim zadovoljstvima — on je u pozadini video veliku krvopiju, pauka skepse, mučila 
ga je slutnja o neizlečivoj bedi jednog srca koje više nije dovoljno tvrdo ni za zlo ni za dobro, 
o slomljenoj volji koja više ne zapoveda, niti može zapovedati. Ali u međuvremenu je u 
njegovom sinu izrasla ona opasnija i tvrđa nova vrsta skepse — ko zna koliko podstaknuta 
upravo mržnjom oca i ledenom melanho lijom jedne volje nastale u osamljenosti? — skepsa 
odvažne muškosti koja je najsrodnija geniju za rat i osvajanje, i u liku velikog Fridriha je prvi 
put stupila na istorijsku scenu Nemačke. Ova skepsa prezire i uprkos tome privlači; ona 
potkopava i osvaja; ona ne veruje, ali se pri tom ne gubi; duhu daje opasnu slobodu, ali srce 
drži na uzdi; to je nemački oblik skepse koji je, kao produžen i do duhovnosti uzdignut 
Fridrihov način vladanja, Evropu za duže vreme stavio pod vlast nemačkog duha i njegovog 
kritičkog i istorijskog nepoverenja. Zahvaljujući nesavladljivo jakom i žilavom muškom 
karakteru velikih nemačkih filologa i kritičkih istoričara (koji su, strogo uzevši, svi bili i 



umetnici razaranja i uništavanja), postepeno se i uprkos svoj romatnici u muzici i filozofiji 
učvrstio jedan nov pojam o nemačkom duhu u kome se odlučno isticala sklonost muškoj 
skepsi: bilo kao, na primer, neustrašivost pogleda, kao hrabrost i čvrstina ubitačne ruke, bilo 
kao nesalomljiva volja za opasna istraživačka putovanja, za nestvarne ekspedicije na Severni 
pol pod pustim i opasnim nebom. Možda svoje dobre razloge ima to što se toplokrvni i 
površni čovekoljupci krste upravo pred ovim duhom: cet e špirit fataliste, ironique, 
mephistopheligue* naziva ga, ne bez groze, Mišle. Ali ko želi da osećanjem dokuči kako je 
izuzetan ovaj strah od "muškog" u nemačkom duhu koji je Evropu probudio iz njenog 
"dogmatičkog dremeža" neka se seti ranijeg pojma koji je njime morao biti nadvladan — i da 
to nije bilo tako davno kad se jedna muškobanjasta žena u neobuzdanoj osionosti usudila da 
naklonosti Evrope preporuči Nemce kao mirne, prostodušne, slabovoljne i pesničke 
smetenjake. Najzad, ipak treba sa dovoljnom ozbiljnošću shvatiti Napoleonovu zadivljenost 
kad je ugledao Getea: ona otkriva ono što se vekovima razumevalo pod "nemačkim duhom". 
"Voila un homme !" — što je trebalo da znači: "Pa to je muškarac! A ja sam očekivao samo 
jednog Nemca!" 

* Taj fatalistički, ironični, mefistofelski duh. 

Ako, dakle, neka crta u slici filozofa budućnosti daje povoda slutnji da oni možda, u 
napred naznačenom smislu, moraju biti skeptici, time bi ipak bilo obeleženo samo nešto na 
njima — a ne oni sami. S jednakim pravom mogli bi se oni nazvati kritičarima; u svakom 
slučaju, oni će biti ljudi eksperimenata. Imenom koje sam se usudio da im dam, ja sam već 
izričito naglasio pokušavanje i zadovoljstvo u pokušavanju: je li se to desilo stoga što oni, 
kritičari telom i dušom, vole da se služe eksperimentom u jednom novom, možda širem, 
možda opasnijem smislu? Moraju li oni, u svojoj strasti saznanja, poći sa smelim i bolnim 
pokušajima dalje nego što može odobriti ganutljiv i raznežen ukus jednog demokratskog 
stoleća? Sumnje nema: ovi što dolaze će najmanje smeti da se liše onih ozbiljnih i ne 
nepodozrivih osobina po kojima se kritičar razlikuje od skeptika, mislim na sigurnost u 
vrednosnim merilima, na svesnu primenu jedinstvenog metoda, na promišljenu hrabrost, 
samostalnost i na odgovornost pred samim sobom; štaviše, oni priznaju da nalaze zadovoljstvo 
u poricanju i raščlanjivanju i izvesnu smišljenu okrutnost koja nožem rukuje pouzdano i 
istančano čak i onda kad srce krvari. Oni će biti okrutniji (i možda ne uvek samo prema sebi) 
nego što bi humani ljudi želeli, oni se neće preganjati oko "istine" da bi im se ona "dopala" ili 
ih "uzdigla" i "oduševila" — naprotiv, slaba će biti njihova vera da upravo istina donosi 
sobom takve radosti osećanju. Osmehnuće se oni, ti strogi duhovi, ako bi neko pred njima 
rekao "ona misao me uzdiže; kako da ne bude istinita?" Ili: "ono delo me ushićuje; kako bi 
moglo ne biti lepo?" Ili: "onaj umetnik me čini velikim; kako da ne bude i on velik?" Možda 
će ne samo s osmehom nego i sa istinskim prezirom dočekati sve što je na taj način 
sanjalačko, idealističko, feminizovano i hermafroditsko, a ko bi umeo da im zaviri u 
najskriveniji kutak duše, teško da bi tamo našao nameru da se "hrišćanska osećanja" pomire s 
"antičkim ukusom" i možda čak s "modernim parlamentarizmom" (a u našem vrlo 
nesigurnom, pa stoga i vrlo pomirljivom stoleću, takva pomirljivost se sreće čak i kod 
filozofa). Kritičku strogost i svaku naviku koja vodi čistoti i disciplini duha, ti filozofi 
budućnosti će ne samo zahtevati od sebe: oni će ih čak isticati kao svoju vrstu ukrasa — mada 
se zbog toga još neće nazivati kritičarima. Oni ne misle da je mala sramota koja se nanosi 
filozofiji kad se ukazom odluči, kako se to danas rado čini: "Sama filozofija je kritika i 
kritička nauka — i osim toga ništa više!" Može ovakva vrednosna ocena filozofije uživati 
naklonost i odobravanje svih pozitivista Francuske i Nemačke (može biti da bi ona godila čak 



i Kantovom srcu i ukusu; treba se samo setiti naslova njegovih glavnih dela), a naši novi 
filozofi će uprkos tome reći: kritičari su oruđe filozofa i baš zato, kao oruđe, ni izdaleka nisu 
sami filozofi! Pa i sam veliki Kinez iz Kenigsberga bio je samo jedan veliki kritičar. 

Ja zahtevam da već jednom prestane brkanje filozofskih radnika i uopšte ljudi od nauke 
sa filozofima — da se upravo ovde sa svom strogošću da "svakom svoje", onima ne suviše, 
ovima ne premalo. Možda je za vaspitanje pravog filozofa potrebno daje i on sam jednom bio 
na svim ovim stupnjevima na kojima njegove sluge, naučni radnici filozofije, ostaju — 
moraju ostati; možda je sam morao biti kritičar i skeptik, dogmatičar i istoričar, i povrh toga 
pesnik i sakupljač, putnik i odgonetač zagonetki, moralist i vizionar, i "slobodan duh" i 
gotovo sve, da bi prošao ceo krug vrednosti i vrednosnih osećanja i da bi mogao gledati 
mnogim očima i savestima sa visine u svaku daljinu, iz dubine u svaku visinu, iz kutka u 
svaku širinu. Ali sve su to samo preduslovi njegovog zadatka: a sam ovaj zadatak hoće nešto 
drugo — on traži da filozof stvara vrednosti. Oni filozofski radnici prema plemenitom uzoru 
Kanta i Hegela imaju da utvrde i sažmu u formule, bilo u carstvu logičkog ili političkog 
(moralnog) ili umetničkog, neki veliki skup vrednosnih ocena — to jest nekadašnjih 
vrednosnih stavova, vrednosnih ostvarenja, koji su postali vladajući i izvesno vreme nazivani 
"istinama". Dužnost ovih istraživača je da sve ono što se dosad zbilo i cenilo učine 
preglednim, razgovetnim, shvatljivim i opipljivim, da sve ono što je dugo, čak i samo 
"vreme", skrate i ćelu prošlost da savladaju: ogroman i čudesan zadatak u čijoj se službi može 
svakako zadovoljiti svaki plemenit ponos i svaka jaka volja. A pravi filozofi su zapovednici i 
zakonodavci: oni kažu "ovako treba da bude!", oni najpre određuju čovekovo "kuda" i 
"čemu" i pri tom raspolažu prethodnim radom svih filozofsk ih radpika, svih onih koji su 
ovladali prošlošću — oni stvaralačkom rukom posežu za budućnošću, i sve što jeste i što je 
bilo postaje im pri tom sredstvo, oruđe, čekić. Njihovo "saznavanje" je stvaranje, njihovo 
stvaranje je zakonodavstvo, njihova volja za istinom je — volja za moć. Ima li danas takvih 
filozofa? Da li je već bilo takvih filozofa? Zar ne bi moralo da bude takvih filozofa?... 

Sve više mi se tako čini da se filozof kao neophodan čovek sutrašnjice i preksutrašnjice, 
u svako doba nalazio i da se morao nalaziti u protivrečnosti sa svojim danas: njegov 
neprijatelj je uvek bio ideal današnjice. Dosad su svi ovi izvanredni unapređivači čoveka koje 
nazivamo filozofima i koji su se sami retko kad osećali kao prijatelji mudrosti, nego pre kao 
neprijatne budale i opasni znaci pitanja — svoj zadatak, svoj težak, neželjen i neotklonjiv 
zadatak, ali najzad i veličinu svog zadatka videli u tome da budu nemirna savest svog 
vremena. Stavljajući vivisekcijski nož na grudi upravo vrlinama svoga vremena, oni su odali 
šta je bila njihova tajna: da upoznaju jednu novu veličinu čoveka, nov, neispitan put njegovog 
uzdizanja. Svaki put su otkrivali koliko je licemerja, ugodnosti, opuštenosti i nemarnosti, 
kol ik o laži skriveno pod najuvaženijim tipom moralnosti njihovog vremena, kol ik o je vrline 
preživelo; svaki put su govorili: "Mi moramo tamo, dalje, gde se vi danas najmanje osećate 
kao kod svoje kuće". Pred svetom "modernih ideja" koji bi svakog rado saterao u neki ugao i 
neku "specijalnost", filozof bi, ako danas još može da bude filozofa, bio prinuđen da veličinu 
čoveka, pojam "veličine", položi upravo u njegovu obuhvatnost i raznolikost, u njegovu 
celovitost u mnoštvu: on bi čak vrednost i rang određivao prema tome koliki teret i kol ik u 
raznovrsnost može pojedinac da uzme na sebe i nosi, dokle može da proširi svoju 
odgovornost. Današnji ukus i današnja vrlina čine volju slabom i mlitavom, ništa nije tako po 
ukusu vremena kao slabost volje: zato u idealu filozofa moraju upravo snaga volje, čvrstina i 



sposobnost za dalekosežne odluke pripadati pojmu „veličine", i to s jednakim pravom s kojim 
su obrnuto učenje i ideal mekušne, asketske, skrušene i nesamosvesne čovečnosti pripadali 
jednom obrnutom vremenu, onakvom koje je poput šesnaestog veka patilo od energije volje 
zaustavljene zagađivanjem i najneobuzdanijih poplava i bujica sebičnosti. U doba Sokrata, 
među samim ljudima zamorenog instinkta, među konzervativnim starim Atinjanima koji su 
živeli bezbrižno — "na sreću", kako su govorili, radi zadovoljstva, kako su činili — i koji su 
se pri tom još uvek razmetali starim velelepnim rečima, na koje im njihov život nije već 
odavno davao više nikakva prava, možda je za veličinu duše bila potrebna ironija, ona 
sokratovska zlobna sigurnost starog lekara i plebejca koji je bespoštedno zasecao u sopstveno 
meso kao i u meso i srce "aristokrata", pogledom koji je dovoljno razumljivo govorio: "Ne 
pretvarajte se preda mnom! Ovde smo — jednaki!" Danas obrnuto, kad u Evropi jedino 
životinja u stadu uživa počasti i dodeljuje počasti, kad bi se "jednakost prava" isuviše lako 
mogla pretvoriti u jednakost u nepravu: rekao bih u opšti napad na sve što je retko, neobično, 
povlašćeno, na višeg čoveka, višu dušu, višu obavezu, višu odgovornost, obilje stvaralačke 
moći i na sposobnost vladanja — danas u pojam "veličine" spadaju otmenost, volja da se bude 
svoj, moć da se bude drukčiji od ostalih, da se opstane sam i živi na svoju ruku; a filozof će 
otkriti nešto od svoga ideala ako ustvrdi: "Najveći treba da bude onaj ko može biti 
najusamljeniji, najskriveniji, najizdvojeniji, čovek s one strane dobra i zla, gospodar svojih 
vrlina, prebogat voljom; to treba da se zove veličina: moć da se bude isto tako mnogostruk 
kao i ceo, isto tako širok kao i potpun". I još jednom da se upitamo: da li je veličina danas 
mogućna ? 

Šta je to filozof, to je teško naučiti stoga što nas drugi tome ne može poučiti: to se mora 
"znati", iz iskustva — ili treba imati ponosa pa to ne znati. A da danas sav svet govori o 
stvarima o kojima ne može imati nikakvo iskustvo, najviše i najgore važi za filozofa i stanje u 
filozofiji — veoma je malo ljudi koji ih poznaju, koji ih smeju poznavati, a sva popularna 
mišljenja o njima su pogrešna. Tako je, na primer, onaj pravi filozofski spoj smele, 
neobuzdane duhovnosti koja grabi brzo, i dijalektičke strogosti i nužnosti koja ne čini nijedan 
pogrešan korak, većini mislilaca i učenih ljudi nepoznat iz njihovog sopstvenog iskustva, pa 
stoga i neuverljiv ako bi neko hteo da o tome govori pred njima. Oni svaku nužnost zamišljaju 
kao nevolju, kao mučno i nasilno potčinjavanje; a samo mišljenje im važi kao nešto sporo, 
oklevajuće, gotovo kao mučelje i često kao "vredno znoja plemenitih" — ali ni u kom slučaju 
kao nešto lako, božansko i srodno igri i obesti! "Misliti" i neku stvar "ozbiljno uzeti", shvatiti 
je kao "tešku" — to kod njih ide skupa: samo tako su oni to "doživeli". Umetnici tu već mogu 
imati istančaniji njuh, jer oni vrlo dobro znaju da upravo onda kad ništa više ne rade 
"proizvoljno" nego po nužnosti, njihovo osećanje slobode, okretnosti, snage, stvaralačkog 
postavljanja, raspolaganja, oblikovanja dostiže svoj vrhunac — ukratko, da su kod njih tada 
nužnost i "sloboda volje" jedno. Postoji najzad ijedan poredak duševnih stanja koji odgovara 
poretku problema; a najviši problemi odbijaju bez milosti svakog ko se usudi da im se suviše 
približi ako visinom i moći svoje duhovnosti nije predodređen za njihovo rešenje. Šta vredi to 
što se dovitljive svetske glave ili nedovitljivi čestiti mehanicisti i empiričari, kako se to danas 
često dešava, sa svojim plebejskim častoljubljem tiskaju u njihovu blizinu i, tako reći, do 
samog ovog "dvora nad dvorovima" ! Ali na takve tepihe ne smeju nikad više stupiti trapave 
noge: tako je zapisano već u prazakonu stvari; ovim nametljivcima ostaju zatvorena vrata ma 
koliko oni glavama udarali, ili ih čak i olupali o njih! Za svaki viši svet treba biti rođen; 
jasnije rečeno, za njega treba biti odgojen: pravo na filozofiju — uzimajući tu reč u najširem 
smislu — ima se samo na osnovu svoga porekla; preci, "krv" odlučuju i ovde. Mnoga 
pokolenja morala su svojim radom pripremiti nastanak filozofa; svaka od njegovih vrlina 



mora se posebno sticati, negovati, prenositi s kolena na koleno, uteloviti, i to ne samo lak, tih 
hod i tok njegovih misli, nego pre svega spremnost za vel ik e odgovornosti, uzvišenost 
vladarskog pogleda oko sebe i ispod sebe, osećanje odvojenosti od gomile i njenih dužnosti i 
vrlina, blagorodna zaštita i odbrana onoga što nije shvaćeno i što je oklevetano, bio to bog ili 
đavo, zadovoljstvo i vežbanje u velikoj pravednosti, umetnost zapovedanja, širok zamah 
volje, sporo oko koje se retko divi, retko gleda naviše, retko voli... 


NAŠE VRLINE 

Naše vrline? — Da, verovatno je da i mi još imamo svoje vrline, mada to, razume se, 
neće biti one prostodušne i krepke vrline zbog kojih smo poštovali svoje dedove, ali pomalo i 
zazirali od njih. Mi Evropljani preksutrašnjice, mi prvenci dvadesetog veka — sa svojom 
opasnom radoznalošću, svojom svestranošću i veštinom prerušavanja, sa svojom omekšanom 
i tako reći zaslađenom okrutnošću u duhu i čulima — mi ćemo, kako izgleda, ako budemo 
imali vrlina imati samo takve koje su već navikle da se slažu s našim najdubljim i najdražim 
sklonostima, s našim najprešnijim (heissesten) potrebama: e, pa napred, potražimo ih onda u 
našim lavirintima! — gde se, kao što je poznato, mnogo šta gubi, a mnogo šta sasvim 
propada. A ima li išta lepše nego tragati za svojim vrlinama? Ne znači li to gotovo već 
verovati u sopstvenu vrlinu? A ovo "verovati u svoju vrlinu" — zar to u osnovi nije isto ono 
što se nekad zvalo sopstvena "mirna savest", onaj časni, dugorepi pojmovni perčin koji su 
naši dedovi stavljali iza svoje glave, a često i iza svoga razuma? Reklo bi se prema tome, ma 
kol ik o mi sebi inače izgledali staromodni i dedovski časni, u jednom smo mi ipak dostojni 
unuci ovih dedova, mi poslednji Evropljani čiste savesti: i mi još nosimo njihov perčin, Ah! 
Kad biste vi znali kako će to uskoro, već tako uskoro — biti drukčije!... 

Kao što u carstvu zvezda postoje ponekad dva sunca koja određuju putanju jedne 
planete, kao što u izvesnim slučajevima sunca različitih boja osvetljavaju jednu jedinu 
planetu, čas crvenim svetlom, čas zelenim svetlom, a onda je opet istovremeno pogađaju i 
preplavljuju šarenilom, tako smo i mi, moderni ljudi, zahvaljujući komplikovanoj mehanici 
našeg "zvezdanog neba" — određeni različitim moralima; naši postupci svetle naizmenično u 
različitim bojama, oni su retko jednoznačni, a ima dosta slučajeva kad postupamo šaroliko. 

Voleti svoje neprijatelje? Verujem, to smo dobro naučili: dešava se to danas na hiljadu 
načina, u malom i velikom; ponekad se čak dešava već više i sublimnije: mi učimo mrzeti kad 
volimo, i upravo kad najviše volimo — ali sve to nesvesno, bez buke, bez sjaja, s onim stidom 
i skrovitošću dobrote koja ustima zabranjuje svečanu reč i kreposnu formulu. Moral kao stav 
— to nam danas vređa ukus. A i to je napredak: kao što je napredak naših očeva bio kad im je 
konačno religija kao stav vređala ukus, uključujući tu neprijateljstvo i volterovsko ogorčenje 
prema religiji (i sve što je nekad spadalo u pantomimski jezik slobodnog dela). U našoj 



savesti je muzika, u našem duhu igra kojoj ne odgovaraju nikakva puritanska molepstvija, 
nikakva moralna pridika i poštenjačko prenemaganje. 

Dobro se čuvati onih kojima je mnogo stalo do toga da im se priznaju moralni takt i 
prefinjenost u moralnom razlikovanju! Oni nam nikad ne praštaju i ne zaboravljaju ako su 
jednom pred nama pogrešili (ili se o nas ogrešili) — oni neminovno postaju naši instinktivni 
klevetnici i štetočine, čak i onda kad nam još ostanu "prijatelji". Blaženi su oni zaboravni: jer 
oni "izlaze nakraj" i sa svojim glupostima. 

Psiholozi Francuske — a gde bi inače danas još bilo psihologa? — još nisu iscrpli svoje 
jetko i raznoliko zadovoljstvo koje im pruža la betise bourgeoise, "* reklo bi se kao da... ali 
dosta, oni time odaju nešto. Flober, na primer, čestiti građanin Ruana, nije na kraju više video, 
čuo i okusio ništa drugo: bio je to njegov način samomučenja i tananije okrutnosti. A ja, za 
promenu — jer postaje dosadno — preporučujem za nasladu nešto drugo: to je ona nesvesna 
prepredenost s kojom se svi dobri, ugojeni, valjani duhovi osrednjosti odnose prema višim 
duhovima i njihovim zadacima, ona tanana zajedljiva jezuitska prepredenost koja je hiljadu 
puta tananija od razuma i ukusa ovog srednjeg staleža u njegovim najboljim trenucima — čak 
i od razuma njegovih žrtava — za ponovni dokaz toga daje "instinkt" najinteligentnija među 
svim vrstama inteligencije koje su dosad otkrivene. Kratko rečeno, proučavajte, vi psiholozi, 
filozofiju "pravila" u borbi s "izuzetkom": tu imate prizor dovoljno dobar za bogove i 
božansku zloću! Ili, još aktuelnije: pozabavite se vivisekcijom na "dobrom čoveku", na "homo 
bonae voluntatis”**...na sebi! 

* Ciftinska glupost. 

** Čoveku dobre volje. 

Moralno suđenje i osuđivanje je omiljena osveta duhovno ograničenih nad onima koji 
su to manje, kao i neka vrsta naknade štete za to što ih je priroda loše opremila, najzad prilika 
da se domognu duha i postanu tanani: pakost oduhovljava. U dubini srca, njima je prijatno 
što postoji merilo po kome su oni koji su dobrima i preimućstvima duha obdareni ravni njima: 
oni se bore za "jednakost svih pred bogom" i za to im je gotovo potrebna vera u boga. Među 
njima se nalaze najžešći protivnici ateizma. Ko bi im rekao da se "visoka duhovnost ne može 
uporediti ni sa kakvom čestitošću i časnošću čoveka koji je samo moralan", taj bi ih razbesneo 
— ja ću se čuvati da to ne učinim. Štaviše, rado bih im polaskao svojim stavom da sama 
visoka duhovnost postoji jedino kao poslednji proizvod moralnih kvaliteta; da je ona sinteza 
svih onih stanja koja se pripisuju "samo moralnim" ljudima pošto su stečena odelito, dugim 
uzgajanjem i vežbom, možda u ćelom nizu pokolenja; da je visoka duhovnost upravo 
produhovljenje pravednosti i one pravedne strogosti koja se oseća odgovornom za održavanje 
hijerarhijskog poretka u svetu i među samim stvarima — a ne samo među ljudima. 

Pri danas tako široko omiljenoj hvali "nezainteresovanosti" moramo pokušati, možda ne 
bez izvesne opasnosti, da sagledamo šta zapravo pobuđuje interes naroda i uopšte koje su to 



stvari koje ozbiljno i duboko zabrinjavaju običnog čoveka, uključujući obrazovane, čak i 
učene ljude, i ako sve ne vara, gotovo i filozofe. Pri tom se ispostavlja da se većina onoga što 
interesuje i draži prefinjenije i razmaženije ukuse i svaku uzvišeniju prirodu, prosečnom 
čoveku čini potpuno "neinteresantna" — a ako ipak primeti neku privrženost tome, on će je 
nazvati "desinteressee"* i čudiće se kako je mogućno delati "nezainteresovano". Bilo je 
filozofa koji su ovoj začuđenosti naroda umeli da daju još i zavodljiv i mistično-onostran 
izraz (možda zato što uzvišeniju prirodu nisu poznavali iz iskustva?), umesto da istupe s 
golom i prostom istinom da je "nezainteresovani" postupak veoma interesantan i 
zainteresovan postupak, pod pretpostavkom... "A ljubav?" — Kako? Čak i postupak iz ljubavi 
treba da je "neegoističan"? O, vi tikvani! "I pohvala onog ko se žrtvuje?" Ali ko je zaista nešto 
žrtvovao, taj zna da je zauzvrat nešto hteo i dobio — možda nešto od sebe za nešto od sebe — 
da se ovde nečega odrekao da bi tamo više imao, možda bi uopšte nešto više bio, ili da bi se 
bar osetio kao "nešto više". Ali to je carstvo pitanja i odgovora u kome se razmaženiji duh 
nerado zadržava: toliko je ovde istini već potrebno da savlada zevanje ako mora da odgovori. 
Najzad, ona je žena: ne treba činiti nasilje nad njom. 

* Nezainteresovanom. 

Dešava se, rekao je neki moralistički sitničar i cepidlaka, da poštujem i izdvajam kao 
odličnog nekog nekoristoljubivog čoveka: ali ne zato što je nekoristoljubiv nego zato što mi 
se čini da on ima pravo da na svoj račun bude koristan nekom drugom čoveku. Kratko rečeno, 
uvek se pita ko je on, a ko je onaj drugi. Kod nekoga ko bi bio određen i stvoren za 
zapovedanje, samoodricanje, i skromna povučenost, na primer, ne bi bila vrlina nego 
rasipanje vrline: tako se meni čini. Svaki neegoističan moral koji sebe smatra bezuslovnim i 
koji se obraća svakom, ne samo što vređa ukus: on je podsticaj na greh propuštanja, jedno 
zavođelje više pod maskom čovekoljublja — i upravo zavođenje i povreda viših, ređih, 
povlašćenih. Morali se moraju prisiliti da se, pre svega, priklone pred hijerarhijom, mora im 
se prebaciti njihova pretencioznost — dok se konačno ne slože da je nemoralno reći: "Sto je 
pravo jednom, pravo je i drugom". Dakle, što se tiče mog moralističkog sitničara i dobričine: 
da li je zaslužio da ga ismejemo kad morale na takav način opominje na moralnost? Ali čovek 
ne mora biti baš toliko u pravu ako hoće da smejače ima na svojoj strani; zrnce nepravde 
spada čak u dobar ukus. 

Tamo gde se danas propoveda sažaljenje — a ako se dobro oslušne, danas se nikakva 
druga religija i ne propoveda — psiholog treba dobro da otvori uši: kroz svu sujetu, kroz svu 
galamu svojstvenu ovim propovednicima (kao svim propovednic ima), on će razabrati 
promukao, jecajući, pravi glas samopreziranja. Ono pripada onom pomračenju i 
poružnjavanju Evrope — ako nije i njihov uzrok! — koji su u porastu već ceo jedan vek (i čiji 
su pravi simptomi pismeno dokumentovani već u jednom brižnom pismu Galijanija gospođi 
D'Epine). Čovek "modernih ideja", taj oholi majmun, neobuzdano je nezadovoljan sam 
sobom: to je izvesno. On pati, a njegova sujeta hoće da on samo "sa-pati"... 

Evropski melez — sve u svemu, podnošljivo ružan plebejac — ne može bez kostima: 
njemu je istorija potrebna kao ostava kostima. Pri tom svakako primećuje da mu nijedan 
valjano ne pristaje — on ih menja i menja. Treba samo pogledati devetnaesti vek s obzirom na 



ovo brzo oduševljavanje i menjanje maskarade stilova; a i s obzirom na trenutke očajanja što 
nam "ništa ne pristaje". Nikakve vajde od pokazivanja romantičnih ili klasičnih, ili 
hrišćanskih ili firentinskih, ili baroknih ili "nacionalnih" kostima, in moribus et artibus: * "ne 
pristaje"! Ali "duh", naročito "istorijski duh", otkriva još i u ovom očajanju svoje 
preimućstvo: stalno se iznova neki novi komad prošlosti i inostranstva isprobava, oblači, 
svlači, odlaže, pre svega proučava — mi smo prva proučena epoha što se tiče "kostima", 
mislim morala, članova vere, umetničkih ukusa i religija, pripremljena kao nijedno ranije 
doba za karneval velikog stila, za najduhovnnji pokladni smeh i obest, za transcendentalne 
visine najvišeg besmisla i aristofanskog ismejavanja sveta. Možda ćemo upravo ovde još 
otkriti carstvo svojih otkrića , ono carstvo u kojem i mi još možemo biti originalni, možda kao 
parodisti istorije sveta i božji lakrdijaši — a može biti, čak i ako ništa današnje nema 
budućnosti, da upravo naš smeh još ima budućnost! 

* U običajima i veštinama. 

Smisao za istoriju (ili sposobnost brzog shvatanja hijerarhije vrednosti prema kojoj je 
neki narod, društvo ili neki čovek živeo, "proročanski instinkt" za odnose tih vrednosti, za 
odnos autoriteta vrednosti prema autoritetu sila koje deluju), taj smisao za istoriju na koji mi 
Evropljani polažemo pravo kao na svoju osobenost došao nam je zajedno s očaravajućim i 
mahnitim poluvan’arsšvom u koje je Evropa gurnuta demokratskim mešanjem staleža i rasa 
— tek devetnaesti vek poznaje ovaj smisao kao svoje šesto čulo. Prošlost svakog oblika i 
načina života, kultura koje su ranije ležale neposredno jedna uz drugu, jedna preko druge, 
sliva se, zahvaljujući onoj mešavini, u nas moderne duše", sad naši instinkti jure natrag na sve 
strane, mi smo sami neka vrsta haosa — na kraju "duh", kao što smo rekli, otkriva pri tom 
svoje preimućstvo. Posredstvom svoga poluvarvarstva u krvi i željama imamo svuda tajne 
prilaze kakve neko otmeno razdoblje nikad nije imalo, pre svega prilaze u lavirinte 
nedovršenih kultura i u svako poluvarvarstvo koje je ikad postojalo na zemlji; i ukol ik o je 
najznačajniji deo ljudske kulture dosad bio poluvarvarstvo, "smisao za istoriju" znači gotovo 
čulo i instinkt za sve, ukus i jezik za sve: čime se on odmah pokazuje kao neotmen smisao. Na 
primer, mi ponovo uživamo u Homeru: možda je naše najsrećnije preimućstvo to što umemo 
da nađemo zadovoljstvo u Homeru, koga ljudi otmene kulture (recimo Francuzi sedamnaestog 
veka, kao Sent-Evremon, koji mu zamera espirit vaste, * pa čak i Volter kao njen poslednji 
odjek) nisu mogli i ne mogu tako lako da prisvoje — i jedva da su sebi dopuštali da uživaju u 
njemu. Vrlo određeno da i ne njihovog nepca, njihovo uvek spremno gađenje, njihova 
oprezna rezervisanost prema svemu što im je strano, njihovo zaziranje od neukusnosti čak i 
žive radoznalosti, i uopšte ona nespremnost svake otmene i samodovoljne kulture da prizna 
neku novu požudnost, nezadovoljstvo sopstvenim, divljenje nečemu tuđem: sve to ih navodi i 
podstiče na nepoverenje čak i prema najboljim stvarima na svetu ako nisu njihova svojina, ili 
ne bi mogle postati njihov plen — i nijedno čulo nije takvim ljudima tako nerazumljivo kao 
upravo čulo za istoriju a njegova ponizna plebejska radoznalost. Ne stoji drukčije ni sa 
Sekspirom, tom čudnom špansko-mavarsko-saksonskom sintezom ukusa nad kojom bi neki 
stari Atinjanin iz kruga Eshilovih prijatelja gotovo umro od smeha ili od ljutnje: a mi — 
primamo upravo ovo divlje šarenilo, ovu mešavinu najveće nežnosti, grubosti i izveštačenosti 
sa skrivenom prisnošću i usrdnošću, uživamo u njemu kao upravo za nas sačuvanoj 
prefinjenosti i pri tom se ne damo uznemiravati odvratnim zadahom i blizinom engleske 
svetine u kojima žive Šekspirova umetnost i Šekspirov ukus, kao i na Via Chiaja u Napulju 
gde opijenih čula i raspoloženi idemo svojim putem, ma kol ik o vazduh zaudarao kloakama 
sirotinjskih stanova. Mi ljudi sa "čulom za istoriju", mi kao takvi imamo svoje vrline, to se ne 



može osporavati — mi smo nepretenciozni, nesebični, skromni, odvažni, puni 
samosavlađivanja, predanosti, vrlo zahvalni, strpljivi, vrlo predusretljivi: možda sa svim tim 
nismo baš "s puno ukusa". Najzad, priznajemo sebi: ono što je nama ljudima sa "čulom za 
istoriju" najteže da shvatimo, da osetimo, još jednom da okusimo i zavolimo, što nas u osnovi 
zatiče predubeđene i gotovo neprijateljski raspoložene, to je upravo ono savršeno i tek dozrelo 
u svakoj kulturi i umetnosti, ono istinski otmeno u delima i ljudima, trenutak kad su oni kao 
mirna površina mora, njihova halkionska samozadovoljnost, ono zlatno i hladno što pokazuju 
sve stvari koje su dovršene. Možda se naša vel ik a vrlina smisla za istoriju nalazi u nekoj 
nužnoj suprotnosti sa dobrim ukusom, u najmanju ruku sa najboljim ukusom, i upravo male, 
kratke i vrhunske trenutke sreće i preobraženja ljudskog života, kako oni ovde-onde ponekad 
blesnu, možemo samo loše, samo s oklevanjem i mukom podražavati u sebi: one trenutke i 
čuda kad je velika sila dobrovoljno zastala pred bezmernim i neograničenim — kad je obilje 
tanane radosti uživalo u iznenadnom sputavanju i okamenjavanju, u čvrstom spajanju i 
učvršćivanju na tlu koje još podrhtava. Mera nam je strana, priznajemo to sebi; nas draži 
upravo beskonačno, nemereno. Poput jahača na konju koji se otima hitajući napred, pred 
beskonačnim opuštamo dizgine, mi moderni ljudi, mi poluvarvari, i presrećni smo tek tamo 
gde smo — u najvećoj opasnosti. 

* Širina duha. 

Hedonizam ili pesimizam, utilitarizam ili eudemonizam: svi ti načini mišljenja koji 
mere vrednosti stvari prema zadovoljstvu i bolu, to jest prema propratnim stanjima i 
uzgrednim pojavama, samo su površni načini mišljenja i naivnosti na koje će svak ko je 
svestan svojih tvoračkih snaga i umetničke savesti gledati s visine ne bez podsmeha i ne bez 
sažaljenja. Sažaljenje prema vama! To odista nije sažaljenje kako ga vi zamišljate: nije to 
sažaljenje prema društvenoj "bedi", prema "društvu" i njegovim bolesnicima i nesrećnicima, 
prema poročnima i brodolomnicima od samog početka kakvi leže svuda oko nas; još manje je 
to sažaljenje prema nezadovoljnim, potlačenim, buntovnim slojevima robova koji teže za 
vladavinom — oni to zovu "slobodom". Naše sažaljenje je više, daleko vidnije sažaljenje — 
mi vidimo kako se čovek umanjuje, kako ga vi umanjujete! — i ima trenutaka kad upravo na 
vaše sažaljenje gledamo s neopisivom zebnjom, kad se branimo od takvog sažaljenja, kad 
nam vaša ozbiljnost izgleda opasnija od bilo koje lakomisleno sti. Vi hoćete ako je mogućno 
— i nema luđeg "ako je mogućno" — da iz sveta uklonite patnju; a mi? Izgleda da bismo mi 
radije hteli još veću i goru patnju no što je ikad bila! Blagostanje kako ga vi shvatate — pa to 
nije nikakav cilj, nama se čini — to je kraj! Stanje koje čoveka odmah čini smešnim i 
prezrenja vrednim — koje rađa želju za njegovom propašću! Škola patnje, velike patnje — zar 
vi ne znate da je samo ta škola stvorila sveukupna dosadašnja uzvišavanja čoveka? Onaj 
napon duše u nesreći iz kojega se rađa njena snaga, njena užasnutost u trenutku velikog 
propadanja, njena dovitljivost i smelost u nošenju, podnošenju, tumačenju i iskorišćavanju 
nesreće i sve što joj je od dubine, tajnovitosti, maske, duha, lukavstva, veličine poklonjeno — 
zar joj to nije poklonjeno u patnji, pod pritiskom velike patnje? U čoveku su stvor i tvorac 
ujedinjeni: u čoveku su materija, parče, obilje, ilovača, đubre, besmisao, haos; ali u čoveku je 
i tvorac, vajar, tvrdoća čekića, posmatračka božanstvenost i sedmi dan — razumete li vi tu 
suprotnost? I daje vaše sažaljenje okrenuto "stvoru u čoveku", onome što mora da se 
oblikuje, lomi, kuje, kida, spaljuje, žari, prečišćava, onome što nužno mora da pati i treba da 
pati? A naše sažaljenje — zar vi ne shvatate kome je okrenuto naše obrnuto sažaljenje ako se 
ono brani od vašeg sažaljenja kao od najgore razneženosti i slabosti? Prema tome, sažaljenje 
protiv sažaljenja! Ali, još jednom da kažemo, ima viših problema od svih problema 



zadovoljstva, patnje i sapatnje; a svaka filozofija koja se svodi jedino na te probleme jeste 
naivnost. 


226 . 

Mi imoralisti! — Ovaj svet koji se nas tiče, u kome mi moramo da strahujemo i volimo, 
ovaj gotovo nevidljiv i nečujan svet tananog zapovedanja, tananog pokoravanja, svet koji je u 
svakom pogledu "gotovo..." zakučast, zamršen, šiljat, nežan: da, on je dobro branjen od 
nezgrapnih posmatrača i nametljive radoznalosti! Mi smo upleteni u jake niti i košulju 
dužnosti, i otud se ne možemo ispetljati — u tome upravo i jesmo "ljudi dužnosti", mi takođe! 
Ponekad, istina, i zaigramo u svojim "lancima" i među svojim "mačevima"; češće, ni to nije 
manje istina, zaškrgućemo uz to zubima i postajemo nestrpljivi zbog okrutnosti svoje sudbine. 
Ali možemo činiti šta hoćemo; glupači i očiglednost govore protiv nas: "to su ljudi bez 
dužnosti" — glupake i očiglednost uvek imamo protiv sebe! 

Čestitost, recimo da je to naša vrlina koje se ne možemo otresti, mi slobodni duhovi — 
da, mi ćemo je negovati sa svom zagriženošću i ljubavlju i nikad nećemo odustati da se 
"usavršavamo" u svojoj vrlini koja nam je jedina preostala: neka bi njen sjaj kao pozlaćena, 
plavkasta, podsmešljiva večernja svetlost ostala jednom da leži nad ovom ostarelom kulturom 
i nad njenom sumornom, tmurnom ozbiljnošću! A ako se naša čestitost jednog dana ipak oseti 
umorna, uzdahne i protegne udove i nađe da smo suviše tvrdi i poželi da joj bude bolje, lakše, 
blaže, kao nekom prijatnom poroku: ostanimo tvrdi mi, mi poslednji stoici, i pošaljimo joj u 
pomoć ono što u sebi imamo đavolskog — našu odvratnost prema onom što je nezgrapno i 
samo približno, naše "nitimur in vetitum"* naš pustolovni duh, našu dovitljivu i razmaženu 
radoznalost, našu najtananiju, najtajnovitiju, najduhovniju volju za moć i ovladavanje svetom 
koja se žudno mota i lebdi oko svih sfera budućnosti — pođimo u pomoć svome "bogu" sa 
svim svojim "đavo lima"! Verovatno je da nas zbog toga pogrešno shvataju i zamenjuju 
drugima: ali šta mari! Reći će se: "njihova , čestitost" — to je njihovo đavolstvo, i ništa 
drugo!" Ali šta mari! Pa čak i kad bi bili u pravu! Zar nisu i dosad svi bogovi bili pokršteni 
đavoli koji su postali sveci? I, na kraju krajeva, šta mi znamo o sebi? I kako će se zvati duh 
koji nas vodi (to je stvar naziva)? I kol ik o duhova mi krijemo u sebi? Pobrinimo se, mi 
slobodni duhovi, da se naša čestitost ne pretvori u našu sujetu, u naš ukras i raskoš, našu 
granicu i našu glupost! Svaka vrlina naginje gluposti, svaka glupost vrlini; "glup do 
blaženstva", kaže se u Rusiji, i pobrinimo se za to da iz čestitosti ne postanemo na kraju još 
sveci i gnjavatori! Zar život nije isu više kratak da bismo se u njemu — još i dosađivali? 
Morali bismo već verovati u večni život da bismo... 

* Težimo zabranjenom. 


228 . 

Neka mi se oprosti otkriće da je dosad sva moralna filozofija bila dosadna i pripadala 
uspavljujućim sredstvima — i da "vrlini" u mojim očima ništa nije nanelo više štete negoli ta 
dosadnost njenih zagovornika; time još ne bih želeo da poreknem njenu opštu korisnost. 
Važno je da što manje ljudi razmišlja o moralu; prema tome, veoma je važno da moral jednog 
dana ne postane zanimljiv! Ali, bez brige! I danas je još onako kako je uvek bilo: ne vidim 
nikoga u Evropi ko bi imao pojma (ili ko bi pokazao) da bi razmišljanje o moralu moglo 
postati opasno, riskantno, zavodljivo — da bi u tome mogla da se skriva kob! Treba, na 



primer, pogledati neumorne, neizbežne engleske utilitariste kako se, trapavo i važno, 
Bentamovim stopama približavaju i udaljavaju (neka homerska metafora bi to jasnije izrazila) 
isto onako kako je i on sam već išao stopama poštovanog Helvecija (ne, nije to uopšte bio 
opasan čovek, taj Helvecije!). Nijedne nove misli, ničega od tananijeg obrta i nabora neke 
stare misli, čak ni stvarne istorije onoga što se ranije mislilo: u celini jedna nemogućna 
literatura, sem ako neko ne bi umeo da je s izvesnom pakošću sebi ukiseli. Naime, i u ove 
moraliste (koje čovek stalno mora čitati s nekom zadnjom mišlju, ako ih već mora čitati) 
uvukla se ona stara engleska mana koja se zove cant * i koja je moralno licemerstvo, ovog 
puta prikriveno novim oblikom naučnosti; ima tu i prikrivene odbrane od griže savesti od koje 
će, što je i pravo, rasa nekadašnjih puritanaca štiti i pored sveg bavljenja moralom. (Zar 
moralist nije slika i prilika puritanca? Naime, kao mislilac za koga je moral nešto podozrivo, 
pod znakom pitanja, ukratko — problem? Zar moralisanje ne bi trebalo da bude — 
nemoralno?) Najzad, svi bi oni hteli da engleska moralnost bude u pravu: ukol ik o upravo time 
treba najbolje da se služi čovečanstvu, ili "opštoj koristi", ili "sreći većine", ne sreći Engleske; 
oni svim silama žele da sebi dokažu kako je težnja ka engleskoj sreći, mislim težnja kao 
comfort ifashion** (i, u najboljem slučaju, ka sedištu u parlamentu), ujedno i pravi put vrline, 
da se, štaviše, vrlina, ukol ik o je nje dosad bilo na svetu, upravo i svodila na tu težnju. Nijedna 
od ovih nezgrapnih, u savesti uznemirenih životinja u stadu (koje pokušavaju da stvar 
egoizma tretiraju kao stvar opšteg blagostanja) neće ništa da zna ni da čuje o tome da "opšte 
blagostanje" nije ideal, nije cilj, niti bilo kako shvatljiv pojam, nego samo sredstvo za 
povraćanje — da ono što je pravo jednom ne može ni u kom slučaju biti pravo i nekom 
drugom, da traženje jednog morala za sve ide na štetu upravo viših ljudi; ukratko, da između 
čoveka i čoveka, pa prema tome i između morala i morala, postoji hijerarhija. Skromna je to i 
sasvim prosečna vrsta ljudi, ti utilitaristički Englezi i, kao što je rečeno: ukoliko su dosadni ne 
može se imati dovoljno visoko mišljenje o njihovoj korisnosti. Trebalo bi ih još ohrabriti kao 
što je to, unekoliko, pokušano u ovim stihovima. 

Zdravo da ste, dobri taljigaši, 

"Što duže, sve radije" — trajno vam je geslo, 

Koleno i glava sve krući i tvrđi. 

Bez poleta, bez volje za šalu, 

Neuništivo prosečni, 

Sans genie et sans espirit!*** 

* Licemerno fraziranje, pritvorac verski jezik. 

** Udobnost i pomodnost. 

*** Bez dara i duha. 

U onim poznim razdobljima, koja se mogu ponositi čovečnošću, ostaje tako mnogo 
straha, tako mnogo sujevernog straha pred "divljom svirepom životinjom", iako se upravo ta 
čovečnija razdoblja ponose pobedom nad njom, da čak i očigledne istine, kao po dogovoru, 
vekovima ostaju neizrečene jer se veruje da one ponovo prizivaju u život onu divlju konačno 
ubijenu životinju. Možda se izlažem izvesnom riziku kad dopuštam da mi se omakne jedna 
takva istina: mogu je drugi opet uhvatiti i tol ik o je napojiti "mlekom bogobojažljivog načina 
mišljenja" dok tiha i zaboravljena ne ostane da leži u svom starom uglu. Treba promeniti 
mišljenje o svireposti i otvoriti oči; treba se najzad naučiti nestrpljivosti da ne bi takve 
neskromne debele zablude duže kreposno i drsko kružile, kao što su, na primer, stari i novi 
filozofi uhranili one o tragediji. Gotovo sve što nazivamo "višom kulturom" počiva na 
oduhovljenju i produbljivanju svireposti — to je moj stav; ona "divlja životinja" uopšte nije 



ubijena, ona živi, cveta, samo što se — obogotvorila. Ono što čini bolnu slast tragedije jeste 
svirepost; ono što u takozvanom tragičnom saosećanju, u osnovi čak u svemu uzvišenom, sve 
do najviše i najtananije jeze metafizike, deluje prijatno dobija svoju slatkoću jedino od 
pridodatih sastojaka svireposti. Ono što doživljava Rimljanin u areni, hrišćanin u ushićenosti 
krstom, Španac pred lomačom ili koridom, današnji Japanac koga privlači tragedija, radnik iz 
pariškog predgrađa koji čezne za krvavim revolucijama, vagnerovka koja se s neprikrivenom 
voljom "predaje" Tristanu i Izoldi — ono u čemu svi oni uživaju i što s tajanstvenim žarom 
žele da upiju u sebe, to su opojni napici vel ik e Kirke "svirepost". Pri tom se svakako mora 
odbaciti ranija bedasta psihologija koja je u svireposti umela jedino da kaže to da ona nastaje 
pri pogledu na tuđu patnju: ima obilne, preobilne naslade i u sopstvenoj patnji, i u nanošenju 
bola samom sebi — i gde god se čovek da nagovoriti na samoodricanje u religijskom smislu 
ili na samosakaćenje, kao kod Feničana i asketa, ili uopšte na odricanje od čula i mesa, na 
skrušenost, na puritanski grč kajanja, na vivisekciju savesti i paskalovsko sacrifizio dell' 
intelletto, 56 tu je on potajno namamljen svojom svirepošću i napred gonjen onom opasnom 
grozom svireposti usmerene protiv njega samog. Najzad, neka se razmisli i o tome da čak i 
onaj ko saznaje, prisiljavajući svoj duh da saznaje protiv sklonosti duha, a često i protiv želja 
svoga srca — naime da kaže ne tamo gde bi rado potvrdio, voleo, obožavao — postupa kao 
umetnik i hvalitelj svireposti; već svako dubinsko i temeljito zahvatanje je nasilje, htenje da se 
nanese bol osnovnoj volji duha koji stalno stremi prividu i površini — već u svakoj želji za 
saznanjem ima kap svireposti. 

* Žrtvovanje intelekta. 

Možda se ne razume bez daljega ono što sam ovde rekao o "osnovnoj volji duha": neka 
mi se dopusti jedno objašnjenje. Ono zapovedničko Nešto što narod naziva "duhom" hoće da 
bude u sebi i oko sebe gospodar i da se oseća kao gospodar: ono ima volju iz mnoštva ka 
jednostavnosti, volju koja steže, kroti, žudi za vlašću i stvarno vlada. Njegove potrebe i moći 
su u tom pogledu iste kao one koje fiziolozi pripisuju svemu što živi, raste i razmnožava se. 
Snaga duha da prisvoji strano ispoljava se u jakoj sklonosti da se novo učini sličnim starom, 
da se složeno uprosti, potpuno protivrečno previdi ili odbije: kao i da određene crte i linije 
stranog, svakog isečka "spoljnog sveta" proizvoljno jače podvlači, ističe, krivotvori prema 
sopstvenoj potrebi. Njegova namera pri tom ide na utelovljenje novih "iskustava", na 
uvrštavanje novih stvari u stare redove — dakle na rastenje; još određenije, na osećanje rasta, 
na osećanje umnožene snage. Istoj ovoj volji služi jedan prividno suprotan nagon duha, 
iznenadno iskrsavajuća odluka za neznanje, za svojevoljno izolovanje, za zatvaranje svojih 
prozora, jedno unutrašnje Ne ovoj ili onoj stvari, nedopuštanje prilaza, jedna vrsta 
odbrambenog stanja u odnosu na mnogo šta što se može znati, zadovoljstvo tamom, 
zatvorenim horizontom, prihvatanje i odobravanje neznanja: kako je sve to potrebno već 
prema stepenu njegove snage prisvajanja, njegove "moći varenja", rečeno u slici — i stvarno 
— duh je još najviše sličan stomaku. Isto tako, tu spadaju povremena volja duha da se da 
obmanuti, možda sa drskom slutnjom da ovo nije baš tako i tako, da se s tim samo miri, zatim 
zadovoljstvo svakom nesigurnošću i višeznačnošću, uživanje do zanosa u izabranoj teskobi i 
tajnovitosti nekog kutka, u onom što je suviše blisko, što je u prvom planu, u onom što je 
uvećano, umanjeno, poremećeno, ulepšano, uživanje u proizvoljnosti svih ovih ispoljavanja 
moći. Najzad, ovamo spada ona ne sasvim bezazlena spremnost duha da druge duhove 
obmane i da se pred njima pretvara, onaj stalni pritisak i težnja stvaralačke, oblikujuće, 
promenljive snage: duh pri tom uživa u raznol ik osti svojih maski i u svojoj prevejanosti, uživa 
i u osećanju svoje sigurnosti pri tom — on se čak najbolje brani i prikriva upravo svojim 



protejskim veštinama! Ovoj volji za prividom, za uprošćavanjem, za maskom, za ogrtačem, 
ukratko za spoljnom površinom — jer svaka površina je ogrtač — suprotstavlja se ona 
sublimna sklonost onoga koji saznaje da stvari zahvati duboko, mnogostrano, temeljito: kao 
neka vrsta svireposti intelektualne savesti i ukusa koju će svaki hrabar mislilac priznati kod 
sebe pod pretpostavkom da je, kao što i priliči, dovoljno dugo kalio i izoštravao svoje oko za 
sebe i navikao na strogu disciplinu, pa i na stroge reči. On će reći "ima nečeg svirepog u 
sklonosti moga duha" — neka kreposni i ljubazni pokušaju da ga razuvere! U stvari, zvučalo 
bi uljudnije kad bi se za nama — slobodnim, veoma slobodnim duhovima — umesto zbog 
svireposti pričalo, šuškalo, pohvalno govorilo zbog, recimo, "preterane čestitosti": i možda će 
zaista jednom tako zvučati naša posmrtna slava? U međuvremenu — jer donde ima još dosta 
vremena — sami bismo svakako bili najmanje skloni da se kitimo takvim moralnim 
šljokicama i resicama od reči: sav naš dosadašnji rad odvraća nas upravo od takvog ukusa i 
njegovog šarolikog obilja. Lepe su to, svetlucave, zveketave, svečane reči: čestitost, 
istinoljubivost, ljubav prema mudrosti, žrtvovanje za saznanje, heroizam istinoljupca — ima u 
tome nečeg što čoveku pojačava gordost. Ali mi pustinjaci i mrmoti, mi smo sebe već davno, 
u potpunoj tajnosti pustinjačke svesti, ubedili da i ta dostojanstvena raskoš reči spada u stari 
lažan nakit, prnje i lažnu zlatnu prašinu nesvesne ljudske sujete, i da se i ispod takve laskave 
boje i premaza mora ponovo otkriti strašan osnovni tekst homo natura. Naime, čoveka vratiti 
u prirodu; ovladati mnogim sujetnim i sanjarskim tumačenjima i sporednim značenjima koja 
su dosad bila naškrabana i premazana preko onog večitog osnovnog teksta homo natura; 
učiniti da ubuduće čovek stoji pred čovekom kao što već danas, očvrsnuo u zaptu nauke, stoji 
pred ostalom prirodom, s neustrašivim očima Edipa i zapušenim ušima Odiseja, gluv za 
zavodljive melodije starih metafizičkih ptičara koji su mu isuviše dugo pevali: "Ti si više! Ti 
si viši! Ti si drugog porekla!" Možda je to čudan i sumanut zadatak, ali jeste zadatak — ko bi 
hteo da to porekne! Zašto smo izabrali taj sumanut zadatak? Ili drukčije postavljeno pitanje: 
"Čemu uopšte saznanje?" Svako će nas to pitati. A mi, priterani tako uza zid, mi koji smo se i 
sami već stotinu puta takođe pitali, mi nismo našli i ne nalazimo bolji odgovor... 

Učenje nas preobražava, ono čini isto što čini svako hranjenje, koje se takođe ne svodi 
samo na "održavanje" — kao što zna fiziolog. Ali u našoj osnovi, sasvim "tamo dole", ima 
zaista nešto na šta se ne može uticati, neki granit duhovnog fatuma, predodređenih odluka i 
odgovora na predodređena izabrana pitanja. Pri svakom kardinalnom problemu oglašava se 
jedno nepromenljivo "to sam ja"; o muškarcu i ženi, na primer, mislilac ne može doći do 
drugog saznanja, nego samo saznati do kraja — samo do kraja otkriti ono što o tome pred 
njim stoji kao "već utvrđeno". Ponekad se nalaze izvesna rešenja problema koja upravo nama 
jakima učvršćuju veru; možda ćemo ih ubuduće zvati svojim "ubeđenjima". Kasnije se u 
njima vidi samo ugažena staza ka samosaznanju, putokaz ka problemu kakav mi jesmo — 
tačnije, ka velikoj gluposti kakva smo mi, ka našem duhovnom fatumu, ka onom sasvim 
"tamo dole" na koje se ne može uticati. Posle ove izdašne uljudnosti koju sam upravo ispoljio 
prema samom sebi, možda će mi pre biti dopušteno da iskažem nekol ik o istina o "ženi po 
sebi": pod pretpostavkom da se već unapred zna kako su to upravo samo — moje istine. 

Žena hoće da postane samostalna: i uz to počinje da poučava muškarce o "ženi po sebi" 
— to spada među najgore napretke opšteg poružnjenja Evrope. Jer šta sve moraju izneti na 
svetlost dana ovi nespretni pokušaji ženske naučnosti i samopokazivanja! Žena ima tako 



mnogo razloga da se stidi; u ženi je tako mnogo cepidlačkog, površnog, nadripedagoškog, 
sitničarski uobraženog, sitničarski razuzdanog i neskromnog — treba samo proučiti njeno 
ophođenje sa decom! — što je dosad bilo potiskivano i obuzdavano uglavnom strahom pred 
muškarcem. Teško nama ako se tek ono "večno dosadno u ženi" — a ona obiluje u tome! — 
osmeli da se pokaže! Ako ona počne temeljito i korenito da zaboravlja svoju mudrost i 
veštinu, veštinu ljupkosti, igranja, razbibrige, olakog života i lakovernosti i svoju umešnost da 
se okrene prijatnim željama! Već sada se čuju ženski glasovi koji — tako mi svetog 
Aristofana! — izazivaju užas, preti se medicinskom jasnoćom o tome šta na početku i na 
kraju žena hoće od muškarca. Zar nije krajnje neukusno kad se žena tako priprema da 
zakorači u nauku? Srećom, dosad je prosvećivanje bila stvar muškaraca, dar muškaraca — to 
je bila njihova "unutrašnja stvar"; a na kraju krajeva, povodom svega onog što žene pišu o 
"ženi" treba imati i dobru dozu nepoverenja u to da li žena zaista hoće — i da li može hteti — 
razjašnjenje o sebi... Ako žena pri tom ne traži nov ukras za sebe — ipak mislim da 
samoukrašavanje pripada večnom ženskom — onda, bogami, ona želi da nam ulije strah: 
možda ona time hoće vlast. Ali istinu ona neće: šta je ženi stalo do istine! Od samog početka, 
ženi nije ništa tako strano, tako mrsko, tako neprijateljsko kao istina — njena velika veština je 
laž, njena najvažnija stvar je izgled i lepota. Priznajmo to, mi muškarci: mi kod žene 
poštujemo i volimo upravo tu veštinu i taj instinkt; mi koji se u tome teško snalazimo i radi 
olakšavanja sebi se rado pridružujemo bićima pod čijom nam rukom, pogledom i pred čijim 
nam sitnim glupostima naša sopstvena ozbiljnost, naša težina i dubina izgledaju gotovo kao 
glupost. Najzad, postavljam pitanje: da lije ikada jedna žena priznala nekoj ženskoj glavi 
dubinu, nekom ženskom srcu pravičnost? Zar nije isto tako istina da je dosad, u celini uzevši, 
"ženu" najviše prezirala upravo sama žena — a nikako mi? Mi muškarci želimo da se žena 
dalje ne kompromituje prosvećivanjem, kao što je stvar muškaraca bila da se brine o ženi i da 
je zaklanja kad je crkva izdala naredbu: mulier taceat in ecclesia!* Ženi u korist je išlo ono 
kad je Napoleon suviše rečitoj gospođi de Stal stavio do znanja: mulier taceat in politicis! ** 
A ja mislim da je prijatelj žena onaj ko današnjim ženama dovikne: mulier taceat de 
muliere !*** 


* Žena da ćuti u crkvi. 

** Žena da ćuti u politici. 

*** Žena da ćuti o ženi. 

O izopačenosti instinkata — a ne samo o rđavom ukusu — svedoči to kad se neka žena 
poziva upravo na gospođu Rolan ili na gospođu de Stal ili gospodina Žorža Sanda, kao da se 
time nešto dokazuje u prilog "ženi po sebi". Za muškarce su ove imenovane ličnosti tri 
komične žene po sebi — ništa više! — i upravo najbolji nedragovoljni argumenti protiv 
emancipacije i ženskog samoveličanja. 

Glupost u kuhinji; žena kao kuvarica; jeziva nepromišljenost s kojom se vodi briga o 
ishrani porodice i domaćina! Žena ne shvata šta znači jelo, a hoće da bude kuvarica! Kad bi 
žena bila misaono biće, pa ona bi kao kuvarica već hiljadama godina otkrila najvažnije 
fiziološke činjenice i morala bi isto tako ovladati lekarstvom! Razvoj čoveka su najviše 
usporile i najteže oštetile rđave kuvarice, to jest potpuno odsustvo uma u kuhinji: čak i danas 
jedva da je nešto bolje. Opomena mladim gospođicama. 

Ima obrta i uzleta duha, ima izreka, neka mala pregršt reci, u kojima se najednom 
kristališe jedna ćela kultura, jedno ćelo društvo. Tu spada ona prigodna reč gospođe de 
Lamber svome sinu: "Mon ami, ne vous permettez jamais que defolies, qui vousferont grand 
plaisir* — možda najmaterinskija i najpametnija reč koja je ikada upućena jednom sinu. 

* Dragi prijatelju, dozvoljavajte sebi jedino one ludosti koje će vam pričinjavati veliko zadovoljstvo. 

Ono što su Dante i Gete mislili o ženi: onaj pevajući "ella guardava suso, ed io in lei", * 
a ovaj prevodeći to sa "das Ewig-Weibliche zieht uns hinain"** — ne sumnjam da će se svaka 
plemenitija žena protiviti tom mišljenju, jer ona isto to misli o večnom muškom... 

* Ona pogleda gore, a ja u nju. 

** Večno žensko nas vuče uvis. 

Sedam izreka o ženama. 

Kako i najcrnja čamotinja beži kad nam muškarac priđe ulagivački! 

* * * 

Starost, ah, i nauka daju snagu i slaboj vrlini. 

*** 

Crna odeća i ćutljivost čine svaku ženu — promućurnom. 

*** 

Kome sam zahvalna u sreći? Bogu — i mojoj krojačici! 

*** 

Mlada: pećina zarasla u cveće. Stara: aždaja iz nje izleće. 

*** 

Plemićko ime, lep stas, i uz to muškarac: oh, kad bi on bio moj! 

*** 

Kratak govor, dubok smisao — klizavica za magaricu ! 

Muškarci su se dosad ophodili sa ženama kao sa pticama koje su odnekud s visine 
zalutale k njima: kao nešto tananije, osetljivije, bujnije, čudnije, slađe, duševnije — ali kao 
nešto što se mora zatvoriti da ne bi pobeglo. 

Prevariti se u osnovnom problemu "muško-žensko", osporavati tu najponorniji 
antagonizam i nužnost večito neprijateljske napetosti, tu sanjati o nekim jednakim pravima, 
jednakom vaspitanju, jednakim zahtevima i obavezama: to je tipičan znak plitkoumnosti, a 
mislioca koji se na tom opasnom mestu pokazao plitak — plitak u instinktu! — možemo 
smatrati uopšte sumnjivim, još više, otkrivenim, sam se time odao; verovatno je da će u svim 
osnovnim pitanjima života, budućeg života takođe, biti "prekratak" i da ni u čemu neće moći 
dublje da zahvati. Naprotiv, čovek koji ima dubine, u svome duhu kao i u svojim željama, i 
one dubine u htenju koja može da ide do strogosti i tvrdoće, i lako se brka s njima, taj čovek 
može o ženi misliti uvek samo istočnjački: on mora u ženi videti posed, svojinu koja se može 
zaključati, nešto što je predodređeno za uslužnost i što se u njoj ispoljava i završava — on se 
u tom pogledu mora osloniti na duboki um Azije, na azijsku nadmoćnost instinkata, kao što su 
to nekada učinili Grci, najbolji naslednici i učenici Azije, koji su, kao što je poznato, od 
Homera do Periklovog vremena sa sve višom kulturom i porastom moći, korak po korak 
postajali prema ženi stroži, ukratko — više istočnjački. Koliko je to bilo nužno, koliko 
logično, koliko čak ljudski poželjno: o tome treba da razmisli svako za se! 

Ni u jednom razdoblju se muškarci nisu prema slabijem polu odnosili sa tol ik o 
poštovanja kao danas — to ide uz demokratsku sklonost i osnovni ukus isto tako kao i 
neukazivanje pošte starosti — kakvo čudo onda što se odmah ovo poštovanje ponovo počinje 
zloupotrebljavati? Hoće se više, uči se postavljanju zahteva, na kraju se onaj danak u 
poštovanju smatra gotovo uvredljivim, radije bi se videla utakmica oko prava, zapravo čak i 
borba: kratko rečeno, žena gubi od svog sgida. Dodajmo odmah da gubi i ukus. Ona se 
odvikava od straha pred muškarcem; ali žena koja se "odvikne od straha" ostaje bez svojih 
najženstvenijih instinkata. Kad se u Muškarcu više ne želi i ne neguje ono što uliva strah, ili 
određenije: ono što je muško u njemu, pravo je, pa i dovoljno razumljivo, što se žena tada 
usuđuje da istupi napred; teže je shvatiti da se upravo time — žena izopačava. A to se danas 
dešava: ne zavaravajmo se u tome! Gde god je industrijski duh odneo pobedu nad 
militarističkim i aristokratskim duhom, žena sad teži ekonomskoj i pravnoj samostalnosti 
kakvog službenika: "Žena kao službenik" stoji napisano na vratima modernog društva koje se 
rađa. Dok se ona tako dokopava novih prava, dok nastoji da postane "gospodar" i na svojim 
zastavama i zastavicama ispisuje "napredak" žene, s užasnom jasnoćom dešava se suprotno: 
žena nazaduje. Od Francuske revolucije, uticaj žene se smanjio u istoj meri u kojoj su porasli 
njeni zahtevi i prava; a "emancipacija žene", ukoliko je zahtevaju i podržavaju same žene (a 
ne muški šupljoglavci), pokazuje se tako kao značajan simptom sve većeg slabljenja i 
otupljivanja najjačih ženskih instinkata. Ima u tom pokretu gluposti, bezmalo muške gluposti, 
koje bi se normalna žena — koja je uvek i razborita žena — morala duboko postideti. Izgubiti 
njuh za to na kom se tlu najsigurnije dolazi do pobede; zanemariti vežbanje u svojoj rođenoj 
ratnoj veštini; ne ustručavati se pred muškarcem, možda sve "do knjige", gde se ranije 
pribegavalo uzdržanosti i tananoj lukavoj skrušenosti; sa kreposnom drskošću potkopavati 
veru muškarca u ženi svojstven i u ženi skriven ideal, u ono nešto večno-žensko i nužno- 
žensko; napadno i bujicom reči razuveravati muškarca da se žena, poput neke nežnije, čudno 
divlje i često prijatne domaće životinje mora čuvati, negovati, štititi i zaklanjati; nespretno i 



srdito traganje za ropskim i podložničkim što je bilo povezano, i još je povezano, sa 
položajem žene u dosadašnjem uređenju društva (kao da je ropstvo protivargument, a ne, 
naprotiv, uslov svake više kulture, svakog uzdizanja kulture) — šta sve ovo znači ako ne 
nagrizanje ženskih instinkata, neko lišavanje žene njene ženstvenosti? Dakako, ima među 
učenim magarcima muškog pola dosta tupavih prijatelja i upropastitelja žena koji ženi 
savetuju da se upravo tako liši ženstvenosti i da se povodi za svim glupostima od kojih boluje 
"muškarac" u Evropi, evropska "muškost" — koji bi hteli da ženu srozaju sve do "opšteg 
obrazovanja", pa čak i do čitanja novina i bistrenja politike. Ovde-onde primećuju se namere 
da se od žena stvaraju čak slobodni duhovi i piskarala kao da žena bez pobožnosti nije za 
dubokog i bezbožnog muškarca nešto potpuno odbojno ili smešno; njeni nervi se gotovo 
svuda upropašćuju najmorbidnijom i najopasnijom vrstom muzike (našom nemačkom 
najnovijom muzikom) i ona se iz dana u dan čini histeričnijom i sve nesposobnijom za svoj 
prvi i poslednji poziv: da rađa snažnu decu. Vidna je volja da se ona uopšte još više 
"kultiviše" i da se, kako se to kaže, "slabi pol" kulturom učini jakim: kao da nas istorija ne uči 
dovoljno ubedljivo da su "kultivisanje" i slabljenje — naime slabljenje, rasipanje i obolevanje 
snage volje — uvek išli ruku pod ruku i da su najmoćnije i najuticajnije žene sveta 
(naposletku i Napoleonova majka) za svoju moć i nadmoć nad muškarcima imale da zahvale 
upravo snazi svoje volje a ne učiteljima! Ono što nam kod žene pobuđuje poštovanje i počesto 
strah jeste njena priroda koja je "prirodnija" od muškarčeve, njena prava zverinja, lukava 
gipkost, njena tigrovska kandža u rukavici, njena naivnost u egoizmu, njena nedostupnost 
vaspitanju i unutarnja divljačnost, ono neuhvatljivo, široko, nepostojano u njenim željama i 
vrlinama... Ono što i pored sveg straha pobuđuje sažaljenje prema ovoj opasnoj i lepoj mački 
"ženi" jeste to što ona, kako izgleda, više pati, što je ranljivija, željnija ljubavi, što je na 
razočarenja osuđena više nego ijedna životinja. Strah i sažaljenje: s ovim osećanjima je 
muškarac dosad stajao pred ženom, uvek s jednom nogom već u tragediji koja, ushićujući, 
razara. Šta? I tu sad treba daje kraj? I razmađijavanje žene je već u toku? Zasićenost ženom 
se polako približava? O, Evropo, Evropo ! Znamo mi ovu rogatu životinju koja je za tebe uvek 
bila najprivlačnija, od koje ti uvek iznova preti opasnost! Tvoja drevna legenda mogla bi još 
jednom postati "istorija" — još jednom bi bezmerna glupost mogla da zagospodari tobom i da 
te ponese! A iza nje se ne krije nikakav bog, ne! — samo jedna "ideja", jedna "moderna 
ideja"!... 


NARODI I OTADŽBINE 

Slušao sam, još jednom kao prvi put — Uvertiru Riharda Vagnera za Majstore pevače; 
to je raskošna, prezasićena, teška i pozna umetnost koja se gordi time što za svoje 
razumevanje pretpostavlja dva veka muzike kao još žive: Nemcima služi na čast što ta gordost 
nije bez osnova! Kakvi sve sokovi i snage, kakva godišnja doba i podneblja nisu tu pomešani! 
Na nas to deluje čas kao starodrevno, čas kao strano, oporo i mladalačko, isto toliko je 
proizvoljno kao svečano-tradicionalno, neretko je vragolasto, još češće krepko i grubo — ima 
u tome vatre i duha, a istovremeno ima uvelu bledu kožu kao kasno sazreo plod. Teče to 
široko i puno: a najednom trenutak neobjašnjivog zastoja, kao neka praznina nastala između 
uzroka i posledice, neki pritisak koji nas navodi na snevanje, gotovo mora, ali već se ponovo 
širi i raste stari tok prijatnosti, najraznovrsnije prijatnosti, od stare i nove sreće, umnogom 
uključujući i zadovoljstvo umetnika samim sobom, što on ne želi da krije, njegovo 
zadivljujuće srećno znanje o majstorstvu sredstava kojima se tu poslužio, novih, novostečenih 
i još neispitanih umetničkih sredstava, kao da želi da nam ih pokaže. Sve u svemu, nikakva 



lepota, nema juga, ništa od južne prefinjene jasnoće neba, ništa od gracioznosti, nema igre, 
jedva nešto malo volje za logikom; čak izvesna nezgrapnost, još naglašena, kao da bi umetnik 
hteo da kaže: "To je deo moje namere". Neki teški kostimi, nešto samovoljno- varvarsko i 
svečano, svetlucanje učenih i dostojanstvenih dragocenosti i čipaka; nešto nemačko u 
najboljem i najgorem smislu reči, nešto na nemački način mnogostruko, bezoblično i 
neiscrpno; izvesna nemačka moćnost i preobilnost duše koja se ne ustručava da se sakrije pod 
prefinjenost raspada — koja se možda tek tamo najbolje oseća; pravi, nepatvoren znak 
nemačke duše koja je istovremeno mlada i prestarela, prezrela i još prebogata budućnošću. Ta 
vrsta muzike najbolje izražava ono što mislim o Nemcima: oni su od prekjuče i od preksutra 
— oni još nemaju svoje danas. 

Mi "dobri Evropljani": i mi imamo tasove kad dopuštamo sebi da izigravamo hrabre 
rodoljupce da se sunovraćujemo i vraćamo u stare ljubavi i teskobe — upravo sam naveo 
jedan uzorak toga — časove nacionalnog uzaviranja, patriotske strepnje i svakakvih drugih 
preplavljivanja starinskim osećanjima. Duhovi sumorniji od nas mogu s onim što se kod nas 
ograničava na trenutke i dovršava u trenucima izići nakraj tek u dužim razdobljima, za pola 
godine jedni, za pola ljudskog veka drugi, već prema brzini i snazi s kojom vare i obavljaju 
"razmenu materije". Mogao bih zamisliti tupe spore rase kojima bi i u našoj brzoj Evropi bilo 
potrebno pola veka da prevladaju takve atavističke napade rodoljublja i vezivalja za rodnu 
grudu i da se vrate umu, hoću reći da opet postanu "dobri Evropljani". I dok pričam o ovoj 
mogućnosti pruža mi se prilika da čujem razgovor dva stara "rodoljupca" — očigledno 
obojica su loše čula i stoga utoliko glasnije govorila. "Taj drži do filozofije i zna o njoj taman 
tol ik o kol ik o i neki seljak ili večiti student — reče jedan — on je još nevin. Ali kome je danas 
stalo do toga! Ovo je vreme masa: oni puze pred svačim što je masovno, pa tako i u politici. 
Državnik koji im podigne novu vavilonsku kulu, bilo kakvo čudovište od carstva i moći, za 
njih je 'velik' — šta mari što mi obazriviji i uzdržljiviji zasad još ne napuštamo veru da 
jednom činu i jednoj stvari daje veličinu jedino vel ik a misao. Uz mi mo da je neki državn ik 
doveo svoj narod u položaj da mora dalje da vodi 'veliku politiku' za koju je taj narod po 
prirodi slabo obdaren i slabo pripremljen tako da bi morao za ljubav jedne nove, sumnjive 
prosečnosti žrtvovati svoje stare i postojane vrline — recimo da je neki državnik osudio svoj 
narod na 'bistrenje politike' uopšte, dok je taj narod dotad imao nešto bolje da radi i da misli i 
da se u dubini svoje duše nije mogao osloboditi predostrožne odvratnosti prema nemiru, 
praznini i bučnoj svadljivosti naroda koji stvarno bistre politiku, recimo da takav državn ik 
podjaruje uspavane strasti i požude svoga naroda, da mu njegovu dosadašnju trezvenost i 
zadovoljstvo u držanju po strani pretvara u manu, njegovu otvorenost prema drugim narodima 
i tajnovitu neograničenost u krivicu, obezvređuje mu njegove najdublje sklonosti, izokreće mu 
savest, sužava mu duh, ukus mu čini 'nacionalnim' — kako ! Da državnik koji bi sve to uradio, 
zbog koga bi njegov narod tokom ćele svoje budućnosti, ukol ik o ima budućnost, morao da 
ispašta, da takav državnik bude 'velik'?" — "Pa nego šta! odgovori mu žestoko onaj drugi stari 
patriot: inače on to ne bi mogao! Možda je bila ludost tako nešto hteti? A možda je sve što je 
bilo vel ik o u početku bila samo ludost!" — "Zloupotreba reči! povika na to njegov 
sagovornik. Jak! Jak! Jak i lud! Ne velik!" Starci su se očigledno zagrejali sručujući tako 
jedan drugom svoje "istine" u lice; a ja sam, u svojoj sreći i izvan toga, razmišljao kad će se 
nad jakim naći neko jači; i da se duhovno spljoštavanje jednog naroda može izravnati, i to 
produbljavanjem nekog drugog. 

Neka se ovo u čemu se sada traži odl ik a Evropljana zove "civilizacijom" ili 
"uljuđavanjem" ili "napretkom"; neka se zove prosto, bez pohvale i pokude, političkim 
jezikom rečeno, demokratskim pokretom Evrope: iza svih moralnih i političkih predubeđenja 
na koja se takvim formulama upućuje odigrava se jedan dubok fiziološki proces koji se sve 
više zahuktava — proces ujednačavanja Evropljana, njihovo sve potpunije odvajanje od 
uslova u kojima nastaju klimatski i staleški povezane rase, njihova sve veća nezavisnost od 
svake određene sredine koja je vekovima težila da se utisne u dušu i telo jednakim zahtevima, 
dakle sporo nastajanje jedne bitno nadnacionalne i nomadske vrste čoveka koja, fiziološki 
rečeno, kao tipično obeležje poseduje maksimum veštine i snage prilagođavanja. Taj proces 
nastajanja Evropljana, koji jakim protivudarima može biti usporen u tempu, ali možda baš 
time dobija i raste u svojoj žestini i dubini — tu spada još buran val "nacionalnog osećanja", 
kao i upravo nastupajući anarhizam — taj proces će verovatno uroditi plodovima na koje su 
njegovi naivni pokrovitelji i panegiričari, apostoli "modernih ideja", najmanje mogli računati. 
Ti isti novi ušlo vi u kojima će se uglavnom izvršiti ujednačavanje i srozavanje čoveka — u 
korisnu, radljivu, mnogostruko upotrebljivu i prilagodljivu životinju stada čovek — pogodni 
su u najvišem stepenu za to da iznedre izuzetnog čoveka najopasnijih i najprivlačnijih 
svojstava. Naime, dok ona snaga prilagođavanja koja isprobava stalno promenljive uslove i 
koja sa svakom generacijom, gotovo sa svakom decenijom, počinje nov rad, sprečava da se 
razvije moć toga tipa; dok će opšti utisak koji čine takvi budući Evropljani biti verovatno 
onakav kakav čine preko mere brbljivi, malodušni i krajnje poslušni radnici kojima je kao 
nasušni hleb potreban gospodar koji zapoveda; dok se, dakle, demokratizovanje Evrope 
podudara sa stvaranjem tipa čoveka pripremljenog u najtananijem smislu za ropstvo, u 
pojedinačnom i izuzetnom slučaju jak čovek će morati da postane jači i bogatiji nego što je 
možda ikad ranije bio, zahvaljujući skrupulozno sti svoga školovanja, zahvaljujući ogromnoj 
raznovrsnosti vežbanja, umešnosti i maske. Htedoh reći: demokratizovanje Evrope je ujedno 
nedragovoljno stvaranje uslova za odgajanje tirana, shvatajući ovu reč u svakom smislu, pa i 
u najduhovnijem. 

Sa zadovoljstvom slušam da se naše Sunce naglo približava sazvežđu Herkula: i nadam 
se da se čovek na ovoj Zemlji ugleda na Sunce. A prvi smo mi, mi dobri Evropljani! 

Bilo je jedno vreme kad je bilo uobičajeno nazivati Nemce "dubokim"; sada, kad 
najuspešniji tip novog nemstva žudi za sasvim drukčijim častima i kod svega što ima dubinu, 
možda oseća nedostatak "energičnosti", gotovo daje u duhu vremena i patriotski sumnjati da 
se nismo ranije u onoj pohvali prevarili: kratko rečeno, da ne mačka dubina nije možda u 
osnovi nešto drugo i gore — i nešto čega se, hvala bogu, počinjemo uspešno oslobađati. Pa 
pokušajmo onda da promenimo mišljenje o nemačkoj dubini: za to nije potrebno ništa drugo 
do malo vivisekcije nemačke duše. Nemačka duša je pre svega mnogostrana, različitog 
porekla, složenija i nabacanija nego stvarno građena: to je posledica njenog porekla. Nemac 
koji bi se drznuo da ustvrdi "dve duše, avaj, borave u mojim grudima", teško bi se ogrešio o 
istinu, tačnije, zaostao bi za njom jer ima mnogo duša. Kao narod bezmernog mešanja i 
dodirivanja rasa, možda čak sa prevagom prearijskih elemenata, kao "narod sredine" u 
svakom pogledu, Nemci su neshvatljiviji, razliveniji, protivrečniji, nepoznatiji, 
nepredvidljiviji, iznenadniji, čak strašniji nego što su to drugi narodi sami sebi — oni izmiču 



definiciji i već time dovode Francuze do očajanja. Za Nemce je karakteristično to što kod njih 
nikad ne izumire pitanje "staje nemačko?" Kocebu je svakako dobro poznavao svoje Nemce: 
"ti si nas upoznao", dov ik ivali su oni njemu — ali i Sandova je verovala da ih poznaje. Žan 
Pol je znao šta čini kad se razljućen izjasnio protiv Fihteovih lažnih ali patriotskih laskanja i 
preterivanja — međutim, verovatno je da je Gete drukčije mislio o Nemcima nego Žan Pol, 
mada mu je u pogledu Fihtea dao za pravo. Šta je u stvari Gete mislio o Nemcima? On se o 
mnogim stvarima oko sebe nije nikad određeno izjašnjavao i do kraja života je umeo da lepo 
ćuti — verovatno je imao dobre razloge za to. Izvesno je da ga nisu "ratovi za oslobođenje" 
naveli na vedrije poglede, nije to učinila ni Francuska revolucija — događaj zbog kojeg je on 
svoga Fausta, čak i ceo problem "čoveka", postavio na drugu osnovu bila je pojava 
Napoleona. Ima Geteovih reči u kojima on, kao iz inostranstva, s netrpeljivom tvrdoćom 
poriče ono čime se Nemci ponose: čuvenu nemačku duševnost definiše jednom kao 
"popustljivost prema tuđim i sopstvenim slabostima". Greši li on u tome? Karakteristično je 
za Nemce da se o njima retko kad potpuno greši. Nemačka duša ima u sebi hodnika i 
sporednih hodnika, ima u njoj pećina, skrovišta, donjih podruma; njen nered ima mnogo draži 
tajanstvenog; Nemac poznaje tajne puteve ka haosu. I kao što svaki stvor voli svoju sliku i 
priliku, tako Nemac voli oblake i sve što je nejasno, u nastajanju, u polutami, što je vlažno i 
zastrto: sve što je neizvesno, neuobličeno, što se pomera i raste, on oseća kao "duboko". Sam 
Nemac ne postoji, on postaje, on "se razvija". Stoga je "razvoj" zapravo nemački pronalazak i 
pogodak u vel ik om carstvu filozofskih formula — vladajući pojam koji, povezan s nemačkim 
pivom i nemačkom muzikom, radi na tome da ponemči ćelu Evropu. Stranci stoje začuđeni i 
opčinjeni pred zagonetkama koje im zadaje protivrečna priroda u osnovi nemačke duše (što je 
Hegel uneo u sistem, a Rihard Vagner na kraju još u muziku složio). "Dobroćudno i 
podmuklo" — takva sprega, besmislena u odnosu na svaki drugi narod, opravdava se, na 
žalost, i suviše često u Nemačkoj: treba samo neko vreme provesti među Švabama! 
Nezgrapnost nemačkog učenog čoveka, njegova društvena neukusnost se zaprepašćujuće 
dobro slaže s unutrašnjom okretnošću i lakom smelošću pred kojom su već svi bogovi naučili 
da se plaše. Ko želi da mu se očigledno pokaže "nemačka duša", neka samo pogleda nemački 
ukus, nemačku umetnost i naravi: kakva prostačka ravnodušnost prema "ukusu"! Kako tu 
jedno pored drugog stoje najplemenitije i najprostije ! Kako je neuređeno i bogato ćelo to 
duševno gazdinstvo! Nemac teško tegli svoju dušu; on tegli sve što doživi. On teško vari 
svoje doživljaje, s njima nikad da izađe nakraj; nemačka dubina je često samo teško usporeno 
"varenje". I kao što su svi hronični bolesnici, svi dispeptičari skloni ugodnosti, tako i Nemac 
voli "otvorenost" i "poštenje": kako je ugodno biti otvoren i pošten! Danas je možda 
najopasnije i najuspelije prerušavanje u koje se Nemac razume, ova prisnost, predusretljivost, 
otvorenost nemačkog poštenja: ono je njegova prava mefistofelska veština, s njim on može 
"još daleko da dotera"! Nemac pušta srcu na volju, gleda uz to svojim odanim plavim praznim 
nemačkim očima — i inostranstvo ga odmah zamenjuje s njegovom kućnom haljinom! 

Htedoh reći: može "nemačka dubina" biti šta hoće — među nama, možda ćemo joj se i 
nasmejati? — dobro činimo ako se i dalje s poštovanjem odnosimo prema njenom spoljnom 
izgledu i dobrom imenu i ako svoj stari glas, kao narod dubine, ne damo suviše jevtino za 
prusku "energičnost" i berlinski humor i pesak. Mudro je za jedan narod ako se prikazuje kao 
dubok, nevešt, dobroćudan, pošten, nepromišljen, i ako dopušta da ga takvim smatraju: to bi 
čak moglo — biti duboko ! Najzad, treba se ponositi svojim imenom — ne nosi se uzalud ime 
"das ’tiusche'* Volk, das Tausche-Volk", varljivi narod... 

* Tiusch je koren reči deutsch. 

"Staro dobro" vreme je prošlo, Mocart gaje dokraja opevao — kol ik o smo srećni mi što 
nam njegov rokoko još govori, što njegovo "dobro društvo", njegovo nežno sanjarenje, 
njegovo dečje uživanje u šarama i ukrasima, njegova srdačna uljudnost, njegova težnja ka 
ljupkom, zaljubljenom, razigranom, do suza ganutom, njegova vera u južnu stranu Alpa mogu 
još naći odziva u nekom ostatku u nama! Avaj, jednom će i to proći! Ali ko srne sumnjati da 
će još pre nestati razumevanje Betovena i uživanje u njemu ! — koji je bio samo poslednji 
zvuk jednog prelaza i prekida stila, a ne kao Mocart završni zvuk jednog velikog evropskog 
ukusa koji je vekovima trajao. Betoven je epizodan susret jedne stare krhke duše koja 
nezaustavljivo propada i jedne buduće premlade duše koja nezaustavljivo dolazi; u njegovoj 
muzici se ogleda ono dvostruko svetio večitog gubljenja i nadanja koje se večito udaljava — 
isto ono svetio u kojem je Evropa ležala okupana kad je sa Rusoom sanjala, kad je igrala oko 
drveta slobode u revoluciji i najzad kad je Napoleona gotovo obožavala. Ali kako sad brzo 
bledi upravo ovo osećanje, kako je već danas teško znanje o tom osećanju — kako strano 
našem uhu zvuči jezik Rusoa, Šilera, Šelija, Bajrona, u kojima je zajednonašla put do reći ona 
ista sudbina Evrope koja je u Betovenu umela da peva! Ono što je od nemačke muzike došlo 
potom spada u romantiku, to jest u jedan, istorijski računajući, još kraći, još nestalniji, još 
površniji pokret nego što je bio onaj veliki međučin, onaj prelazak Evrope od Rusoa ka 
Napoleonu i ka pojavi demokratije. Veber: ali šta nama danas znače Čarobni strelac i 
Oberon? Ili Maršnerovi Hans Hajling i Vampir! Ili čak i Vagnerov Tanhojzer! To je minula, 
mada još nezaboravljena muzika. Osim toga, sva ta muzika romantike nije bila dovoljno 
otmena, nije bila dovoljno muzika da bi se održala i na drugom mestu, a ne samo u pozorištu i 
pred svetinom; ona je od samog početka bila muzika drugog reda koja je istinskim 
muzičarima malo značila. Drukčije je bilo s Feliksom Mendelsonom, onim halkionskim 
majstorom koji je zbog svoje lakše, čistije, srećnije duše, brzo stekao poštovanje i isto tako 
bio vrlo brzo zaboravljen: kao lepi incident nemačke muzike. A što se tiče Roberta Sumana, 
koji je stvar shvatio ozbiljno i od samog početka je i shvaćen ozbiljno — on je poslednji koji 
je osnovao školu — ne važi li među nama danas kao sreća, kao olakšanje, kao oslobođenje to 
što je upravo ta Šumanova romantika prevladana? Šuman, povlačeći se u "saksonsku 
Švajcarsku" svoje duše, nastrojen pola verterovski, pola žanpolovski, sigurno ne 
betovenovski, sigurno ne bajronovski! — njegova muzika u Manfredu je promašaj i 
nesporazum do nepravde — Šuman sa svojim ukusom koji je u suštini bio slab ukus (naime, 
opasna, među Nemcima dvostruko opasna sklonost tihoj lirici i opijenosti osećanja), stalno se 
držeći po strani, bojažljivo se sklanjajući i povlačeći, jedan plemenit mekušac koji se topio u 
samoj anonimnoj sreći i boli, od samog početka neka vrsta devojčice i noli me tangere:64 taj 
Šuman je već bio samo nemački događaj u muzici, ne više evropski, kako je to bio Betoven, 
kako je to, u još većoj meri, bio Mocart; s njim je nemačkoj muzici zapretila najveća 
opasnost: da izgubi glas za dušu Evrope i da se sroza na puko rodoljublje. 

* Ne diraj me! 


246. 

Kakvo mučenje su nemački pisane knjige za onoga ko ima treće uho ! Kako mrzovoljan 
stoji pored jedva žive močvare zvukova bez zvuka, ritmova bez igre, močvare koja se kod 
Nemaca zove "knjiga"! A tek Nemac koji knjige čita! Kako leno, bezvoljno, kako loše čita! 
Kol ik o Nemaca znaju i zahtevaju od sebe da znaju da se umetnost krije u svakoj dobroj 
rečenici — umetnost koja hoće da bude odgonetnuta ukol ik o rečenica hoće da bude shvaćena! 
Nesporazum o njenom tempu, na primer: i sama rečenica je krivo shvaćena! Da se ne srne biti 



u nedoumici o ritmički odlučujućim slogovima, da se narušavanje suviše stroge simetrije oseti 
kao namerno i kao draž, da se za svaki staccato, za svaki rubato* ima tanano strpljivo uho, da 
se pogađa smisao u redu vokala i diftonga, i kako se oni u svom redosledu mogu nežno i 
bogato bojiti i prebrojiti: ko među Nemcima koji čitaju knjige ima tol ik o dobre volje da 
prihvati takve dužnosti i zahteve i da drži otvorene uši za tol ik o umetnosti i namere u jeziku? 
Konačno, neko baš "nema sluha za to": i tako se najoštrije suprotnosti stila ne čuju i 
najtananije majstorstvo se rasipa kao pred gluve. To su bile moje misli kad sam primetio kako 
ljudi nezgrapno i ništa ne sluteći brkaju dva majstora u umetnosti proze, jednog kome reči 
oklevajući i hladno kaplju kao sa stropa neke vlažne pećine — on računa na njihov tup zvuk i 
odjek — i drugog koji svojim jezikom rukuje kao savitljivim mačem i od nadlaktice do 
nožnog prsta oseća opasnu sreću drhtavog britkog sečiva koje hoće da grize, sikće, reže. 

* Tempo rubato, ukradeni takt. 

Kako nemački stil ima malo veze sa zvukom i uhom pokazuje činjenica da upravo naši 
dobri muzičari loše pišu. Nemac ne čita naglas, ne za uho, nego samo očima: uši su mu pri 
tom odložene u fioku. Čovek antike je čitao, kad je čitao — to se nije dešavalo tako često — 
sam za sebe, i to glasno; bilo je čudno ako je neko čitao u sebi i potajno su se tražili razlozi za 
to. Glasno: to će reći sa svim pojačavanjima, povijanjima, naglim obrtima tona i menjanjem 
tempa, u čemu je antička jasnost uživala. Tada su zakoni pisanog stila bili isti kao i zakoni 
govornog stila; zakoni govornog stila zavisili su delom od zadivljujuće obrazovanosti, od 
suptilnih potreba uha i grla, a delom od jačine, trajnosti i moći antičkih pluća. Rečenica je, u 
smislu antike, pre svega fiziološka celina ukol ik o može da se iskaže u jednom dahu. 

Rečenični periodi kakvi se javljaju kod Demostena i Cicerona, dvaput uzlazeći i dvaput 
opadajući, i sve to u granicama jednog daha: to su uživanja za antičke ljude koji su tu 
sposobnost, ono što je retko i teško u iskazivanju takvog perioda, znali da cene iz sopstvenog 
školovanja — mi zapravo nemamo nikakvog prava na veliki period, mi moderni, mi koji smo 
kratkog daha u svakom smislu ! A ti stari su svi skupa i sami bili ljubitelji govora, sledstveno 
znalci, sledstveno kritičari — time su svoje govornike terali do krajnosti; isto onako kao što je 
u prošlom veku, kad su svi Italijani i Italijanke umeli da pevaju, virtuoznost u pevanju (a sa 
tim i umetnost melodike) dostigla kod njih vrhunac. U Nemačkoj je međutim (sve do 
najnovijeg vremena, kad je neka vrsta političkog besedništva počela bojažljivo i nezgrapno da 
širi svoja mlada krila) postojala zapravo samo jedna vrsta javnog i donekle umetničkog 
govora: to je onaj koji se čuo sa predikaonice. U Nemačkoj je samo propovednik znao koliko 
je težak jedan slog, a koliko jedna reč, kako jedna rečenica udara, skače, pada, teče, ističe; 
samo on je imao savest u svojim ušima, često nečistu savest: naime, ima dovoljno razloga za 
to što upravo Nemac retko, i gotovo uvek prekasno, postiže izvrsnost u govoru. Stoga je 
remek-delo nemačke proze, razumljivo, remek-delo njenih najvećih propovednika: dosad je 
Biblija bila najbolja nemačka knjiga. U poređenju s Luterovom Biblijom, sve ostalo je samo 
"literatura" — nešto što nije u Nemačkoj izraslo, pa stoga ne može ni urasti, niti urasta u 
nemačka srca kako je to bilo sa Biblijom. 


248 . 

Postoje dve vrste genija: jedna koja prvenstveno stvara i hoće da stvara, i druga koja se 
rado oplođava i rađa. Isto tako i među genijalnim narodima ima takvih kojima je u deo pao 
ženski problem trudnoće i potajni zadatak oblikovanja, vođenja ka zrelosti, savršenosti — 
Grci su, na primer, bili narod te vrste, Francuzi takođe; i drugi koji moraju oplođavati i postati 



uzrok novog životnog poretka — kao što su Jevreji, Rimljani i, sa svom skromnošću pitajući, 
Nemci? — narodi mučeni i nošeni nepoznatim groznicama i neodoljivo gonjeni iz samih sebe, 
zaljubljeni i pohotni prema drugim rasama (prema takvima koje se "daju oploditi") i pri tom 
vlastoljubivi kao sve što u sebi oseća obilje stvaralačkih snaga i sledstveno pod okriljem 
"milosti božje". Te dve vrste genija se traže kao muškarac i žena; ali između njih dolazi i do 
nesporazuma — kao između muškarca i žene. 

249. 

Svaki narod ima sopstveno licemerstvo i zove ga svojim vrlinama. Najbolje što se nosi 
u sebi ne poznaje se — ne može se poznavati. 

250. 

Šta Evropa ima da zahvali Jevrejima? Mnogo šta, dobro i rđavo, a pre svega jedno što 
je istovremeno najbolje i najgore: veliki stil u moralu, strahotu i veličanstvo beskrajnih 
zahteva, beskrajnih značenja, svu romantiku i uzvišenost moralnih problema — pa sledstveno 
i najprivlačniji, najvarljiviji i najodabraniji deo one igre boja i zavođenja u život čiji se odsjaj 
danas žari na nebu naše evropske kulture, na njenom večernjem nebu, a možda se i gasi. Mi 
umetnici među posmatračima i filozofima smo za to Jevrejima — zahvalni. 

251. 

Moramo se pomiriti s tim kad nekom narodu koji pati, koji hoće da pati od nacionalne 
nervne groznice i političke ambicije, zamračuju i pomućuju duh mnogi oblaci i smetnje, 
ukratko: laki napadi zaglupljivanja; na primer, kod današnjih Nemaca čas antifrancuska 
glupost, čas antijevrejska, čas antipoljska, čas hrišćansko-romantična, čas vagnerovska, čas 
tevtonska, čas pruska (treba samo pogledati ove jadne istoričare poput Zibela i Trajčkea i 
njihove tvrde glave), i kako se već sve ne zovu ta prolazna zamagljivanja nemačkog duha i 
nemačke savesti. Neka mi se oprosti što ni ja prilikom kratkog rizičnog boravka u veoma 
zaraženoj oblasti nisam ostao potpuno pošteđen te bolesti i što sam, kao i sav svet, počeo da 
razmišljam o stvarima koje me se ni najmanje ne tiču: prvi znak političke infekcije. Na primer 
o Jevrejima: evo šta. Nisam sreo još nijednog Nemca koji bi bio naklonjen Jevrejima; i ma 
kol ik o bezuslovno bilo odbijanje pravog antisemitizma od strane svih koji misle obazrivo i 
politički, ipak ta obazrivost i politika nisu upravljeni protiv vrste samog tog osećanja, nego 
jedino protiv njegove opasne neumerenosti, naročito protiv neukusnog i sramnog izraza tog 
neumerenog osećanja — oko toga se ne treba zavaravati. Da Nemačka ima Jevreja više nego 
dovoljno, da nemački stomak, nemačka krv muke imaju (i još dugo će je imati) da bi s ovom 
količinom "Jevreja" izišli nakraj — onako kako su, zahvaljujući boljem varenju, izišli nakraj 
Italijani, Francuzi i Englezi — to je jasan izraz i jezik jednog opšteg instinkta koji se mora 
slušati i prema kome se mora delati. "Ne puštati više unutra nijednog Jevrejina! I naročito 
prema istoku (prema Austriji takođe), vrata dobro zatvoriti!" — tako naređuje instinkt jednog 
naroda čiji je tip još slab i neodređen, tako da bi ga neka jača rasa mogla lako da zbriše, da ga 
ugasi. A Jevreji su, bez ikakve sumnje, najjača, najžilavija i najčistija rasa koja sada živi u 
Evropi; oni umeju, i u najgorim uslovima (čak bolje nego u povoljnim), da se probiju pomoću 
vrlina koje bi neki danas rado žigosali kao poroke — zahvaljujući pre svega odlučnoj veri 
koja nema potrebe da se stidi pred "modernim idejama"; oni se menjaju, ako se menjaju, uvek 
samo onako kako rusko carstvo preduzima svoja osvajanja — kao carstvo koje ima vremena i 
koje nije od juče — naime, po načelu "što je mogućno sporije!" Mislilac koji na svojoj savesti 
ima budućnost Evrope, u svim planovima koje snuje o toj budućnosti računaće sa Jevrejima 



kao s Rusima, kao pre svega najpouzdanijim i najverovatnijim činiocima u velikoj igri i borbi 
snaga. Ono što se danas u Evropi naziva "nacija" i što je zapravo više resfacta nego na ta * 
(ponekad čak do neraspoznavanja slična sa resficta et picta**), u svakom slučaju je nešto u 
nastajanju, mlado, što se lako može pomeriti, još ne rasa, a kamoli takvo aere perennius*** 
kao što je jevrejstvo. Trebalo bi da se te "nacije" brižljivo čuvaju svakog nepromišljenog 
nadmetanja i neprijateljstva! Da bi Jevreji kad bi hteli — ili kad bi ih neko na to prisilio, što, 
izgleda, antisemiti hoće — mogli već sada imati prevagu u Evropi, pa čak i bukvalno vlast 
nad njom, to je van svake sumnje; van sumnje je i to da oni ne idu za tim i da takve planove 
ne prave. Naprotiv, oni ponekad hoće i žele, čak s izvesnom nametljivošću, da u Evropi, od 
Evrope, budu usisani i upijeni, oni žude za tim da se negde najzad učvrste, da budu tolerisani, 
poštovani i da okončaju nomadski život, da "Jevrejinu lutalici" postave neki cilj; i trebalo bi o 
toj crti i o toj težnji (koja možda već sama izražava izvesno ublažavanje jevrejskih instinkata) 
povesti svakako računa i izići joj u susret: radi toga bi možda bilo korisno i uputno da se iz 
zemlje proteraju antisemitski bukači. Izići joj u susret sa svim obzirima i birajući; otprilike 
onako kako to čini englesko plemstvo. Jasno je kao dan da bi se s njima još ponaj sigurnije 
mogli poneti jači i već izrazitije uobličeni tipovi novog nemstva, na primer oficir plemićkog 
roda iz Brandenburške krajine: bilo bi od višestrukog interesa pogledati ne bi li se na nasladnu 
veštinu zapovedanja i slušanja — i u jednom i u drugom je pomenuta zemlja danas klasična 
— mogao nadovezati, nakalemiti genije novca i strpljenja (i pre svega nešto duha i 
duhovnosti, čega na pomenutom mestu nema nimalo). Ipak mi se čini uputnim da ovde 
prekinem svoje vedro zanošenje nemstvom i svoju svečanu besedu pošto se već dotičem svoje 
ozbiljne stvari, "evropskog problema" kako gaja shvatam, odgajanja jedne nove kaste koja će 
vladati Evropom. 

* Nešto napravljeno nego rođeno. 

** Nešto pri vidio i naslikano. 

*** Trajnije od tuča. 


252 . 

Nikakva to filozofska rasa nije — ti Englezi: Bekon znači napad na filozofski duh 
uopšte, a Hobs, Hjum i Lok uniženje i obezvređenje pojma "filozof' za više od jednog 
stoleća. Protiv Hjuma je ustao i pobunio se Kant; Lok je bio onaj o kome je Šeling smeo da 
kaže: "Je meprise Locke"* u borbi protiv englesko-mehanicističkog zaglupljivanja sveta bili 
su jednodušni Hegel i Šopenhauer (sa Geteom), dva neprijateljska bratska genija u filozofiji 
koji su težili prema dva suprotna pola nemačkog duha, nanoseći pri tom jedan drugom 
nepravdu, kako to već jedino braća čine. Šta u Engleskoj nedostaje, i uvek je nedostajalo, to je 
dobro znao onaj poluglumac i retor, neukusni smetenjak Karlajl, koji se trudio da pod 
strasnim grimasama prikrije ono što je sam o sebi znao: naime, ono što je nedostajalo Karlajlu 
— prava moć duhovnosti, prava dubina duhovnog pogleda, ukratko filozofija. Karakteristično 
je za takvu nefilozofsku rasu da se ona čvrsto drži hrišćanstva: njoj je potrebna njegova 
disciplina za "moralizovanje" i uljuđivanje. Englez, turobniji, čulniji, jače volje i suroviji od 
Nemca — upravo je stoga, kao prostiji, ujedno i pobožniji od Nemca: njemu je hrišćanstvo još 
potrebnije. Za osetljivije nozdrve ima ono englesko hrišćanstvo još jedan tipično engleski 
miris mrzovolje i neumerenosti u piću, protiv kojih se ono, s dobrim razlozima, upotrebljava 
kao lek — naime, osetljiviji otrov protiv grubljeg: u stvari, uljudnije trovanje je kod sirovijih 
naroda već napredak, jedna stepenica više na putu oduhovljenja. Engleska nezgrapnost i 
seljačka ozbiljnost se još najsnošljivije prikrivaju, tačnije: izlažu i otkrivaju, hrišćanskom 
mimikom, bogomoljstvom i pevanjem psalama; za onu stoku pijanica i rasipnika koja je 
nekad pod vlašću metodizma učila da moralno grokće, a odnedavna to isto ponovo čini kao 
"Armija spasa", grč kajanja može zaista da bude relativno najviši domet "humanosti" za koji 



je ona sposobna; toliko se s razlogom može priznati. A ono što još najhumanije vređa Engleza 
jeste njegova nemuzikalnost, u slici (i bez slike) govoreći: on u pokretima svoje duše i svoga 
tela nema takta ni plesa, čak ni želje za taktom i plesom, za "muzikom". Treba ga samo čuti 
kad govori; treba videti najlepše Engleskinje kad hodaju — ni u jednoj zemlji na svetu nema 
lepših golubova i labudova — najzad: treba ih čuti kad pevaju ! Ali ja zahtevam suviše... 

* Prezirem Loka. 

Ima istina koje najbolje shvataju osrednje glave jer su njima najprimerenije, ima istina 
koje samo za osrednje duhove imaju draži i snagu zavođenja: s ovim možda neprijatnim 
stavom suočavamo se upravo sada kad u srednjem regionu evropskog ukusa počinje da dobija 
prevagu duh poštovanja vrednih, ali osrednjih Engleza — navodim Darvina, Džona Stjuarta 
Mila i Herberta Spensera. U stvari, ko bi mogao posumnjati u korisnost povremene vladavine 
takvih duhova? Pogrešno bi bilo kad bi se upravo duhovi visokog ranga, duhovi koji se ne 
kreću utrvenim putevima smatrali naročito podesnima za utvrđivanje i prikupljanje 
mnogobrojnih, sitnih, običnih činjenica i za njihovo svođenje u zaključke; naprotiv, kao 
izuzeci, oni su unapred osuđeni na nepovoljan položaj prema "pravilima". Najzad, oni imaju i 
drugog posla, a ne samo da saznaju — naime, da nešto novo budu, nešto novo znače, da nove 
vrednosti prikažu ! Jaz između znati i moći, možda je mnogo dublji, pa i mnogo neugodniji 
nego što se misli: nije isključeno da će onaj ko može u vel ik om stilu, stvaralac, morati da 
bude neko ko ne raspolaže znanjem, dok s druge strane, za naučna otkrića kakva su recimo 
Darvinova, dobra dispozicija može da bude izvesna uskost, suvoća i marljiva brižljivost, 
ukratko — ono nešto englesko. Englezima, najzad, ne treba zaboraviti ni to da su oni svojom 
dubokom prosečnošću već jednom prouzrokovali opštu depresiju evropskog duha: ono što se 
naziva "modernim idejama" ili "idejama osamnaestog veka" ili "francuskim idejama" — ono, 
dakle, protiv čega se nemački duh s dubokom odvratnošću pobunio — bilo je engleskog 
porekla, tu sumnje nema. Francuzi su bili samo majmuni i glumci ovih ideja, njihovi najbolji 
vojnici takođe, pa, na žalost, i njihove prve i najtemeljitije žrtve: jer usled proklete 
anglomanije "modernih ideja", "ame frangaise"* je najzad postala tako tanka i mršava da se 
njenog šesnaestog i sedamnaestog veka, njene duboke i strasne snage, njene pronicljive 
otmenosti sećamo danas gotovo s nevericom. Međutim, taj stav istorijske pravičnosti treba 
čvrsto držati i braniti ga od trenutnog raspoloženja i privida: evropska noblesse** — osećanja, 
ukusa, običaja, ukratko, uzimajući tu reč u svakom uzvišenom smislu — delo je i pronalazak 
Francuske, a evropska vulgarnost, plebejstvo modernih ideja Engleske. 

* Francuska duša. 

** Plemenitost. 

Još i danas je Francuska sedište najduhovnije i najprefinjenije evropske kulture i visoka 
škola ukusa: ali ovu "Francusku ukusa" nije lako naći. Ko njoj pripada, taj se dobro sakrio — 
biće da je mali broj onih u kojima ona stvarno živi; osim toga, možda su to ljudi koji baš ne 
stoje na čvrstim nogama, delom fatalisti, sumorni, bolesni, delom razneženi i izveštačeni, 
takvi kojima je stalo do toga da se sakriju. Jedno je svima zajedničko: oni su gluvi za 
besomučnu glupost i bučnu brbljivost demokratskog ćifte. U stvari, danas se u prvom planu 
kotrlja i valja jedna zaglupljena i ogrubela Francuska — ona je upravo nedavno, prilikom 
pogreba Viktora Igoa, priredila pravu orgiju neukusa i istovremeno divljenja samoj sebi. I još 
nešto im je zajedničko: dobra volja da se odbrane od duhovne germanizacije — i još bolja 



nemoć za to ! Možda je već sada u ovoj Francuskoj duha, koja je ujedno i Francuska 
pesimizma, Sopenhauer više kod kuće i odomaćeniji nego što je ikad bio u Nemačkoj; da i ne 
govorimo o Hajnrihu Hajneu koji je tananijim i uobraženijim liričarima Pariza već davno 
prešao u krv i meso, ili o Hegelu koji danas u obličju Tena — to jest prvog među živim 
istoričarima — vrši gotovo tiranski uticaj. A što se Riharda Vagnera tiče: ukol ik o francuska 
muzika više uči da se oblikuje prema stvarnim potrebama ove moderne duše, utol ik o će ona 
više "vagnerisati", to se srne predskazati — ona to već sada čini dovoljno! Ipak, postoje tri 
stvari koje Francuzi još i danas mogu s ponosom pokazivati kao svoju baštinu i svojinu i kao 
sačuvano obeležje stare kulturne nadmoćnosti u Evropi, uprkos svoj dobrovoljnoj ili 
nedobrovoljnoj germanizaciji i vulgarizaciji ukusa: prvo, sposobnost za umetničke strasti, za 
predavanje "formi" za koju je, pored hiljadu drugih, pronađen izraz l'art pour l'art — toga u 
Francuskoj nikad nije nedostajalo već tri veka i uvek je, zahvaljujući strahopoštovanju pred 
"malim brojem", omogućavalo neku vrstu kamerne muzike u literaturi koju u ostaloj Evropi 
nije lako naći. — Drugo na čemu Francuzi mogu zasnivati nadmoćnost nad Evropom jeste 
njihova stara mnogostrana moralistička kultura koja omogućava da se u prošeku čak i kod 
malih novinskih romanciers i kod slučajnih boulevarcliers cle Pariš nalaze psihološka 
osetljivost i radoznalost o kojima u Nemačkoj, na primer, nemaju ni pojma (a kamoli nešto 
određenije!). Za to Nemcima nedostaje nekoliko stoleća moralističkog stila koje, kako je 
rečeno, Francuska nije propustila; ko Nemce stoga naziva "naivnima", on im jednu manu 
pretvara u pohvalu. (Kao suprotnost nemačkom neiskustvu i nevinosti u voluptate 
psychologica71 koja nije baš u tako dalekom srodstvu s dosadnošću nemačkog društvenog 
života, i kao najuspeliji izraz prave francuske radoznalosti i dovitljivosti za ovu oblast blage 
jeze može se smatrati Anri Bejl, onaj znameniti prethodnik i preteča koji je napoleonovskim 
tempom jurio kroz svoju Evropu, kroz nekol ik o vekova evropske duše, kao čovek koji je 
tragao za ovom dušom i koji ju je otkrio: bila su potrebna dva pokolenja da se on nekako 
dostigne, da se naknadno reše zagonetke koje su njega mučile i ushićavale, toga čudnog 
epikurejca i ljubopitljivog čoveka koji je bio poslednji veliki psiholog Francuske.) Postoji i 
treći osnov za polaganje prava na nadmoćnost: u biću Francuza je polovično uspela sinteza 
Severa i Juga koja im omogućava da mnoge stvari shvate i navodi da druge stvari čine koje 
jedan Englez nikad neće shvatiti; njihov temperament, periodično naklonjen i odbojan prema 
Jugu, u kome s vremena na vreme uskipi provansalska i ligurijska krv, čuva ih od jezivog 
nordijskog sivila običnosti i od sumorne avetinjske igre pojmova i beskrvnosti — naše 
nemačke bolesti ukusa, protiv čije prekomernosti su s vel ik om odlučnošću kao lek propisani 
gvožđe i krv, to jest "vel ik a politika" (u skladu s jednom opasnom medicinom koja me uči da 
čekam i čekam, ali još ne i da se nadam). I sad još ima u Francuskoj bezuslovne otvorenosti i 
prethodnog razumevanja za one rede i retko smirene ljude koji su suviše široki da bi 
zadovoljstvo našli u nekom plitkom rodoljublju i da bi umeli u Severu voleti Jug i u Jugu 
Sever — za one rođene mediterance, "dobre Evropljane". Za njih je muziku stvorio Bize, taj 
poslednji genije koji je video novu lepotu i zanos — koji je u muzici otkrio deo Juga. 

* Naslađivanju psihologijom. 

Prema nemačkoj muzici mora se, po mom mišljenju, biti veoma podozriv. Recimo da 
neko voli Jug kao što ga ja volim, kao veliku školu ozdravljenja, u najduhovnijem i 
najčulnijem, kao neobuzdano obilje sunca i ozarenost njime što se širi nad jednim životom 
koji je samosvojan i koji veruje u sebe: takav čovek će umeti da se pripazi pred nemačkom 
muzikom jer mu ona, kvareći mu ukus, kvari zdravlje. Takav južnjak, ne po poreklu nego po 
verovanju, mora ako sanja o budućnosti muzike sanjati o iskupljenju muzike Severa i imati u 



svojim ušima predigru jedne dublje, moćnije, možda opake i tajanstvenije muzike, jedne 
nadnemačke muzike koja pred prizorom plavog požudnog mora i mediteranske jasnoće neba 
neće izgubiti zvučnost, neće svenuti i izbledeti kako to čini sva nemačka muzika, jedne 
nadevropske muzike koja je još kadra da se potvrdi pred mrkim sunčevim zalascima pustinje, 
čija je duša srodna sa palmom i ume da se odomaći i da kruži među velikim, lepim i samotnim 
zverima... Mogao bih da zamislim muziku čija bi se najređa čar sastojala u tome što ne bi više 
ništa znala o dobru i zlu, što bi preko nje možda ovde-onde prešla nostalgija moreplovca, neka 
zlatasta senka i nežna malaksalost: jednu umetnost koja bi videla kako iz vel ik e daljine traže 
pribežište u njoj boje jednog propadajućeg, gotovo već nerazumljivog moralnog sveta, i koja 
bi bila gostoljubiva i dovoljno duboka da bi prihvatila takve pozne begunce. 

Zahvaljujući bolesnoj otuđenosti koju je nacionalističko ludilo unelo i još unosi među 
narode Evrope, zahvaljujući isto tako kratkovidim i brzopletim političarima koji su se danas 
uz pomoć tog ludila našli za kormilom i koji i ne slute kol ik o razdvajačka politika koju oni 
vode može i mora da bude samo politika međuigre — zahvaljujući svemu tome i mnogo čemu 
danas još neizrecivom, sada se previđaju ili proizvoljno i lažno tumače najnesumnjiviji znaci 
koji govore da Evropa hoće da bude jedno. Kod svih ljudi dubljih n širih pogleda u ovom 
stoleću bio je u tajnovitom radu njihove duše istinski zajednički pravac priprema puta za onu 
novu sintezu i pokušaj anticipacije Evropljanina budućnosti: samo svojom spoljašnošću, ili u 
trenucima slabosti, recimo u starosti, pripadali su oni "rodoljupcima" — oni su se odmarali 
sami od sebe kad su postajali "patrioti". Mislim na ljude kao što su Napoleon, Gete, Betoven, 
Stendal, Hajnrih Hajne, Sopenhauer: neka mi se ne zameri ako im pridružim i Riharda 
Vagnera, samo ne smemo dopustiti da nas zavede njegovo nerazumevanje samog sebe — 
geniji njegove vrste, retko imaju pravo da sami sebe razumeju. Naravno, još manje smemo 
dopustiti da nas zavede prostačka buka kojom se sada u Francuskoj zatvara i brani od Riharda 
Vagnera — pri svemu tome ostaje činjenica da su francuski pozni romantizam četrdesetih 
godina i Rihard Vagner najtešnje i najprisnije međusobno povezani. Oni su u svim visinama i 
dubinama svojih potreba slični, u samoj osnovi slični: Evropa je to, jedinstvena Evropa, čija 
se duša kroz njihovu svestranu i bujnu umetnost probija i stremi uvis — kuda? U novo svetio? 
Ka novom suncu? Ali ko bi mogao tačno da izrazi ono što svi ovi majstori novih jezičkih 
sredstava nisu umeli razgovetno da izraze? Izvesno je da ih je mučila ista neodoljiva žestina, 
da su na isti način tražili, ti poslednji veliki tragaoci! Svi skupa opsednuti literaturom do dna 
duše — prvi umetnici koji su poznavali svetsku literaturu — većinom i sami pisci, pesnici, 
posrednici i mešači umetnosti i čula (Vagner kao muzičar spada među slikare, kao pesnik: 
među muzičare, kao umetnik, uopšte među glumce); svi skupa fanatici izraza "po svaku cenu" 
— ističem Delakroa, najbližeg Vagnerovog srodn ik a — svi skupa veliki otkrivači u carstvu 
uzvišenog, ružnog i groznog takođe, još veći otkrivači u efektu, u predstavljanju, u veštini 
raspoređivanja, svi skupa talenti daleko iznad svog genija, virtuozi skroz-naskroz, s 
neprijatnim prilazima svemu što zavodi, mami, prisiljava, pretura, rođeni neprijatelji logike i 
pravih linija, pohlepni na strano, egzotično, čudovišno, krivo, u samom sebi protivrečno; kao 
ljudi, Tantali volje, plebejci koji su se probili, koji su bili svesni da su u životu i stvaranju 
nesposobni za otmen tempo, za lento — setimo se na primer Balzaka — neobuzdani radnici 
koji se gotovo uništavaju radom; antinomičari i buntovnici u moralu, častoljubivi i 
nezajažljivi, bez ravnoteže i uživanja; najzad, svi skupa, u sudaru sa hrišćanskim krstom, 
brodolomnici i utopljenici (i to s punim pravom: jer ko bi od njih bio dovoljno dubok i 
izvoran za filozofiju antikrista? ), sve u svemu jedna drsko odvažna, raskošno-nasilna, 



visokoleteća i uvis ustremljena vrsta viših ljudi koja je svoj vek — a to je vek gomila! — 
morala najpre da upozna s pojmom "viši čovek"... Neka nemački prijatelji Riharda Vagnera 
dobro razmisle o tome da li u Vagnerovoj umetnosti ima nečeg čisto nemačkog, ili da nije 
njena odlika upravo to što dolazi iz nadnemačkih izvora i poriva, pri čemu ne treba 
potcenjivati to da je za uobličenje njegovog tila bio neophodan upravo Pariz prema kome ga 
je u najpresudnije vreme upućivala dubina njegovih instinkata, i da je ceo način ljegovog 
nastupa, njegovog izdavanja za apostola mogao sazreti tek kad se našao pred francuskim 
socijalističkim uzorom. Možda će se, pri jednom tananijem upoređivanju, na čast nemačkoj 
prirodi Riharda Vagnera utvrditi da je on u svemu postupao jače, srne lije, tvrđe, uzvišenije 
nego što bi to mogao neki Francuz devetnaestog veka — zahvaljujući okolnosti što smo mi 
Nemci još bliži varvarstvu od Francuza; možda ćela, tako stara latinska rasa neće nikad, a ne 
samo danas, biti kadra da dokuči, oseti, oponaša ono najznačajnije što je stvorio Rihard 
Vagner: lik Zigfrida, onog veoma slobodnog čoveka, koji za ukus starih i omekšalih kulturnih 
naroda može zaista biti suviše slobodan, suviše tvrd, suviše razdragan, suviše zdrav, suviše 
antikatolički. Možda je on, taj antiromanski Zigfrid, bio čak greh protiv romantizma: doduše, 
Vagner je taj greh izdašno okajao u svojim starim tmurnim danima kad je — anticipirajući 
jedan ukus koji je u međuvremenu postao politika — sa njemu svojstvenim religijskim žarom 
počeo da propoveda put u Rim, mada sam nije pošao baš tim putem. Da neko ne bi pogrešno 
razumeo ove moje poslednje reči pribeći ću nekolikim snažnim stihovima koji će i manje 
osetljivim ušima otkriti šta hoću — šta imam protiv "poznog Vagnera" i njegove parsifalske 
muzike. 

— Da li je to još nemačko? — 

Iz nemačkog srca kreštanje ovo tmulo? 

I nemačko telo što samo sebe kida? 

Ovo popovsko raspinjanje ruku, 

Ovo draženje čula mirisom tamjana? 

I nemačko ovo spoticanje, padanje, teturanje, 

Ovo brujanje zvona? 

Ovo kaluđeričko koketovanje, zvonjava u slavu 

Bogorodice, 

Sve ovo lažno ushićeno okretanje nebu? 

— Da li je to još nemačko? — Razmislite! Još ste na kapiji: 

Jer to što čujete, to je Rim — veru Rima 
bez reči! 


ŠTA JE OTMENO? 

Svako uzdizanje tipa "čovek" bilo je dosad delo nekog aristokratskog društva — i tako 
će uvek biti: kao društva koja veruje u dugu lestvicu hijerarhije i razlike u vrednostima 
između čoveka i čoveka, i kome je potrebno ropstvo u bilo kom smislu. Bez patosa distance, 
kakav proističe iz urođene razlike staleža, iz stalnog gledanja vladajuće kaste — iz daljine i 
odozgo — na potčinjene i na oruđa i iz njihovog isto tako stalnog navikavanja na pokoravanje 
i zapovedanje, na obuzdavanje i držanje na distanci, ne bi uopšte mogao izrasti i onaj drugi 
tajanstveniji patos, ona težnja za sve većim povećavanjem distance u samoj duši, obrazovanje 



sve viših, ređih, daljih, širih, obuhvatnijih stanja, jednom rečju: upravo uzdizanje tipa 
"čovek", stalno "samoprevazilaženje čoveka", da se poslužimo jednom moralističkom 
formulom u nadmoralnom smislu. I odista: u odnosu na istoriju nastanka aristokratskog 
društva (to jest pretpostavke onog uzdizanja tipa "čovek") ne srne se podlegati nikakvim 
humanističkim obmanama: istina je surova. Recimo sebi bez ikakvog obzira kako je do sada 
počinjala svaka viša kultura na zemlji! Ljudi sa još sirovom prirodom, varvari u svakom 
strašnom smislu reči, grabljivci, još u posedu neslomljene snage volje i želje za moći, bacili 
su se na slabije, uljuđenije, miroljubivije, možda trgovačke ili stočarske rase, ili na stare 
oronule kulture u kojima je upravo poslednja životna snaga dogorevala u sjajnim vatrometima 
duha i pokvarenosti. Otmena kasta je u početku bila uvek kasta varvara: njena premoć nije 
ležala prvenstveno u telesnoj snazi, nego u duhovnoj — bili su to potpuniji ljudi (što na 
svakom stupnju znači isto što i "potpunije zveri"). 

Korupcija kao izraz o tome da unutar instinkata preti anarhija i daje osnova afekata koja 
znači "život" uzdrmana; korupcija je, u zavisnosti od životnog oblika u kome se pokazuje, 
nešto u osnovi različito. Kad na primer jedna aristokratija kao što je francuska, na početku 
revolucije sa sublimnim gađenjem odbacuje svoje privilegije i sama sebe žrtvuje 
neobuzdanosti svoga moralnog osećanja, onda je to korupcija — bio je to zapravo samo 
završni čin one korupcije koja je trajala vekovima i zbog koje je korak po korak ustupala 
svoja vladarska prava i srozala se na funkciju kraljevstva (na kraju čak na njegov ukras i 
paradni privezak). Međutim, kod dobre i zdrave aristokratije je bitno to što se ona oseća ne 
kao funkcija (bilo kraljevstva, bilo društva), nego kao njihov smisao i najviše opravdanje — 
što ona zbog toga mirne savesti prima žrtvovanje mnoštva ljudi koji se zbog nje moraju 
potisnuti i svesti na nivo nepotpunih ljudi, robova i oruđa. Njihova osnovna vera mora biti to 
da društvo srne postojati ne radi društva, nego samo kao osnova i skelet na kojima će jedna 
izabrana vrsta ljudi moći da se uzdigne do svog uzvišenog zadatka i uopšte do višeg bića: 
poput one biljke puzavice na Javi — zovu je sipo matador — koja stremi suncu, svojim 
vršikama se dugo i često hvata za grane hrasta, sve dok konačno, visoko iznad njih, ali 
oslonjena na njih, u punom svetlu ne razvije svoju krunu i zablista u svojoj sreći. 

Obostrano se uzdržavati od povrede, nasilja, iskorišćavanja, svoju volju izjednačiti s 
voljom drugoga: to može u izvesnom grubom smislu postati dobar običaj među pojedincima 
ako su za to dati ušlo vi (naime, njihova stvarna sličnost u količini moći i vrednosnim 
merilima i njihova pripadnost jednom telu). Međutim, čim bi se primena ovog principa 
pokušala proširiti i po mogućnosti čak uzeti kao osnovni princip društva, on bi se odmah 
pokazao kao ono što jeste: kao volja za poricanjem života, kao princip rastvaranja i 
propadanja. Ovde se mora promisliti duboko, do temelja, i odbraniti se od svake osetljive 
bolećivosti: sam život je u suštini prisvajanje, povređivanje, savladavanje stranog i slabijeg, 
tlačenje, čvrstina, nametanje sopstvenih oblika, utelovljenje i u najmanju ruku, najblaže, 
izrabljivanje — ali zašto uvek upotrebljavati baš takve reči kojima je od pamtiveka utisnuta 
klevetnička namera? I ono telo u kojem se, kao što je pretpostavljeno, jedinke odnose jedna 
prema drugoj kao jednake — to se dešava u svakoj zdravoj aristokratiji — ako je živo, a ne 
telo koje odumire mora samo činiti protiv drugih tela sve ono od čega se jedinke u njoj 
međusobno uzdržavaju: ono će morati da bude ovaploćena volja za moć, ono će rasti, širiti se, 
privlačiti sebi, težiti premoći, ne iz neke moralnosti ili nemoralnosti, nego zato što živi i zato 
što život jeste upravo volja za moć. Ali ni u čemu drugom se obična svest Evropljana ne opire 



poučavanju više nego u ovome; sada se svuda mašta, čak i pod plaštom nauke, o budućem 
stanju društva koje treba da bude lišeno "izrabljivačkog karaktera" — to u mojim ušima zvuči 
kao da se obećava da će se pronaći život koji će se uzdržavati od svih organskih funkcija. 
"Izrabljivanje" nije svojstveno nekom iskvarenom ili nesavršenom i primitivnom društvu: ono 
spada u samu bit živog, kao osnovna organska funkcija, ono je posledica istinske volje za 
moć, koja je upravo volja za život. Dopustimo da je to kao teorija novost — kao realnost to je 
pračinjenica celokupne istorije: budimo ipak tol ik o pošteni prema samima sebi! 

Na jednoj šetnji kroz mnoge istančanije i grublje morale koji su dosad vladali ili još 
vladaju na zemlji našao sam da se izvesne crte po pravilu zajedno ponovo pojavljuju i da su 
međusobno povezane — sve dok mi se konačno nisu otkrila dva osnovna tipa i pala u oči 
osnovna razlika. Postoji moral gospodara i moral robova; odmah dodajem da se u svim višim 
i mešovitim kulturama javljaju i pokušaji izmirivanja ova dva morala, još češće njihovo 
uzajamno prožimanje i uzajamno nerazumevanje, ponekad se čak javljaju neposredno jedan 
uz drugi — pa i u istom čoveku, u jednoj duši. Moralna razlikovanja vrednosti su nastala ili u 
jednoj vladajućoj grupi koja je s osećanjem zadovoljstva postala svesna čime se razlikuje od 
potčinjene grupe, ili među potčinjenima, robovima i zavisnim svakog stepena. U prvom 
slučaju, kad su vladajući oni koji određuju pojam "dobro", kao ono što izdvaja i što određuje 
rang, oseća se uzvišeno, gordo stanje duše. Otmen čovek odbija od sebe bića u kojima dolazi 
do izraza suprotnost takvog uzvišenog, gordog stanja: on ih prezire. Treba odmah uočiti da u 
ovoj prvoj vrsti morala, suprotnost "dobro" i "rđavo" znači isto što i "otmeno" i "prezrenja 
dostojno": suprotnost "dobro" i "zlo" drugog je porekla. Prezire se kukavica, strašljivac, 
sitničar, onaj ko misli samo na usku korisnost; isto tako, nepoverljiv čovek sa svojim 
neslobodnim pogledom, onaj ko sam sebe ponižava, pseća vrsta čoveka koji dopušta da bude 
zlostavljan, bogoradeći laskavac, pre svega lažov: osnovno verovanje svih aristokrata je daje 
prost narod sklon laži. "Mi, istinoljubivi ljudi" — tako su plemići u staroj Grčkoj nazivali 
sebe. Jasno je kao dan da su se moralne vrednosne oznake svuda prvobitno odnosile na ljude, 
a tek izvedeno i kasnije na postupke; zbog toga je velika greška kad istoričari morala polaze 
od pitanja kao što je "zašto su hvalili samilosni postupak?" Otmena vrsta ljudi oseća da ona 
treba da određuje vrednost, njoj nije potrebno da joj neko odobrava, ona presuđuje "što je 
štetno meni, to je štetno po sebi", ona zna da je ona ono što stvarima uopšte tek pridaje 
vrednost, ona je tvorac vrednosti. Sve što na sebi poznaje, ona poštuje: takav moral je 
samo veličanje. U prvom planu se nalazi osećanje punoće, moći koja hoće da se preliva, sreća 
visoke napetosti, svest o bogatstvu koje bi da se poklanja i daje — i otmen čovek pomaže 
nesrećnom, ali ne, ili gotovo ne, iz sažaljenja, nego više iz jednog poriva koji rađa obilje 
moći. Otmen čovek poštuje u sebi moćnog, kao i onog ko ima moć nad samim sobom, ko ume 
da govori i da ćuti, ko s radošću primenjuje strogost i čvrstinu prema sebi i sa 
strahopoštovanjem se odnosi prema svemu strogom i čvrstom. "Tvrdo srce Votan mi je u 
grudi stavio", kaže se u jednoj staroj skandinavskoj sagi: tako se s pravom pevalo iz duše 
jednog gordog Vikinga. Takva vrsta čoveka se upravo ponosi time što se ne da navesti na 
sažaljenje, zbog čega junak sage opominjući dodaje: "Ko već u mladosti tvrdo srce nema, 
nikad mu ono tvrdo biti neće". Otmeni i hrabri koji tako misle su najudaljeniji od onog morala 
koji upravo u sažaljenju i u delanju za druge ili u nezainteresovanosti vidi znak moralnog; 
vere u sebe sama, gordost samim sobom, duboko neprijateljstvo i ironija prema "nesebičnosti" 
spadaju isto tako nesumljivo u otmeni moral kao i lako potcenjivanje i opreznost pred 
saosećanjem i "toplim srcem". Moćni su ti koji umeju da poštuju, to je njihova veština, 
njihovo carstvo pronalazaka. Duboko strahopoštovanje pred starošću i poreklom — 
celokupno pravo se zasniva na ovom dvostrukom strahopoštovanju — vera i predubeđenje u 



korist predaka, a na štetu budućih pokolenja su tipični u moralu moćnih; a kad, obrnuto, ljudi 
"modernih ideja" gotovo instinktivno veruju u "napredak" i "budućnost" i kad pokazuju sve 
manje poštovanja prema starosti, time se već dovoljno odaje neplemenito poreklo ovih 
"ideja". Međutim, moral vladajućih je današnjem ukusu najviše stran i mučan strogošću svog 
osnovnog načela da čovek ima obaveze samo prema sebi ravnima; da se prema ljudima nižeg 
ranga, prema svemu stranom, srne postupati prema sopstvenom nahođenju ili "kako srce 
hoće" i u svakom slučaju "s one strane dobra i zla" — tu mogu spadati sažaljenje i slična 
osećanja. Sposobnost i obaveza zahvalnosti i osvete na dugu stazu — oboje samo među sebi 
ravnima — tananost u uzvraćanju, prefinjenost pojmova u prijateljstvu, izvesna potreba za 
neprijateljima (kao neka vrsta odvodnog kanala za afekte zavisti, svadljivosti i obesti, u 
osnovi da bi čovek mogao da bude dobar prijatelj), sve su to tipična obeležja otmenog morala 
koji, kako je nagovešteno, nije moral "modernih ideja" i zato gaje danas teško ponovo osetiti, 
a teško mu je i ući u trag i razotkriti ga. Drukčije stoji s drugim tipom morala, moralom 
robova. Recimo da morališu oni nad kojima je izvršeno nasilje, potlačeni, oni koji pate, koji 
nisu slobodni, nisu sigurni u sebe i koji su umorni: šta će u njihovim moralnim vrednovanjima 
biti zajedničko? Verovatno će doći do izraza pesimistička sumnjičavost u odnosu na opšti 
položaj čoveka, možda i osuda čoveka zajedno s njegovim položajem. Pogled roba nije 
naklonjen vrlinama moćnog: on je skeptičan i nepoverljiv, on se odlikuje istančanošću 
nepoverenja prema svemu "dobrom" što se tamo poštuje — hteo bi sebe da ubedn kako ni 
sama sreća nije tamo prava. Tome nasuprot se ističu i osvetljavaju svojstva koja služe za to da 
paćeniku olakšaju opstanak: to se cene sažaljenje, ruka spremna za pomoć, toplo srce, 
strpljenje, marljivost, skrušenost, ljubaznost, jer to su ovde najkorisnija svojstva i gotovo 
jedina sredstva da se izdrži teret opstanka. Moral robova je u suštini moral korisnosti. Tu je 
mesto nastanka one čuvene suprotnosti "dobra" i "zla” — u zlo se osećanjem unose moć i 
opasnost, izvesna stravičnost, suptilnost i snaga koja ne dopušta da se pojavi prezir. Prema 
moralu robova, dakle, "zlo" uliva strah; prema moralu gospodara, upravo je "dobro" ono što 
izaziva strah i što hoće da ga izazove, dok se "rđav" čovek oseća kao vredan prezira. 
Suprotnost se zaoštrava do vrhunca kad se, po logici morala robova, na kraju i na "dobrog" 
čoveka ovog morala počne gledati s izvesnim nepoverenjem — ono može biti lako i 
blagonaklono — jer dobar čovek mora u skladu s načinom mišljenja robova u svakom slučaju 
biti bezopasan: on je dobroćudan, lako gaje prevariti, možda i malko glup, un bonhomme. 
Gde god moral robova dođe do prevage, jezik pokazuje sklonost da reči "dobar" i "glup" 
približi jednu drugoj. Poslednja osnovna razl ik a: zahtevanje slobode, instinkt za sreću i 
istančanost osećanja slobode, takođe nužno pripadaju moralu i moralnosti robova, kao što su 
umetnost i zanesenost u strahopoštovanju, u samoodricanju, redovan simptom aristokratskog 
načina mišljenja i vrednovanja. Otuda se bez daljeg može razumeti zašto ljubav kao strast — 
to je naš evropski specijalitet — mora u svakom slučaju biti otmenog porekla: kao što je 
poznato, njen pronalazak pripada provansalskim vitezovima-pesnicima, onim sjajnim 
pronalazačima "gai saber"* kojima Evropa ima tako mnogo da zahvali, gotovo i za sebe 
samu. 

* Vesele nauke. 

Među stvari koje otmen čovek možda najteže shvata spada sujeta: on će pasti u 
iskušenje da je poriče i tamo gde drugi ljudi smatraju da je rukom mogu opipati. Za njega je 
problem da zamisli ljude koji se trude da stvore dobro mišljenje o sebi, koje oni sami o sebi 



nemaju — a i ne "zaslužuju" ga — a koji, na kraju, ipak i sami veruju u to dobro mišljenje. To 
mu, s jedne strane, izgleda toliko neukusno i lišeno samopoštovanja, a sa druge strane, tako 
barokno-nerazumno da je sklon da sujetu shvati kao izuzetak i da u većini slučajeva kad se 
govori o njoj sumnja u nju. On će na primer reći: "Ja mogu biti u zabludi o svojoj vrednosti, a 
na drugoj strani ipak zahtevati da moju vrednost priznaju i drugi upravo onako kako je ja 
određujem — ali to nije sujeta (nego visoko mišljenje o sebi, ili, mnogo češće, ono što se zove 
'skrušenost' ili 'skromnost')". Ili: "Iz mnogih razloga ja se mogu radovati dobrom mišljenju 
drugih, možda zato što ih poštujem i volim pa se radujem svakoj njihovoj radosti, možda i 
zato što njihovo dobro mišljenje potvrđuje i učvršćuje moju veru u moje sopstveno dobro 
mišljenje, možda zato što dobro mišljenje drugih, čak i u slučajevima kad se ne podudara s 
mojim, meni ipak koristi ili obećava korist — ali sve to nije sujeta". Otmen čovek mora sebe, 
naročito uz pomoć istorije, tek uveriti da je od davnina, u svim na bilo koji način zavisnim 
slojevima naroda, običan prost čovek bio samo ono što su o njemu drugi mislili — uopšte 
nenaviknut da sam određuje vrednosti, on sebi nije pridavao nikakvu drugu vrednost osim one 
koju su mu pridavali njegovi gospodari (istinsko pravo gospodara i jeste to da stvara 
vrednosti). Kao posledica strašnog atavizma može se shvatiti to što običan čovek i danas još 
najpre čeka na mišljenje o sebi, pa mu se potom instinktivno potčinjava: ali nipošto ne samo 
"dobrom" mišljenju nego i rđavom i nepravednom (treba se, na primer, setiti najvećeg dela 
samoocena i samopotcenjivanja koje pobožne žene uče od svojih ispovednika, i uopšte 
pobožan hrišćanin od svoje crkve). U skladu s laganim uspostavljanjem demokratskog reda 
stvari (i s njegovim uzrokom, mešanjem krvi gospodara i robova), sad se u stvari prvobitno 
otmen i redak nagon da čovek sam sebi pripiše određenu vrednost i da o sebi "dobro misli", 
sve više ohrabruje i širi, ali on u svako doba ima protiv sebe jednu stariju, širu i temeljnije 
utelovljenu sklonost — a u fenomenu "sujete", ova starija sklonost je jača od one mlađe. 
Sujetan čovek se raduje svakom dobrom mišljenju koje čuje o sebi (sasvim nezavisno od bilo 
kog gledišta o njegovoj korisnosti i isto tako nezavisno od toga da lije ono tačno ili 
pogrešno), kao što i pati zbog svakog lošeg mišljenja: jer on se potčinjava i jednom i drugom, 
on se oseća potčinjen njima po onom najstarijem instinktu potčinjavanja koji izbija u njemu. 

U krvi sujetnog postoji "rob", ostatak prevejanosti roba — kol ik o li "rob" postoji, na primer, 
još i danas u ženi! — koji nastoji da zavede na dobro mišljenje o sebi; isto tako, rob je taj koji 
pred tim mišljenjem potom odmah pada na kolena, kao da ga nije on izazvao. I da kažem još 
jednom: sujeta je atavizam. 

Jedna vrsta nastaje, tip se učvršćuje i jača u dugoj borbi sa bitno jednakim nepovoljnim 
uslovima. Obrnuto, iz iskustva odgajivača se zna da vrste kojima se pruža preobilna ishrana i 
uopšte prekomerna zaštita i briga, vrlo brzo na izrazit način naginju varijaciji tipa i obiluju 
čudnim oblicima i monstruoznostima (pa i monstruoznim porocima). Treba samo pogledati 
neku aristokratsku zajednicu, recimo staru grčku polis ili Veneciju kao dobrovoljnu ili 
nedobrovoljnu ustanovu stvorenu radi odgajivanja: tu su na okupu ljudi upućeni na sebe koji 
žele da održe i učvrste svoju vrstu većinom stoga što je moraju učvrstiti, ili se na strašan način 
izložiti opasnosti da budu istrebljeni. Tu nema one naklonosti, one prekomernosti, one zaštite 
koje pogoduju varijaciji; vrsta je potrebna sebi kao vrsta, kao nešto što se upravo svojom 
čvrstinom, jednoličnošću, jednostavnošću obdika uopšte može potvrditi i trajno održati, u 
stalnoj borbi sa susedima, ili sa potčinjenima koji su se pobunili ili prete pobunom. 
Najraznovrsnije iskustvo je uči kojim svojstvima treba prvenstveno da zahvali što je uprkos 
svojim bogovima i ljudima još tu, što se još drži: ta svojstva ona naziva vrlinama i samo te 
vrline neguje. Ona to čini kruto, ona hoće krutost; svaki aristokratski moral je netrpeljiv: u 
vaspitanju mladeži, u postupanju sa ženama, u bračnim odnosima, u odnosima između starog i 



mladog, u kaznenom zakonodavstvu (koje motri samo na ono što se izrođava) — ona ubraja 
netrpeljivost čak među vrline pod nazivom "pravednost". Tip sa manjim brojem crta, ali vrlo 
izrazitih, vrsta strogih, ratničkih, mudro ćutljivih, zatvorenih i veoma uzdržljivih ljudi (i kao 
takva sa najtananijim osećanjem za čari i nijanse društvenog života) nadživljava na taj način 
smenjivanje pokolenja; stalna borba s uvek jednakim nepovoljnim uslovima je, kako je 
rečeno, uzrok tome što jedan tip postaje čvrst i tvrd. Ali na kraju nastaje ipak neko srećno 
stanje, velika napetost popušta: možda među susedima nema više neprijatelja, i sredstva za 
život, čak i za uživanje života, postoje u obilju. Najednom se kida stega i nestaje prinuda 
starog zapta: on se više ne oseća kao nužan, kao uslov opstanka — ako bi hteo da se održi i 
dalje mogao bi to samo kao neki oblik luksuza, kao arhaičan ukus. Varijacija, bilo kao 
menjanje (u više, tananije, rede), bilo kao izrođavanje i nakaznost, iznenadna je u najvećem 
obilju i raskoši na pozornici; pojedinac se odvažuje da bude usamljen i da se uzdigne. Na 
ovim prekretnicama istorije pokazuju se jedno uz drugo, i često jedno s drugim prepleteno i 
zamršeno, veličanstveno, mnogovrsno, iskonsko izrastanje i stremljenje naviše, neka vrsta 
tropskog tempa u utakmici rastenja, i grdno propadanje i samouništavanje, zahvaljujući divlje 
suprotstavljenim, tako reći eksplozivnim egoizmima koji se među sobom bore "za sunce i 
svetio" i neće više da znaju ni za kakvu granicu, ni za kakvo obuzdavanje, ni za kakvu 
poštedu koji proističu iz dotadašnjeg morala. Sam taj moral je bio ono što je do čudovišnosti 
nagomilalo snagu, što je luk zateglo na tako preteći način — sad je on "preživeo". Dostignuta 
je opasna i stravična tačka na kojoj puniji, raznovrsniji i širi život prelazi ofo’ire starog 
morala; "individuum" je tu, prinuđen na sopstveno zakonodavstvo, na sopstvena dovijanja i 
lukavstva radi samoodržanja, samouzdizanja, samoiskupljenja. Sama nova "čemu", sama nova 
"čime", nikakvih opštih obrazaca više, nesporazum i neuvažavanje ruku pod ruku, raspad, 
propadanje i najviše težnje jezivo prepleteni, genije rase bujajući iz obilja dobra i zla, kobna 
istovremenost proleća i jeseni puna novih draži i koprena svojstvenih mladoj, još neiscrpenoj, 
još nezamorenoj pokvarenosti. Opet je tu opasnost, majka morala, velika opasnost, ovog puta 
premeštena u pojedinca, u bližnjega i prijatelja, na ulicu, u sopstveno dete, u sopstveno srce, u 
sve najsopstvenije i najtajnije želje i volje: šta će sad imati da propovedaju filozofi morala 
koji u ovo vreme dolaze? Ovi oštri posmatrači i dokoličari otkrivaju da se brzo približava 
kraj, da sve oko njih propada i izaziva propadanje, da ništa ne ostaje do prekosutra s 
izuzetkom jedne vrste ljudi, neizlečivo osrednjih. Jedino osrednji imaju izgleda da pretraju, da 
se razmnožavaju — oni su ljudi budućnosti, jedini koji će preživeti; "budite kao oni, budite 
osrednji!" glasi sad jedini moral koji još ima smisla, koji još nalazi slušaoce. Ali njega je 
teško propovedati, taj moral osrednjosti! — on nikad ne srne priznati šta on jeste i šta hoće, on 
mora pričati o meri i dostojanstvu, o dužnosti i o ljubavi prema bližnjem — on će imati muke 
da prikrije ironiju ! 


263 . 

Postoji neki instinkt za rang koji je više nego sve ostalo već znak visoka ranga; postoji 
zadovoljstvo u nijansama strahopoštovanja po kojem se može zaključiti o otmenosti porekla i 
navika. Tananost, dobrota i uzvišenost duše opasno se stavljaju na probu kada pored nje prođe 
nešto što je prvog ranga, ali što strogošću autoriteta još nije zaštićeno od nametljivih 
posezanja i nespretnosti: nešto što neobeleženo posebnim znakom, neotkriveno, iskušavajući, 
možda svojevoljno prekriveno i prerušeno ide svojim putem kao živi probni kamen. Onaj u 
čiji zadatak i posao spada istraživanje duša poslužiće se u mnogim oblicima upravo ovom 
veštinom da bi utvrdio konačnu vrednost jedne duše, nepromenljiv, urođen rang kome ona 
pripada: on će staviti na probu ljen instinkt strahopoštovanja. Dijference engendre haine;* 
prostota mnogih priroda izbija najednom kao prljava voda kad se ispred njih prenese bilo 
kakva sveta posuda, bilo kakva dragocenost iz zatvorenih vitrina, bilo kakva knjiga sa znakom 



vel ik e sudbine; na drugoj strani se javlja nehotična zanemelost, ukočenost oka, zastoj svih 
pokreta, u čemu se ogleda da duša oseća blizinu nečega što je vredno poštovanja. Način na 
koji je dosad u celini održano strahopoštovanje pred Biblijom u Evropi, možda je najbolji deo 
negovanja i uljuđivanja običaja za koji Evropa ima da zahvali hrišćanstvu: takvim knjigama 
dubine i najvišeg značaja potrebna je za njihovu zaštitu tiranija nekog autoriteta spolja da bi 
dobile one milenijume trajanja koji su potrebni da se one iscrpu i dokraja odgonetnu. Mnogo 
je postignuto kad je vel ik om mnoštvu (plitkima i proždrljivcima svake vrste) vaspitanjem 
konačno usađeno osećanje da se ne srne sve dirati; da ima svetih doživljaja pred kojima se 
obuća mora izuti, a nečiste ruke daleko držati — to je njihov gotovo najviši uspon ka 
čovečnosti. Obrnuto, kod takozvanih obrazovanih, vern ik a "modernih ideja", možda ništa nije 
tako odvratno kao nemanje stida, njihova olaka drskost oka i ruke kojom oni sve dodiruju, 
ližu i kušaju; i mogućno je da danas u narodu, u prostom narodu, naročito među seljacima, još 
uvek ima više relativne otmenosti ukusa i takta u strahopoštovanju nego kod onog polusveta 
duha što čita novine, kod obrazovanih. 

* Razlika rađa mržnju. 

Iz duše čoveka ne da se izbrisati ono što su njegovi preci najradije i najpostojanije 
činili: ako su možda bili revnosne štediše i pribor nekog pisaćeg stola i kase, skromni i 
jednostavni u svojim prohtevima, skromni i u svojim vrlinama; ili ako su živeli naviknuti na 
zapovedanje od jutra do mraka, skloni grubim zadovoljstvima i uz to možda još grubljim 
dužnostima i odgovornostima; ili ako su, najzad, bilo kad žrtvovali stara preimućstva rođenja i 
poseda da bi živeli samo za svoju veru — za svoga "boga" — kao ljudi neumoljive i osetljive 
savesti koja će pocrveneti pred svakim posredovanjem. Sasvim je nemogućno da čovek u 
svom telu nema svojstva i naklonosti svojih roditelja i pradedova, ma kol ik o spoljni izgled 
govorio protiv toga. To je problem rase. Ako se, recimo, ponešto zna o roditeljima dopušten je 
i zaključak o detetu: neka odvratna neumerenost, neka potajna zavist, nezgrapno prisvajanje 
prava — kako su već ove tri osobine bile oduvek svojstvene pravom tipu plebejca — nešto od 
toga mora preći na dete isto tako sigurno kao i pokvarena krv; a uz pomoć najboljeg 
vaspitanja i obrazovanja postići će se jedino to da se takvo nasleđe prikrije. A šta drugo i hoće 
današnje vaspitanje i obrazovanje! U našem vrlo narodskom, hoću reći plebejskom veku, 
"vaspitanje" i "obrazovanje" moraju u suštini biti veština obmanjivanja — obmanjivanja o 
poreklu, o nasleđenomplebejstvu u duši i telu. Vaspitač koji bi danas propovedao pre svega 
istinoljubivost i koji bi svojim vaspitanicima stalno dov ik ivao "budite istiniti, budite prirodni, 
budite ono što jeste!" - čak bi i takav vrli i bezazleni magarac naučio posle izvesnog vremena 
da se maši one Horacijeve furca* da bi naturani expellere:** s kakvim uspehom? "Svetina" 
usque recurret. *** 

* Vile, rogulje. 

** Prognao prirodu. 

*** Uvek se vraća. 

Izlažući se opasnosti da povredim nečije nevine uši tvrdim: egoizam pripada suštini 
otmene duše; imam na umu onu nepokolebljivu veru da biću kakvo "smo mi", druga bića 
moraju po prirodi biti potčinjena i da mu se moraju žrtvovati. Otmena duša prihvata ovo 
činjenično stanje svog egoizma bez ikakve nedoumice, pa i bez osećanja tvrdoće, prinude i 
samovolje u tome; štaviše, prihvata ga kao nešto što je zasnovano u prazakonu stvari — ako 



bi potražila naziv za to rekla bi: "To je sama pravednost". Pod okolnostima koje je u početku 
navode na kolebanje, ona sebi priznaje da postoje oni koji su ravnopravni s njom; čim je 
načisto s ovim pitanjem ranga, ona se među ovim jednakima i ravnopravnima kreće s istom 
sigurnošću u stidu i blagom strahopoštovanju koju ima u opštenju sa samom sobom — prema 
nekoj urođenoj nebeskoj mehanici u koju se sve zvezde razumeju. To je deo njenog egoizma 
više, ova tananost i samoograničavanje u saobraćaju sa sebi jednakima — svaka zvezda je 
jedan takav egoist — ona poštuje sebe u njima i u pravima koja im ustupa; ona ne sumnja da 
razmena časti i prava kao suština svakog saobraćaja spada takođe u prirodno stanje stvari. 
Otmena duša daje, kao što i uzima, po strasnom i razdražljivom instinktu odmazde koji leži u 
njenoj osnovi. Pojam "milost" nema inter pares* nikakvog smisla ni mirisa; možda postoji 
neki subliman način da se pokloni odozgo tako reći strpljivo podnose i da se kao kapi žedno 
ispiju: ali za tu veštinu i takav način ponašanja, otmena duša nije sposobna. Tu joj smeta njen 
egoizam: ona uopšte nerado gleda prema "gore" — nego ili pred sebe, horizontalno i polako, 
ili naniže — ona je svesna da je u visinama. 

* Među jednakima. 

"Istinski poštovati možemo samo onoga ko ne trazi sam sebe." — Gete savetniku 
Šio seru. 


267 . 

Postoji jedna poslovica kod Kineza koju majke kazuju svojoj deci: siao-sin "učini svoje 
srce malim!" To je prava osnovna sklonost u poznim civilizacijama: ne sumnjam da bi neki 
antički Grk i kod nas, današnjih Evropljana, najpre otkrio samoumanjivanje — već samim tim 
išli bismo protiv njegovog ukusa. 


268 . 

Šta je najzad prostaštvo? Reči su zvukovni znaci za pojmove; a pojmovi su više ili 
manje određeni slikovni znaci za osete koji se često vraćaju i zajedno pojavljuju, za grupe 
oseta. Da bismo jedan drugog razumeli nije dovoljno da samo upotrebljavamo iste reči: iste 
reči moraju se upotrebiti za istu vrstu unutrašnjih doživljaja, mora se najzad imati zajedničko 
iskustvo. Stoga se među sobom bolje razumeju ljudi jednog naroda nego pripadnici raznih 
naroda, čak i kad se služe istim jezikom; ali, štaviše, kad ljudi dugo žive zajedno pod sličnim 
uslovima (klime, tla, opasnosti, potreba, rada), nastaje nešto što "se razume", narod. U svim 
dušama je određen broj često ponavljanih doživljaja dobio prevagu nad onima koji se rede 
javljaju: o njima i oko njih, ljudi se razumeju brzo i sve brže — istorija jezika je istorija 
procesa skraćivanja; to brzo razumevanje ih povezuje, čvrsto i sve čvršće. Ukoliko je veća 
opasnost, utoliko je veća potreba da se saglase brzo i lako o onome što treba učiniti; da u 
opasnosti ne dođe do nesporazuma, to je ono bez čega ljudi u međusobnom saobraćaju ne 
mogu. U svakom prijateljstvu ili ljubavi, još se vrši takva provera: nema n ik akve trajnosti u 
njima čim se otkrije da jedan od dvojice pri istim rečima ne oseća, ne misli, ne sluti, ne želi, 
ili ne strahuje isto kao onaj drugi. (Strah od "večitog nerazumevanja": to je onaj dobronamerni 
duh koji lica različitog pola tako često čuva od prebrzih veza na koje ih navode čula i srce — 
a ne neki šopenhauerovski "genije vrste"!) Koje se grupe oseta u jednoj duši najpre probude, 
dođu do reči, izdaju naređenje, to odlučuje o ukupnoj hijerarhiji njihovih vrednosti, to 
određuje naposletku njihovu tablicu vrednosti. Vrednosni sudovi nekog čoveka otkrivaju 



nešto od sklopa njegove duše, a u čemu ona vidi svoje životne uslove, svoju pravu nevolju. 
Ako je nevolja od davnina međusobno približavala samo one ljude koji su mogli sličnim 
znacima obeležavati slične potrebe i doživljaje, onda se, u celini uzevši, pokazuje da je laka 
saopštljivost nevolje, to u poslednjoj instanci znači doživljavanje samo prosečnih i 
zajedničkih iskustava, morala biti najjača među svim silama koje su dosad vladale čovekom. 
Sličniji, običniji ljudi bili su i uvek su u preimućstvu, dok odabraniji, tananiji, redi, teže 
razumljivi ostaju lako sami, podležu u svojoj usamljenosti nesrećama i retko produžavaju 
svoju vrstu. U pomoć se moraju prizvati ogromne protivsile da bi presekle ovaj prirodan, 
isuviše prirodan progressus in simile, napredovanje čoveka u slično, obično, prosečno, 
čoporsko — u prostačko ! 

Ukoliko se psiholog — rođeni, neminovni psiholog i čitač duša — više okreće 
odabranijim slučajevima i ljudima, utoliko veća postaje opasnost da se uguši sažaljenjem: 
njemu su tvrdoća i vedrina potrebnije nego nekom drugom čoveku. Naime, kvarenje i 
propadanje viših ljudi, neobičnije sazdanih duša je pravilo: strašno je imati takvo pravilo 
stalno pred očima. Mnogostruko mučeništvo psihologa koji je otkrio ovo propadanje, koji svu 
ovu unutrašnju "nesreću" višeg čoveka, ovo večito "prekasno!" u svakom smislu, najpre 
jednom, pa zatim gotovo uvek ponovo otkriva, tokom ćele istorije, može jednog dana dovesti 
do toga da se s ogorčenjem okrene protiv sopstvene sudbine i pokuša da sam sebe uništi — da 
sam "propadne". Gotovo kod svakog psihologa će se primetiti izdajnička sklonost i uživanje u 
ophođenju s običnim i urednim ljudima: on time odaje da mu je uvek Potrebno neko lečenje, 
da mu je potrebna neka vrsta bekstva i zaborava, da bude što dalje od onoga što su mu 
njegova uviđanja i preseci stavili na savest, čime mu je savest opteretio njegov "zanat". 

Njemu je svojstven strah od sopstvenog pamćenja. Pred sudom drugih, lako zanemi: on sluša 
nepokretna lica kako se poštuje, divi, voli, prosvetljuje tamo gde je on video — ili još krije 
svoju zanemelost, izrično se saglašavajući sa bilo kakvim površnim mišljenjem. Možda 
paradoksalnost njegovog položaja prelazi u jezivost toliko da su se gomila, obrazovani, 
sanjalice, upravo tamo gde se on pored velikog prezira naučio teškom sažaljenju, na svojoj 
strani naučili velikom poštovanju — poštovanju za "velike ljude" i čuda zbog kojih čovek 
otadžbinu, zemlju, dostojanstvo čovečanstva, sam sebe blagosilja i poštuje, na koje se 
omladini ukazuje kao na uzor... I ko zna da se nije dosad u svim velikim slučajevima 
događalo isto: da se svetina klanjala jednom bogu — a da je "bog" bio samo jedna žrtvena 
životinja! Uspeh je uvek bio najveći lažljivac, a samo "delo" je uspeh; veliki državnik, 
osvajač, pronalazač zaodenuti su svojim tvorevinama do neprepoznatljivosti; tek "delo", delo 
umetnika, filozofa, otkriva onoga koji ga je stvorio, ili treba da ga je stvorio; "veliki ljudi", 
takvi kakvi se poštuju, samo su male i loše naknadne izmišljotine; u svetu istorijskih vrednosti 
vlada krivotvorenje. Veliki pesnici na primer, kao Bajron, Mise, Po, Leopardi, Klajst, Gogolj 
— možda i moraju biti takvi kakvi već jesu: ljudi trenutka, oduševljeni, čulni, detinjasti, u 
nepoverenju i poverenju nestalni i nepredvidljivi; sa dušama na kojima obično treba prikriti 
neku naprslinu; često se sveteći svojim delima za neko unutrašnje prljanje, često svojim 
uzletima tražeći zaboravnost pred suviše vernim pamćenjem, često zalutali i gotovo 
zaljubljeni u glib, sve dok ne postanu slični lutajućoj svetlosti nad močvarama i dok se ne 
preruše u zvezde — narod ih tada, naravno, naziva idealistima — često boreći se sa 
dugotrajnom odvratnošću, s utvarom bezverja koja se vraća, parališe ih i prisiljava da čeznu 
za slavom i da se "verom u sebe" hrane iz ruku pojanih laskavaca — kakva su muka ovi vel ik i 
umetnici i uopšte viši ljudi za onoga ko ih je jednom odgonetnuo ! Tako je razumljivo da oni 
upravo od žene — koja je vidovita u svetu patnje i, na žalost, daleko iznad svojih mogućnosti 
željna da pomogne i spase — tako lako doživljavaju one izlive neograničenog n nesebičnog 



sažaljenja koje gomila, pre svega gomila obožavalaca, ne razume i obasipa radoznalim i 
samodopadljivim tumačenjima. Ovo sažaljenje je, po pravilu, u zabludi o svojoj snazi; žena 
želi da veruje da ljubav sve može — to je njena prava vera. Avaj, poznavalac srca zna kako je 
jadna, glupa, bespomoćna, uobražena, nepouzdana, pre razorna nego spasonosna i najbolja i 
najdublja ljubav! Mogućno je da pod svetom pričom i predstavom Hristovog života leži 
skriven jedan od najbolnijih slučajeva mučeništva zbog poznavanja ljubavi: mučeništvo 
najnevinijeg i najpožudnijeg srca kome nikad nije bilo dovoljno ljudske ljubavi, koje je želelo 
da voli, da bude voljeno i ništa više, sa tvrdoćom, bezumnošću, sa strašnim izlivima gneva 
protiv onih koji su mu ljubav uskraćivali; istorija jednog siromaška nezasićenog i 
nezasitljivog u ljubavi koji je morao pronaći pakao da bi tamo poslao one koji ga nisu hteli 
voleti — i koji je na kraju, došavši do saznanja o ljudskoj ljubavi, morao pronaći boga koji je 
sav ljubav, sav moć da se voli — koji se sažalio na ljudsku ljubav zato što je tako jadna, tako 
neuka! Ko tako oseća, ko zna za ljubav na takav način — taj traži smrt. Ali zašto se predavati 
takvim bolnim mislima? Osim ako to ne moramo. 

270. 

Duhovna oholost i preo setlj ivo st svakog čoveka koji je duboko patio — to gotovo da 
određuje hijerarhiju koliko duboko ljudi mogu patiti — njegova jeziva uverenost, kojom je 
sav prožet i obojen, da zahvaljujući svojoj patnji zna više nego što i najpametniji i najmudriji 
mogu znati, da poznaje mnoge daleke strašne svetove o kojima "vi ništa ne znate!" i da je 
jednom u njima bio kao "kod kuće"... ta duhovna nema oholost ratnika, ta gordost izabranog 
po saznanju, "posvećenog", bezmalo žrtvovanog, oseća potrebu za svim oblicima 
prerušavanja da bi se zaštitila od dodira nametljivih i .sažaljivih ruku i uopšte od svega što joj 
nije ravno po bolu. Duboka patnja čini čoveka otmenim; ona ga izdvaja. Jedan od 
najprefinjenijih oblika prerušavanja je epikurejstvo i izvesna razmetljiva smelost ukusa koja 
patnju uzima olako i brani se od svega setnog i dubokog. Ima "vedrih ljudi" koji se služe 
vedrinom jer ih ljudi zbog nje pogrešno shvataju — oni hoće da budu pogrešno shvaćeni. Ima 
"ljudi od nauke" koji se služe naukom zato što ona daje vedar izgled i što naučnost navodi na 
zaključak da je čovek površan — oni hoće da druge zavedu na pogrešan zaključak. Ima 
slobodnih, drskih duhova kojima je stalo do toga da prikriju i poreknu da su slomljena, gorda i 
neizlečiva srca; a ponekad je i sama ludost maska nesrećnog i odveć izvesnog znanja. Iz toga 
proističe da strahopoštovanje "pred maskom" spada u tananiju čovečnost i da se na 
pogrešnom mestu ne treba upuštati u psihologiju niti radoznalosti puštati na volju. 

271. 

Ono što najdublje razdvaja dva čoveka jeste različit smisao za čistotu i stepen te čistote. 
Sta vrede sva čestitost i uzajamna korisnost, šta vredi sva dobra volja: na kraju ostaje na tome 

— oni "ne mogu da podnesu jedan drugog"! Najviši instinkt čistote dovodi onoga kome je 
svojstven u najčudniju i najopasniju osamljenost, kao nekog sveca: jer svetost i jeste to — 
najviša produhovljenost pomenutog instinkta. Bilo kakvo poznavanje neopisive punoće 
zadovoljstva u kupanju, bilo kakav žar i žeđ koji dušu stalno gone iz noći u jutro i iz 
tmurnosti, "ojađenosti", u svetio, sjaj, dubinu, tananost: koliko god takva sklonost da odlikuje 

— jer to je otmena sklonost — ona i odvaja. Sažaljenje sveca je sažaljenje prema prljavštini 
ljudskog, odviše ljudskog. A ima stepena i visina gde on i samo sažaljenje oseća kao prljanje, 
kao prljavštinu... 


272 . 



Znaci otmenosti: nikada ne misliti na to da se sopstvene obaveze spuste do obaveza 
prema svakom; ne biti spreman na ustupanje ili deljenje sopstvene odgovornosti; svoja 
preimućstva i njihovo korišćenje računati među svoje obaveze. 

Čovek koji teži nečem velikom smatra svakog ko mu se nađe na putu ili za sredstvo ili 
za kočnicu i smetnju — ili za privremeno odmorište. Njegova, njemu svojstvena i uzvišena 
dobrota prema bližnjima mogućna je tek onda ako je on na svojoj visini i ako vlada. 
Nestrpljenje i njegova svest da je dotle osuđen samo na komediju — jer je čak i rat komedija i 
skriva nešto, kao što svako sredstvo skriva cilj — kvare mu svaki odnos s drugima: ta vrsta 
ljudi poznaje usamljenost i ono najotrovnije što ona ima u sebi. 

274 . 

Problem onih što čekaju. Da bi jedan viši čovek u kome drema rešenje nekog problema, 
blagovremeno došao do delanja — "do prodora", kako bi se moglo reći — potrebne su srećne 
okolnosti i mnogo šta nepredvidljivo. To se obično ne dešava, i u svim kutovima zemlje sede 
ti što čekaju, jedva i znajući koliko čekaju, a još manje da uzalud čekaju. Ponekad prekasno 
dolazi i poziv na ustajanje, onaj slučaj koji daje "dozvolu" za delanje — onda kad su najlepša 
mladost i snaga za delanje već utrošene mirnim sedenjem; i kako je mnogo onih koji su, 
upravo kad su "poskočili", s užasom otkrili da su im udovi obamrli i duh već otežao! 
"Prekasno!" — rekli su oni sebi, bez vere u sebe i sa svešću da su sada zauvek nekorisni. Da 
nije možda u carstvu genija "Rafael bez ruku", shvativši izraz u najširem smislu, ne izuzetak, 
već pravilo? Možda genije uopšte nije tako redak: ali pet stotina ruku koje su mu potrebne da 
bi Koupog, "pravo vreme", tiranisao, da bi slučaj uhvatio za perčin! 

Ko neće da vidi uzvišenost nekog čoveka, utol ik o se revnosvnje osvrće za onim što je 
kod njega nisko i samo spoljašnje — i time sam sebe odaje. 

276 . 

Pri svakoj vrsti povrede i gubitka, niža i grublja duša je u boljem položaju od otmenije: 
opasnosti za ovu poslednju moraju biti veće, verovatnoća da će ona nastradati i propasti, pri 
raznovrsnosti njenih životnih uslova, čak je veoma velika. Kod guštera ponovo izrasta 
izgubljen prst: kod čoveka ne. 


277 . 

Dovoljno loše! Opet stara priča! Kad čovek sagradi kuću primeti da je pri tom i 
nehotice nešto naučio što je svakako morao znati pre nego što je — počeo da gradi. Večito 
ono nesrećno "Prekasno!" Melanholija svega što je gotovo!... 

278 . 

Putniče, ko si ti? Vidim te kako ideš svojim putem, bez podsmeha, bez ljubavi, s 
nedokučivim očima; vlažan i tužan kao visak koji je nezasićen iz svake dubine ponovo izronio 
na svetlost — šta je tražio tamo dole? — sa grudima koje ne uzdišu, sa usnama što kriju 



gađenje, s rukom koja još samo polako hvata. Ko si ti? Šta si učinio? Odmori se ovde: ovo 
mesto je gostoljubivo prema svakome — okrepi se! I ma ko ti bio: šta ti se sad dopada? Šta ti 
služi za oporavak? Reci slobodno — što imam, to ću ti ponuditi! "Za oporavak? Za oporavak? 
O, ti radoznalce, šta pričaš tu! Ali daj mi, molim te..." Šta? Šta? reci samo! "Još jednu masku! 
Drugu masku!"... 


279 . 

Ljudi duboke tuge odaju se kad su srećni; njima je svojstveno da sreću hvataju kao da 
bi hteli da je prignječe i uguše, iz ljubomore — ah, oni znaju isuviše dobro da će im ona 
umaći! 


280 . 

"Loše! Loše! Šta? zar on ne ide — nazad?" Da! Ali vi ga pogrešno shvatate kad žalite 
zbog toga. On ide nazad kao svak ko se sprema na veliki skok. 

281 . 

"Hoće li mi se verovati? Ali ja zahtevam da mi se veruje: ja sam uvek loše mislio na 
sebe i o sebi; samo u sasvim retkim slučajevima, samo prisiljen, uvek nezainteresovan 'za 
stvar', spreman da odstupim od 'sebe', uvek bez vere u ishod, zahvaljujući nesavladljivom 
nepoverenju u mogućnost samosaznanja koje me je dovelo dotle da čak i u pojmu 'neposredno 
saznanje' koji teoretičari dopuštaju sebi, osećam contradictio in adjecto: — ćela ta činjenica je 
gotovo najizvesnije što o sebi znam. Mora biti da u meni postoji neka vrsta zlovolje da o sebi 
mislim nešto određeno. Klije li se u tome možda neka zagonetka? Verovatno; ali, srećom, 
nisam ja taj koji treba da je rešava. Možda ona odaje vrstu kojoj pripadam? Ali ne meni: tako 
sam upravo i sam želeo." 


282 . 

"Ali šta ti se desilo?" — "Ne znam", reče on oklevajući; "možda su mi harpije preletele 
preko stola." Danas se dešava da ponekad neki blag, umeren i uzdržljiv čovek najednom 
pobesni, razbija tanjire, prevrće sto, viče, praska, sve oko sebe vređa — a onda se povlači, 
postiđen, ljuti se na sebe. Kuda? Zašto? Da negde po strani umre od gladi? Da se uguši u 
svom sećanju? Ko ima želje uzvišene probirljive duše i samo ponekad postavljen sto i 
prigotovljenu hranu, za njega će opasnost uvek biti velika: a danas, ona je izuzetno velika. 
Bačen u bučno i plebejsko vreme s kojim ne može jesti iz jedne činije, on lako može propasti 
od gladi i žeđi, ili, ako se ipak nečeg "maši" — od iznenadnog gađenja. Svi smo verovatno 
već jeli za stolom gde nam nije bilo mesto; i upravo najduhovniji među nama, koje je najteže 
nahraniti, znaju za onu opasnu dispepsiju što nastaje iz iznenadnog uvida i razočaranja zbog 
naše hrane ili suseda za stolom — za odvratnost posle jela. 

283 . 

Čisto je i ujedno otmeno samo savlađivanje kad čovek hvali, ako uopšte hoće da hvali, 
uvek samo tamo gde se ne slaže: u drugom slučaju bi hvalio sam sebe, što bi bilo u 
suprotnosti s dobrim ukusom — odista samo savlađivanje koje pruža valjan povod i podsticaj 
da čovek svaki put bude pogrešno shvaćen. Da bi smeo dopustiti sebi ovaj stvarni luksuz u 
ukusu i moralnosti, čovek bi morao živeti ne među tupoglavcima nego, naprotiv, među 



ljudima čiji nesporazumi i greške još uveseljavaju svojom prefinjenošću — ili će za to morati 
teško da ispašta! "On me hvali: dakle daje mi za pravo" — ovo magareće zaključivanje 
upropašćuje nama usamljenicima pola života jer nam u susedstvo dovodi magarce i nameće 
nam ih za prijatelje. 


284 . 

Živeti s velikom i gordom opuštenošću; uvek s one strane. Svoje afekte, svoja za i 
protiv imati i nemati po svojoj volji, spustiti se na njih za duže vreme; sesti na njih kao na 
konje, često kao na magarce — naime, treba umeti iskoristiti njihovu glupost kao i njihovu 
vatrenost. Sačuvati svojih tri stotine maski; tamne naočare takođe: jer ima slučajeva kad nam 
niko ne srne gledati u oči, još manje u naše "razloge". I onaj obešenjački i vedri porok birati 
sebi za društvo, učtivost. I ostati gospodar svoje četiri vrline: hrabrosti, uviđavnosti, 
saosećanja, usamljenosti. Jer usamljenost je kod nas vrlina, kao neka sublimna sklonost ka 
čistoti i žudnja za njom koje otkrivaju kako u dodirima među ljudima — "u društvu" — mora 
da ima neizbežno nečistog. Svaka zajednica čini čoveka — bilo kako, bilo gde i bilo kad — 
"prostim". 


285 . 

Najveći događaji i misli — a najveće misli su najveći događaji — najkasnije se 
shvataju: pokolenja koja su im savremenici ne doživljavaju takve događaje, život prolazi 
mimo njih. Tu se zbiva nešto kao u carstvu zvezda. Svetlost najudaljenijih zvezda stiže do 
ljudi najkasnije; a pre nego što ona stigne, čovek osporava da tamo — ima zvezda. "Koliho 
vekova je potrebno jednom duhu da bi bio shvaćen?" — to je takođe merilo, njime se takođe 
uspostavlja hijerarhija i etikecija kakva je potrebna: za duh i zvezdu. 

286 . 

"Ovde je pogled slobodan, a duh uzvišen." Postoji međutim i suprotna vrsta ljudi koja 
je takođe na visini i takođe ima slobodan pogled — ali ona gleda nadole. 

287 . 

Staje otmeno? Šta nam danas još znači reč "otmeno"? Čime se odaje, po čemu se 
poznaje otmen čovek pod ovim teškim zastrtim nebom započete vladavine ološa zbog koje 
sve postaje neprozirno i olovno sivo? Ne dokazuju njega postupci — postupci su uvek 
mnogoznačni, uvek nedokučivi; ne čine to ni "dela". Danas je među umetnicima i naučnicima 
mnogo onih koji svojim delima otkrivaju kako ih neka duboka žudnja goni ka otmenom: ali 
upravo ta potreba za otmenim, iz osnova je drukčija od potreba same otmene duše i upravo 
rečit i opasan znak njene odsutnosti. Nisu dela nego je vera ono što tu odlučuje, što određuje 
hijerarhiju, da se ponovo poslužimo starom religijskom formulom u novom i dubljem 
značenju: neka osnovna izvesnost koju otmena duša ima o sebi samoj, nešto što se ne može 
tražiti ni naći, a možda ni izgubiti. Otmena duša oseća strahopoštovanje prema sebi. 


288 . 



Postoje ljudi koji na neki neminovan način imaju duha, mogu se okretati i uvijati kako 
hoće i staviti ruke pred izdajničke oči (kao da ruka nije izdajnik!): na kraju se uvek ispostavlja 
da oni imaju nešto što kriju, naime duh. Jedno od najtananijih sredstava da čovek što duže 
druge obmanjuje i da se s uspehom prikazuje glupljim nego što jeste — a to je u običnom 
životu često poželjno kao neki kišobran — zove se oduševljenje, uključujući i ono što uz to 
ide, na primer vrlina. Jer kako kaže Galijani, koji je to morao znati: vertu est enthousiasme. * 

* Vrlina je oduševljenje. 


289 . 

Iz spisa nekog usamljenika dopire do uha uvek i nešto kao odjek pustinje, nešto od 
šapata i strašljivog osvrtanja usamljenosti; iz njegovih najjačih reči, čak i iz njegovog krika 
probija se do uha ijedan nov i opasniji način ćutanja, prećutkivanja. Ko je iz godine u godinu, 
danju i noću, sam sa svojom dušom sedeo vodeći s njom poverljiv spor i razgovor, ko je u 
svojoj pećini — može ona biti lavirint, ali i rudnik zlata — postao pećinski medved ili kopač 
zlata, ili čuvar blaga i zmaj: sami njegovi pojmovi dobijaju na kraju neku boju sumraka, neki 
miris svojstven dubini i memli, nešto nesaopštljivo i odvratno što svaki prolaznik oseća kao 
hladan zadah. Usamljenik ne veruje u to da je neki filozof — pod pretpostavkom da je filozof 
uvek prethodno bio usamljenik — svoja istinska i poslednja mišljenja ikad izrazio u knjigama: 
ne pišu li se knjige upravo radi toga da bi se sakrilo ono što čovek u sebi taji? — usamljenik 
će čak sumnjati u to da filozof uopšte može imati "poslednja i istinska" mišljenja, da kod 
njega iza svake pećine ne leži, ne mora da leži još jedna dublja pećina — neki obimniji, 
čudniji i bogatiji svet iznad neke površine, neki bezdan ispod svakog dna, ispod svakog 
"utemeljenja". Svaka filozofija je površna filozofija — to je sud usamljenika: "Ima nečeg 
proizvoljnog u tome što je on ovde zastao, pogledao nazad i oko sebe, što ovde nije išao dalje 
u dubinu i što je odložio ašov — ima u tome i nečeg sumnjivog". Svaka filozofija krije takođe 
neku filozofiju; svako mišljenje je zaklon, svaka reč je ujedno i maska. 

290 . 

Svaki dubok mislilac zazire više od toga da bude shvaćen nego od toga da bude 
pogrešno shvaćen. Od ovog poslednjeg trpi možda njegova sujeta, a od prvog njegovo srce, 
njegovo saosećanje koje uvek govori: "Ah, zašto hoćete da i vama bude tako teško kao 
meni?" 


291 . 

Čovek, ta složena, lažljiva, izveštačena i neshvatljiva životinja koja je drugim 
životinjama podozrivija zbog svog lukavstva i svoje promućurnosti nego zbog svoje snage, 
pronašao je mirnu savest da bi mogao jednom da uživa u svojoj duši kao nečem 
jednostavnom; a celokupan moral je smelo i dugo krivotvorenje pomoću koga uživanje u 
gledanju duše postaje uopšte mogućno. S ovog stanovišta, možda u pojam "umetnosti" spada 
mnogo više nego što se obično veruje. 


292 . 

Filozof: to je čovek koji stalno doživljava, vidi, čuje, podozreva, očekuje i sanja 
neobične stvari; koga njegove sopstvene misli pogađaju kao da dolaze spolja, odozgo i 
odozdo, kao njemu svojstveni događaji i munje; koji je možda i sam oluja bremenita novim 



munjama; koban čovek oko koga uvek tutlji i bruji, zjape bezdani i zbivaju se užasi. Filozof: 
ah, biće koje često beži od samog sebe, koje se često plaši samo sebe — ali je isuviše 
radoznalo da ne bi ponovo "došlo k sebi"... 


293 . 

Čovek koji kaže: "Ovo mi se dopada, to ću prisvojiti, štititi ga i od svakoga braniti"; 
čovek koji može jednu stvar voditi, odluku provesti, jednoj misli ostati veran, ženu zadržati, 
drznika kazniti i potčiniti; čovek koji ima svoj gnev i svoj mač, i kome slabići, patnici, 
nevoljnici, pa i životinje, rado pribegavaju i po prirodi pripadaju; ukratko, koji je po prirodi 
gospodar — kad takav čovek ima sažaljenja, e to sažaljenje vredi! A kome je stalo do 
sažaljenja onih koji pate! Ili onih koji sažaljenje čak propovedaju! Gotovo u celoj Evropi 
postoji danas nekakva bolesna osetljivost i razdražljivost za bol, kao i odurna neuzdržljivost u 
jadikovanju, nekakva razneženost koja bi kićenjem religijom i filozofskim tričarijama htela da 
se preruši u nešto uzvišenije — postoji jedan pravi kult patnje. Nemuškost onoga što se u 
takvim krugovima sanjara naziva "sažaljenjem" pada u oči, kako ja mislim, pre svega ostalog. 
Ovaj najnoviji vid rđavog ukusa mora se snažno i temeljito suzbiti; i, na kraju, želim da se kao 
sredstvo protiv njega stavi na srce i na vrat dobri amulet "gai saber " — "vesela nauka", jasno i 
prosto rečeno. 


294 . 

Olimpski porok. Uprkos onom filozofu koji se kao pravi Englez trudio da smehu kod 
svih misaonih glava stvori loš glas — "smeh je teška slabost ljudske prirode koju će svaka 
misaona glava nastojati da prevlada" (Hobs) — ja bih sebi dopustio da uspostavim čak 
hijerarhiju filozofa prema rangu njihovog smeha, sve do onih koji su sposobni za zlatni smeh. 
A ako pretpostavimo da i bogovi filozofiraju, na šta me je navodio već mnogi zaključak, ja ne 
sumnjam u to da se oni pri tom umeju i smejati na nadljudski i nov način — i na račun svih 
ozbiljnih stvari! Bogovi se rado podsmevaju: čini se da se od smeha ne mogu uzdržati ni pri 
svetim obredima. 


295 . 

Genije srca koji poseduje onaj veliki skriveni bog, rođeni lovac na savesti i bog- 
zavodnk, čiji glas ume da se spusti u podzemni svet svake duše, koji ne kaže nijednu reč, ne 
baci nijedan pogled u kojem ne bi bilo nekog draženja i pokušaja mamljenja, u čije 
majstorstvo spada i veština da zablista — i to ne onim što on jeste, nego onim što će za one 
koji ga slede biti jedan razlog više da se tiskaju u njegovu blizinu da bi ga mogli sve prisnije i 
odanije slediti; genije srca koji sve što je glasno i samodopadljivo ućutkuje i upućuje na 
slušanje, koji grube duše glača i navodi ih na novu čežnju, da mirno leže kao ogledalo, da se 
duboko nebo u njima ogleda: genije srca koji nezgrapnu i prebrzu ruku uči da opreznije i 
nežnije hvata, koji pod mutnim debelim ledom otkriva skriveno i zaboravljeno blago, kap 
dobrote i slatke duhovnosti, i koji je čarobni štapić za svako zrno zlata što je dugo ležalo 
pokopano u tamnici silne prljavštine i peska; genije srca posle čijeg dodira svak odlazi 
bogatiji, ne obdaren milošću i zbunjen, ne kao tuđim dobrim usrećen i opterećen, nego 
bogatiji po sebi, sam sebi noviji nego ranije, preporođen, zapahnut i kao očišćen južnim 
povetarcem, možda nesigurniji, nežniji, krhkiji, lomniji, ali pun nade koja još nema imena, 
pun nove volje i nadahnuća, pun novog negodovanja i trezvenosti... ali šta ja to činim, dragi 
moji prijatelji? O kome vam govorim? Zar sam se tol ik o zaboravio da vam ni njegovo ime 
nisam rekao? A možda ste već i sami dokučili ko je taj zagonetni duh i bog koji hoće da na 



takav način bude hvaljen. Jer kao što se dešava svakom ko je od malih nogu stalno na putu i u 
tuđini, tako sam i ja sretao mnoge čudne i ne bezopasne duhove, a pre svega onoga o kome 
sam upravo govorio, i uvek opet ovoga, naime nijednog manjeg nego boga Dionisa, onog 
velikog dvosmislenog boga i boga-zavodnika kome sam nekad, kao što znate, u potpunom 
tajanstvu i strahopoštovanju žrtvovao svoje prvence — kao poslednji, hako mi se čini, koji mu 
je prineo žrtvu: jer nisam našao nikoga ko bi razumeo šta sam ja tada činio. Od tada sam 
naučio još mnogo, veoma mnogo o filozofiji ovog boga i, kako rekoh, neposredno — ja 
poslednji učenik i Posvećenik boga Dionisa: i valjda bih naposletku smeo da jednom počnem 
s tim da i vama, svojim prijateljima, pružim nešto malo, kol ik o mi je to mogućno, da okusite 
od ove filozofije? U pola glasa, kako i treba: jer posredi je tu mnogo šta tajanstveno, novo, 
strano, čudno, neobično. Već to daje Dionis filozof i da, dakle, i bogovi filozofiraju, čini mi 
se da nije bezazlena novost i da bi ona možda upravo među filozofima mogla izazvati 
nepoverenje — među vama, dragi moji prijatelji, ona će imati već manje protivnika sem ako 
niste došli suviše kasno i ne u pravi čas: jer vi danas, kako mi je rečeno, nerado verujete u 
boga i bogove. A možda ću ja u otvorenosti svoga pričanja morati da odem i dalje od onoga 
što odgovara strogim navikama vaših ušiju? Izvesno je da je pomenuti bog u takvim 
razgovorima išao dalje, mnogo dalje, i da je uvek bio znatno ispred mene... Ja bih mu čak, ako 
bi bilo dopušteno, imao da dodam, prema ljudskom običaju, lepa svečana, raskošna i dična 
imena, mnogo pohvala o njegovom istraživačkom i pronalazačkom duhu, o njegovoj odvažnoj 
čestitosti, istinoljubivosti i ljubavi prema mudrosti. Ali sa svim tim počasnim tricama i 
ukrasima, takav bog ne zna šta da radi. "Zadrži to", rekao bi on, "za sebe i sebi jednake i za 
bilo koga kome je stalo do toga! Ja nemam nikakvog razloga da pokrivam svoju golotinju!" 
Naslućuje se: ovoj vrsti božanstva i filozofa nedostaje stida? Tako je on jednom rekao: "Pod 
određenim okolnostima ja volim čoveka — a pri tom je mislio na Arijadnu, koja je bila 
prisutna — čovek mi je prijatna, hrabra, pronicljiva životinja kojoj na zemlji nema ravne, 
snalazi se i u svim lavirintima. Ja sam mu naklonjen: često razmišljam o tome kako da ga 
poguram napred i učinim ga jačim, gorim i dubljim nego što je sad." — "Jačim, gorim i 
dubljim?" upitao sam zapanjen. "Da", reče on još jednom, "jačim, gorim i dubljim; i lepšim" 
— i pri tom se bog-zavodnik osmehivao svojim halkionskim osmehom kao da je izrekao neku 
očaravajuću uljudnost. Ovde se odmah vidi: ovom božanstvu ne nedostaje samo stida; a 
postoje, uopšte, dobri razlozi za pretpostavku da bi svi bogovi skupa imali u nekim stvarima 
šta da nauče od nas ljudi. Mi ljudi smo — ljudskiji... 


296 . 

Ah, šta li ste vi, vi moje pisane i naslikane misli! Ne tako davno bile ste još tako šarene, 
mlade i zlobne, pune žaoka i tajnih začina da ste me nagonile na kijanje i smeh — a sad? Draž 
novine već ste izgubile, a neke od vas su, bojim se, spremne da postanu istine: već izgledaju 
tako besmrtne, tako dirljivo valjane, tako dosadne! A da lije ikad bilo drukčije? A koje to 
stvari prepisujemo i preslikavamo kineskom četkicom mi mandarini, mi što ovekovečujemo 
stvari koje se daju pisati, šta mi to sami možemo da naslikamo? Avaj, uvek samo ono što se 
upravo sprema da svene i što počinje da gubi svoj miris! Uvek samo protutnjale i malaksale 
oluje i požutela zamiruća osećanja! Avaj, uvek samo ptice zamorene i premorene letom, ptice 
koje se daju hvatati rukom — našom rukom! Mi ovekovečujemo ono što više ne može dugo 
živeti i leteti, samo ono što je iscrpeno i trošno ! Jedino je vaše popodne, vi moje pisane i 
naslikane misli, ono za šta još imam boje, možda mnogo boje, mnogo šarenih nežnosti i 
pedeset nijansi žutog i smeđeg, zelenog i crvenog: ali iz toga mi niko neće pogoditi kako ste 



izgledale u svom jutru, vi iznenadne iskre i čuda moje usamljenosti, vi moje stare, voljene — 
rđave misli! 


SA VISOKIH BRDA 
ZAVRŠNA PESMA 


O, podne života! Svečano vreme! 

O, letnji vrte! 

Nemirna srećo u stajanju, izgledanju i čekanju: 

Iščekujem prijatelje, danju i noću spreman, 

Gde ste mi, prijatelji? Dođite! Vreme je! Vreme je! 

Ta zar se za vas sivilo glečera nije danas 
Ružama ukrasilo? 

Vas traži potok, čežnjivo se danas vetar i oblak 
Sudaraju i tiskaju naviše u plavetnilo, 

Da bi vas sa visine ptičjim pogledom izgledali. 

U visinama je za vas postavljen moj sto: 

Ko živi tako blizu zvezdama, 

Ko jezivoj dubini bezdana? 

Moje carstvo — koje se carstvo prostire dalje? 

A moj med — ko ga je okusio?... 

— Tu ste sad, prijatelji! — Avaj, nisam to ja 
Kome ste vi hteli? 

Vi oklevate, čudite se — ah, vi biste se radije ljutili! 

Ja — zar nisam to ja više? Promenio ruku, korak, lice? 

Pa šta sam onda, prijatelji, vama — ako to nisam ja? 

Postao sam drugi? I samom sebi stran? 

Pobegao od sebe sama? 

Borac koji je prečesto sam sebe pobeđivao? 

Prečesto se sopstvenoj sili odupirao; 

Sopstvenom pobedom ranjen i sputan? 

Tražio sam mesto gde vetar najoštrije briše? 

Naučio sam da stanujem 

Tamo gde nikoga nema, u pustoj zoni medveda severnog, 
Zaboravio čoveka i boga, molitvu i kletvu? 

Postao utvara što glečerima hoda? 

— Prijatelji stari! Gle! Sad ste već bledi, 

Ljubavi i groze puni! 

Ne, idite! Ne ljutite se! Ovde — vi ne biste mogli boraviti: 



Ovde u dalekom ledu i carstvu stena — 

Čovek mora lovac biti i divokozi ravan. 

Postao sam loš lovac! — Pogledajte 
Kako je čvrsto zapet moj luk! 

Bio je najjači taj što ga je tako zategao; 

Ali, avaj sada! Opasna je ova strela 

Kao nijedna druga — bežite odavde! Spasa radi svog 

Odlazite već? — O srce, podne lo si dosta, 

Tvoje nadanje ostalo je jako: 

Za nove prijatelje drži otvorena vrata! 

Stare pusti! Sećanja se mani! 

Nekad si bilo mlado, sad si bolje mlado ! 

Šta nas je nekad spajalo, veza jedne nade — 

Ko još čita znake 

Koje je ljubav jednom upisala, znake blede? 

Upoređujem s pergamentom ono što ruka 

Ne sme da uhvati — poput njega opaljena, sagorela. 

Ne više prijatelji, to su — kako ih nazvati? — 

Samo prijatelji-aveti! 

To mi noću još lupa na srce i prozor, 

To pogleda i govori: "Ipak smo to bili mi?" 

— O, uvela reči koja je jednom poput ruže mirisala! 

O, mladalačka žudnjo, koja sebe ne razume ! 

Oni za kojima sam čeznuo, 

Koje sam sebi srodnim — preobraženim zamišljao, 
Da su ostareli, njih si odagnala: 

Samo ko se menja ostaje mi srodan. 

O, podne života! Mladosti druga! 

O, letnji vrte! 

Nemirna srećo u stajanju, izgledanju i čekanju! 
Prijatelje iščekujem, danju i noću spreman, 

Prijatelje nove! Dođite! Vreme je! Vreme je! 

Ovoj pesmi je kraj — čežnje slatki krik 
Na usnama je zamro: 

To je delo čarobnjaka, prijatelja u pravi čas, 

Podnevni prijatelj — ne! Ne pitajte ko je to, 

Bilo je to u podne, tada je jedno postalo dva... 

Sad slavimo, sigurni u zajedničku pobedu, 

Praznik praznika: 

Stigao je prijatelj Zaratustra, gost nad gostima! 

Sad se smeje svet, strgnuta je zavesa strave, 

Vreme je svadbi svetlosti i tame... 



